url
stringlengths 22
63
| context
stringlengths 4
47.2k
| title
stringlengths 4
4.16k
|
|---|---|---|
https://www.moj.gov.la/lo/node/492 | ຮູບພາບປະກອບ :: ຄຳນຳໜ້າ :: ທ່ານ ນາງຕຳແໜ່ງງານ:: ວິຊາການສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ອັດສະນີ |
https://www.moj.gov.la/lo/node/493 | ຮູບພາບປະກອບ :: ຄຳນຳໜ້າ :: ທ່ານ ນາງຕຳແໜ່ງງານ:: ວິຊາການສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ບົວຂາວ |
https://www.moj.gov.la/lo/node/494 | ຮູບພາບປະກອບ :: ຄຳນຳໜ້າ :: ທ່ານ ນາງຕຳແໜ່ງງານ:: ຫົວໜ້າພະແນກສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ສຸກວາລີ |
https://www.moj.gov.la/lo/node/495 | ຮູບພາບປະກອບ :: ຄຳນຳໜ້າ :: ທ່ານ ນາງຕຳແໜ່ງງານ:: ຮອງຫົວໜ້າພະແນກສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ເຂັມພອນ |
https://www.moj.gov.la/lo/node/498 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 20-ກັນຍາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 18/09/2016 EP1
ລາຍການເພື່ອສັງຄົມຍຸຕິທຳ 18/09/2016 EP2 | ລາຍການເພື່ອສັງຄົມຍຸຕິທຳ 18/09/2016 |
https://www.moj.gov.la/lo/node/500 | ໃນຕອນເຊົ້າຂອງວັນທີ 15 ກັນຍາ 2016 ທີ່ ສະຖາບັນຍຸຕິທໍາພາກໃຕ້ ແຂວງຈໍາປາສັກ ໄດ້ມີພິທີເປີດສະຖາບັນຍຸຕິທໍາພາກໃຕ້ ແຂວງຈໍາປາສັກຂຶ້ນ ໂດຍການເປັນທານຂອງ ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ ເຂົ້າຮ່ວມ ເປັນກຽດໂດຍ ທ່ານ ນິພອນ ວຽງປະເສີດ ຮອງເລຂາພັກແຂວງ ຮອງເຈົ້າແຂວງໆຈໍາສັກ, ທ່ານ ບຸນເລີດ ວໍລະຈິດ ກໍາມະການພັກແຂວງ ຫົວໜ້າພະແນກຍຸຕິທໍາແຂວງ ຈໍາປາສັກ, ມີບັນດາຫົວໜ້າພະແນກ, ຫົວໜ້າຫ້ອງການອ້ອມຂ້າງແຂວງ, ຜູ້ອໍາ ນວຍການ, ວິທະຍາໄລທັງພາກລັດ ແລະ ເອກະຊົນ ພ້ອມດ້ວຍພະນັກງານ, ຄູ-ອາຈານ ເຂົ້າຮ່ວມທັງໝົດ 59 ທ່ານ.
ໃນພິທີທ່ານ ບຸນທາ ຊົ່ງເຢີທ່າວ ຫົວໜ້າກົມຈັດຕັ້ງ-ພະນັກງານ ກະຊວງຍຸຕິທຳ ໄດ້ຂຶ້ນຜ່ານຂໍ້ຕົກລົງຂອງທ່ານລັດຖະມົນຕີກະຊວງຍຸຕິທຳ ສະບັບເລກທີ 732/ກຍ, ລົງວັນທີ 18 ສິງຫາ 2016 ວ່າດ້ວຍ ການແຕ່ງຕັ້ງ ທ່ານ ໄຊຍາ ຈົນທະນາໄລ ຮອງຫົວ ໜ້າສະຖາບັນຍຸຕິທຳພາກກາງ ເປັນຜູ້ຮັກສາການຫົວໜ້າສະຖາບັນຍຸຕິທໍາພາກໃຕ້, ທ່ານ ສົມປະເສີດ ຍືນພອນສະຫວັດ ຫົວໜ້າຫ້ອງການສະພາວິທະຍາສາດ ສະຖາບັນຍຸຕິທຳພາກກາງ ເປັນຮອງຫົວໜ້າສະຖາບັນຍຸຕິທໍາພາກໃຕ້ ທັງນີ້ກໍເພື່ອເປັນ ການປະກອບໃສ່ໂຄງຮ່າງບຸກຄະລາກອນ ກໍຄືກົງຈັກການຈັດຕັ້ງຂອງສະຖາບັນຍຸຕິທຳພາກໃຕ້ ແຂວງຈຳປາສັກ ໃຫ້ມີຄວາມໜັກແໜ້ນທາງດ້ານການເມືອງແນວຄິດ, ເຂັ້ມແຂງທາງດ້ານການຈັດຕັ້ງ ແລະ ສາມາດຕອບສະໜອງຄວາມຮຽກຮ້ອງຕ້ອງ ການຂອງໜ້າທີ່ການເມືອງໃນໄລຍະໃໝ່.
ໃນຕອນທ້າຍພິທີ ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ ໄດ້ໃຫ້ຄຳໂອ້ລົມ ແລະ ສະແດງຄວາມຍິນດີນໍາຜູ້ທີ່ຖືກແຕ່ງຕັ້ງເປັນຄະນະສະຖາບັນຍຸຕິທໍາພາກໃຕ້ ແຂວງຈໍາສັກ ໃຫ້ເຄື່ອນໄຫວວຽກງານຕາມພາລະບົດ ບາດ, ຂອບເຂດສິດ ແລະ ໜ້າທີ່ຂອງຕົນ. ພ້ອມກັນນັ້ນ, ທ່ານຍັງໄດ້ຮຽກຮ້ອງໃຫ້ຜູ້ທີ່ຖືກການແຕ່ງຕັ້ງຄັ້ງນີ້ ໃຫ້ເອົາໃຈໃສ່ຍົກສູງຄວາມຮັບຜິດຊອບທາງດ້ານການເມືອງໃຫ້ໜັກແໜ້ນ ແລະ ເຮັດສໍາເລັດໜ້າທີ່ ທີ່ການຈັດຕັ້ງມອບໝາຍໃຫ້ໃຫ້ໄດ້ຮັບຜົນ ສຳເລັດດີ.
ຂ່າວ: ໄຊຍະສິດ; ພາບ: ວຽງໄຊ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີເປີດສະຖາບັນຍຸຕິທໍາພາກໃຕ້ ແຂວງຈໍາປາສັກ | ພິທີເປີດສະຖາບັນຍຸຕິທໍາພາກໃຕ້ ແຂວງຈໍາປາສັກ |
https://www.moj.gov.la/lo/node/501 | ພິທີປະກາດການຈັດຕັ້ງຂອງສະຖາບັນຍຸຕິທຳພາກກາງແຂວງສະຫັວນນະເຂດ ໃນໄຂຂຶ້ນໃນຕອນເຊົ້າຂອງວັນທີ 16 ກັນຍາ 2016 ໂດຍການເປັນປະທານຂອງ ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ,ມີບັນດາຫົວໜ້າພະແນກ, ຫົວໜ້າຫ້ອງການອອ້ມຂ້າງແຂວງ, ຜູ້ອຳນວຍການ, ຮອງຜູ້ອຳນວຍການວິທະຍາໄລທັງພາກລັດ ແລະ ເອກະຊົນ ພ້ອມທັງພະນັກງານ, ຄູ-ອາຈານ ເຂົ້າຮ່ວມທັງໝົດ 83 ທ່ານ.
ໃນພິທີ ທ່ານ ບຸນທາ ຊົ່ງເຢີທ່າວ ຫົວໜ້າກົມຈັດຕັ້ງພະນັກງານ, ກະຊວງຍຸຕິທຳ ໄດ້ຂຶ້ນຜ່ານຂໍ້ຕົກລົງຂອງລັດຖະມົນຕີກະຊວງຍຸຕິທຳ ສະບັບເລກທີ 527/ກຍ, ລົງວັນທີ 13 ມິຖຸນາ 2016 ວ່າດ້ວຍ ການອະນຸມັດໃຫ້ ທ່ານ ປອ. ບຸນເສີດ ທຳມະວົງ ຫົວໜ້າສະຖາບັນຍຸຕິທຳພາກກາງ ແຂວງສະຫັວນນະເຂດ ອອກພັກຜ່ອນ-ຮັບເບ້ຍບຳນານ ແລະ ຜ່ານຂໍ້ຕົກລົງຂອງລັດຖະມົນຕີກະຊວງຍຸຕິທຳ ສະບັບເລກທີ 820/ກຍ, ລົງວັນທີ 12 ກັນຍາ 2016 ວ່າດ້ວຍ ການແຕ່ງຕັ້ງ ທ່ານ ສົມສະໜິດ ດອນປະເສີດ ຮອງຫົວໜ້າສະຖາບັນຍຸຕິທຳພາກກາງ ເປັນຜູ້ວ່າການຫົວໜ້າສະຖາບັນຍຸຕິທຳພາກກາງ ແຂວງສະຫວັນນະເຂດ ທັງນີ້ກໍເພື່ອເປັນການປັບປຸງກົງຈັກການຈັດຕັ້ງຂອງສະຖາບັນຍຸຕິທຳພາກກາງ ໃຫ້ມີຄວາມໜັກແໜ້ນທາງດ້ານເມືອງ-ແນວຄິດ, ເຂັ້ມແຂງທາງດ້ານການຈັດຕັ້ງ ແລະ ສາມາດຕອບສະໜອງຄວາມຮຽກຮ້ອງຕ້ອງການຂອງໜ້າທີ່ການເມືອງໃນໄລຍະໃໝ່, ໂດຍສະເພາະວຽກງານກໍ່ສ້າງບຸກຄະລາກອນທີ່ມີຄວາມຮູ້ທາງດ້ານກົດໝາຍໃຫ້ແກ່ສັງຄົມ.
ໃນຕອນທ້າຍພິທີໄດ້ຮັບຟັງການໂອ້ລົມຂອງ ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ ຊື່ງທ່ານກໍໄດ້ກ່າວຍ້ອງຍໍຊົມເຊີຍຕໍ່ຜົນສຳເລັດທີ່ທາງສະຖາບັນຍຸຕິທຳພາກກາງ ຍາດມາໄດ້ໃນໄລຍະຜ່ານມາ. ພ້ອມກັນນັ້ນ, ຍັງໄດ້ຮຽກຮ້ອງໃຫ້ຜູ້ທີ່ໄດ້ຮັບການແຕ່ງຕັ້ງໃນຄັ້ງນີ້ ຈົ່ງໄດ້ເອົາໃຈໃສ່ຍົກສູງຄວາມຮັບຜິດຊອບຕໍ່ໜ້າທີ່ການເມືອງຂອງຕົນ ແລະ ຕັ້ງໜ້າເສີມຂະຫຍາຍມູນເຊື້ອອັນດີງາມຂອງສະຖາບັນ ແລະ ເຮັດສຳເລັດໜ້າທີ່ ທີ່ການຈັດຕັ້ງມອບໝາຍໃຫ້ໄດ້ຮັບຜົນສຳເລັດ.
ຂຽນຂ່າວ: ອອ່ນຄຳ ໄຊຍະວົງ; ພາບ: ວຽງໄຊ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີປະກາດການຈັດຕັ້ງຜູ້ວ່າການຫົວໜ້າສະຖາບັນຍຸຕິທຳພາກກາງ ແຂວງສະຫັວນນະເຂດ | ພິທີປະກາດການຈັດຕັ້ງຜູ້ວ່າການຫົວໜ້າສະຖາບັນຍຸຕິທຳພາກກາງ ແຂວງສະຫັວນນະເຂດ |
https://www.moj.gov.la/lo/node/502 | ໃນຕອນບ່າຍຂອງວັນທີ 16 ກັນຍາ 2016 ຢູ່ທີ່ພະແນກຍຸຕິທໍາແຂວງສະຫວັນນະເຂດ ໄດ້ຈັດພິທີປິດການຮຽນ-ການສອນ ໂຄງການບໍາລຸງກົດໝາຍ ໄລຍະສັ້ນ 45 ວັນ ຂອງພະແນກຍຸຕິທໍາແຂວງສະຫວັນນະເຂດ, ໂດຍພາຍໃຕ້ການເປັນປະທານ ຂອງ ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທໍາ, ມີຫົວໜ້າພະແນກ, ຮອງພະແນກຍຸຕິທໍາ, ນັກວິທະຍາກອນ, ນັກສໍາມະນາກອນ ແລະ ພະແນກການອ້ອມຂ້າງແຂວງ ເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ອຸໄພວັນ ໄຊຍະວົງ ຫົວໜ້າພະແນກຍຸຕິທໍາແຂວງ ໄດ້ຂຶ້ນຜ່ານບົດສະຫຼຸບລາຍງານວຽກງານການຈັດຕັ້ງປະຕິບັດໂຄງການບໍາລຸງກົດໝາຍ ໄລຍະສັ້ນ 45 ວັນ ໃຫ້ແກ່ພະນັກງານຫຼັກແຫຼ່ງ ຂັ້ນແຂວງ-ຂັ້ນເມືອງ ຊຸດທີ 4 ປະຈໍາສົກປີ 2015-2016 ໂດຍປະຕິບັດຕາມຄໍາແນະນໍາຂອງລັດຖະມົນຕີ ກະຊວງຍຸຕິທໍາ ສະບັບເລກທີ 1039/ກຍ, ລົງວັນທີ 04 ທັນວາ 2015 ວ່າດ້ວຍ ການຈັດຕັ້ງປະຕິບັດວຽກງານສາມສ້າງ ແລະ ວຽກງານຍຸຕິທໍາຮາກຖານ, ອີງຕາມຂໍ້ຕົກລົງຂອງທ່ານເຈົ້າແຂວງໆສະ ຫວັນນະເຂດ ສະບັບເລກທີ 973/ຈຂ.ສຂ, ລົງວັນທີ 05 ກໍລະກົດ 2016 ວ່າດ້ວຍການອະນຸມັດເປີດໂຄງການຫຼັກສູດ ບໍາລຸງກົດໝາຍໄລຍະສັ້ນ 45 ວັນຂອງແຂວງສະຫວັນນະເຂດ, ຊຶ່ງຫຼັກສູດການຮຽນ-ການສອນຄັ້ງນີ້ ປະກອບມີ 28 ວິ ຊາ, 21 ໜ່ວຍກິດ, 315 ຊົ່ວໂມງ, ມີຈໍານວນຜູ້ເຂົ້າຝຶກອົບຮົມຈໍານວນ 54 ທ່ານ, ຍິງ 16 ທ່ານ. ຊຶ່ງມາຈາກພະແນກການອ້ອມຂ້າງແຂວງເຂົ້າຮ່ວມຝຶກອົບຮົມໃນຄັ້ງນີ້. ຜ່ານການຝຶກອົບຮົມສາມາດຕີລາຄາ ແລະ ຈັດປະເພດໄດ້ ດັ່ງນີ້: 1. ປະເພດດີເລີດ 42 ທ່ານ, ຍິງ 09 ທ່ານ, 2. ປະເພດດີ 12 ທ່ານ, ຍິງ 07 ທ່ານ.
ຕອນທ້າຍຂອງພິທີ ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທໍາ ກໍໄດ້ສະແດງຄວາມຍ້ອງຍໍຊົມເຊີຍຜົນສໍາເລັດທີ່ຄະນະພັກ-ຄະນະນໍາ ແຂວງສະຫວັນນະເຂດ ຕະຫຼອດຮອດນັກວິທະຍາກອນ ແລະ ນັກສໍາມະນາກອນ ທີ່ໄດ້ສໍາເລັດ ການຝຶກອົບຮົມກົດໝາຍ ໄລຍະສັ້ນ 45 ວັນ ແລະ ໄດ້ເນັ້ນໜັກໃຫ້ນັກສໍາມະນາກອນ ຈົ່ງພ້ອມກັນນໍາເອົາຄວາມຮູ້, ຄວາມສາມາດ, ເນື້ອໃນຈິດໃຈກົດໝາຍທີ່ຕົນໄດ້ຝຶກອົບຮົມມານັ້ນ ໄດ້ຈັດຕັ້ງປະຕິບັດເຂົ້າໃນໜ້າທີ່ວຽກງານໃນຂອບເຂດທີ່ຕົນເອງຮັບ ຜິດຊອບໃຫ້ປະກົດຜົນເປັນຈິງ.
ຂ່າວ: ໄຊຍະສິດ; ພາບ: ວຽງໄຊ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີປິດການຮຽນ-ການສອນຫຼັກສູດບໍາລຸງກົດໝາຍ 45 ວັນ ໃຫ້ແກ່ພະນັກງານຫຼັກ ແຫຼ່ງຂັ້ນແຂວງ-ຂັ້ນເມືອງຊຸດທີ 4 ປະຈໍາສົກປີ 2015-2016 ຂອງແຂວງສະຫວັນນະເຂດ | ພິທີປິດການຮຽນ-ການສອນຫຼັກສູດບໍາລຸງກົດໝາຍ 45 ວັນ ໃຫ້ແກ່ພະນັກງານຫຼັກ ແຫຼ່ງຂັ້ນແຂວງ-ຂັ້ນເມືອງ ຊຸດທີ 4 ປະຈໍາສົກປີ 2015-2016 ຂອງແຂວງສະຫວັນນະເຂດ |
https://www.moj.gov.la/lo/node/503 | ພິທີມອບປະກາສະນີຍະບັດ ໃຫ້ຜູ້ສຳເລັດການສຶກສາກົດໝາຍຊັ້ນສູງ ຮຸ່ນທີ 1 ແລະ ປະລິນຍາຕີ ຮຸ່ນທີ 6 ປະຈຳສົກປີ 2015-2016 ຂອງສະຖາບັນຍຸຕິທຳແຫ່ງຊາດ, ກະຊວງຍຸຕິທຳ ໄດ້ຈັດຂຶ້ນໃນຕອນເຊົ້າຂອງວັນທີ 16 ກັນຍາ 2016 ທີ່ສູນການຄ້າລາວໄອເຕັກ ພາຍໃຕ້ການເປັນປະທານຂອງ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ, ມີບັນດາຫົວໜ້າກົມ, ຫົວໜ້າສະຖາບັນອອ້ມຂ້າງກະຊວງຍຸຕິທຳ ແລະ ແຂກຖືກເຊີນ, ພ້ອມດ້ວຍຄູອາຈານ ຕະຫຼອດພໍ່ແມ່ຜູ້ປົກຄອງ ແລະ ນັກສຶກກົດ ໝາຍຜູ້ສຳເລັດການສຶກສາເຂົ້າຮວ່ມ.
ໃນພິທີ ທ່ານ ປອ ຈອມຄຳ ບຸບຜາລີວັນ ໄດ້ຂຶ້ນຜ່ານບົດສະຫຼຸບໃນການກໍ່ສ້າງນັກສຶກສາກົດໝາຍລະບົບຊັ້ນສູງ ຮຸ່ນທີ 1 ແລະ ປະລິນຍາຕີ ຮຸ່ນ 6 ຊື່ງທ່ານໄດ້ກ່າວວ່າ ໃນສົກປີ 2015-2016 ມີຜູ້ສຳເລັດການສຶກສາທັງໝົດ 1.558 ຄົນ, ຍິງ 462 ຄົນ ໃນນີ້ແບ່ງເປັນລະບົບຊັ້ນສູງ 842 ຄົນ ຍິງ 260 ແລະ ລະບົບປະລິນຍາຕີ 716 ຄົນ ຍິງ 202 ຄົນ. ຜ່ານການສອບເສັງສາມາດຈັດອັນດັບໄດ້ ດັ່ງນີ້: ລະບົບຊັ້ນສູງ ໄດ້ລະດັບດີເລີດມີ 90 ຄົນ, ລະດັບດີຫຼາຍມີ 200 ຄົນ, ລະດັບດີມີ 450 ຄົນ, ລະດັບປານກາງມີ 101 ຄົນ ແລະ ສຳລັບລະບົບປະລິນຍາຕີ ລະດັບດີເລີດມີ 71 ຄົນ, ລະດັບດີຫຼາຍ ມີ143 ຄົນ, ລະດັບດີ 394 ຄົນ, ລະດັບປານກາງ 108 ຄົນ ສັງລວມແລ້ວຜົນສຳເລັດໃນຄັ້ງນີ້ ກໍຍ້ອນຄວາມເອົາໃຈໃສ່ຂອງຄູ-ອາຈານທີ່ເປັນເຈົ້າການໃນການສິດສອນ ແລະ ນັກສຶກສາແຕ່ລະຄົນ ຍາມໃດກໍເອົາໃຈໃສ່ຕັ້ງໜ້າສຶກສາຄົ້ນຄວ້າຮ່ຳຮຽນ, ອົດທົນຜ່ານຜ່າຄວາມຫຍຸ້ງຫຍາກນາໆປະການໃນໄລຍະຝຶກງານ ຈຶ່ງສາມາດສອບເສັງສຳເລັດຕາມຫຼັກສູດທີ່ກະຊວງສຶກສາທິການ ແລະ ກິລາ ວາງອອກຢ່າງຄົບຖ້ວນ.
ໃນຕອນທ້າຍຂອງພິທີ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ ກໍໄດ້ໃຫ້ກຽດມອບໃບປະກາສະນິຍະບັດໃຫ້ນັກສຶກສາກົດໝາຍ ແລະ ໂອ້ລົມຜູ້ທີ່ເລັດການສຶກສາໃນສົກປີນີ້ ຈົ່ງພ້ອມກັນນຳເອົາຄວາມຮູ້, ຄວາມສາມາດທີ່ໄດ້ຮຽນມາໄປນຳໃຊ້ເຂົ້າໃນວຽກງານ ເພື່ອໃຫ້ເກີດຜົນປະໂຫຍດສູງສຸດແກ່ສັງຄົມ.
ຂ່າວ: ອອ່ນຄຳ ໄຊຍະວົງ; ພາບ: ຈັນທະວີສຸກ ແລະ ສຸດສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ສະຖາບັນຍຸຕິທຳແຫ່ງຊາດ ຈັດພິທີມອບປະກາສະນີຍະບັດໃຫ້ ຜູ້ສຳເລັດການສຶກສາກົດໝາຍຊັ້ນສູງ ຮຸ່ນທີ 1 ແລະ ປະລິນຍາຕີ ຮຸ່ນທີ 6 ປະຈຳສົກປີ 2015-2016 | ສະຖາບັນຍຸຕິທຳແຫ່ງຊາດ ຈັດພິທີມອບປະກາສະນີຍະບັດໃຫ້ ຜູ້ສຳເລັດການສຶກສາກົດໝາຍຊັ້ນສູງ ຮຸ່ນທີ 1 ແລະ ປະລິນຍາຕີ ຮຸ່ນທີ 6 ປະຈຳສົກປີ 2015-2016 |
https://www.moj.gov.la/lo/node/507 | ໃນຕອນເຊົ້າຂອງວັນທີ 16 ກັນຍາ 2016 ຢູ່ທີ່ກະຊວງຍຸຕິທຳ ໄດ້ຈັດພິທີມອບ-ຮັບຫ້ອງອັດສຽງ ໃຫ້ແກ່ກະຊວງຍຸຕິທຳຂຶ້ນ ພາຍໃຕ້ການເປັນປະທານຮ່ວມຂອງ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ແລະ ທ່ານ ມູຣາລີ ບານິບຣາ ມານິຢຳ ຮອງຫົວໜ້າອົງການສະຫະປະຊາຊາດເພື່ອການພັດທະນາ, ມີຜູ້ຕາງໜ້າຈາກອົງການໄອຍະການປະຊາຊົນສູງສຸດ, ສານປະຊາຊົນສູງສຸດ, ກະຊວງປ້ອງກັນຄວາມສະຫງົບ ແລະ ບັນດາຜູ້ຕາງໜ້າກົມພາຍໃນກະຊວງຍຸຕິທຳເຂົ້າຮ່ວມ.
ໃນພິທີ ທ່ານ ບຸນຊ່ວງ ທະວີສັກ ວ່າການຫົວໜ້າກົມໂຄສະນາອົບຮົມກົດໝາຍ ໄດ້ລາຍງານກ່ຽວກັບສະພາບ ແລະ ຄວາມຈຳເປັນໃນການສ້າງຫ້ອງອັດສຽງ ຊຶ່ງໄດ້ຮັບທຶນຈາກໂຄງການສະໜັບສະໜູນການຈັດຕັ້ງປະຕິບັດແຜນແມ່ບົດການພັດທະນາລັດທີປົກຄອງດ້ວຍກົດໝາຍ ແຜນການສ້າງຫ້ອງອັດສຽງ ແມ່ນມີມາແຕ່ປີ 2015 ແລະ ໄດ້ຮັບອະນຸມັດງົບປະມານ ໃນຕົ້ນປີ 2016 ຈຶ່ງໄດ້ມີການປະມູນເພື່ອຄັດເລືອກເອົາບໍລິສັດທີ່ຈະກໍ່ສ້າງ, ການກໍ່ສ້າງໄດ້ແບ່ງເປັນສອງວຽກ ຄື: 1. ສ້ອມແປງຫ້ອງອັດສຽງທີ່ໄດ້ມາດຕະຖານ; 2. ຕິດຕັ້ງອຸປະກອນອັດສຽງທີ່ທັນສະໄໝ ພ້ອມທັງໄດ້ເຮັດສັນຍາກັບບໍລິສັດ ແລ້ວເລີ່ມການກໍ່ສ້າງມາແຕ່ວັນທີ 24 ມິຖຸນາ ຫາ ວັນທີ 24 ກໍລະກົດ 2016 ແລະ ຈຶ່ງສຳເລັດການກໍ່ສ້າງ ລວມທັງການສະໜອງຕິດຕັ້ງອຸປະກອນຕ່າງໆໃນຫ້ອງອັດສຽງ ລວມມູນຄ່າການກໍ່ສ້າງທັງໝົດ 13.700 ໂດລາສະຫະລັດ ຫຼື ເທົ່າກັບ 109.600.000 ກີບ.
ຕອນທ້າຍຂອງພິທີ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ໄດ້ສະແດງຄວາມຂອບໃຈ ແລະ ຂໍຊົມເຊີຍມາຍັງທ່ານ ຜຸ້ໃຫ້ທຶນສະໜູນສະໜູນໂດຍສະເພາະໂຄງການຈັດຕັ້ງປະຕິບັດແຜນແມ່ບົດການພັດທະນາລັດທີ່ປົກຄອງດ້ວຍກົດໝາຍ ທີ່ໄດ້ໃຫ້ການຊ່ວຍເຫຼືອໃນການກໍ່ສ້າງ. 1 ການສ້າງຫ້ອງອັດສຽງດັ່ງກ່າວ ແມ່ນມີຄວາມໝາຍຄວາມສຳຄັນຫຼາຍຕໍ່ວຽກງານໂຄສະນາເຜີຍແຜ່ກົດໝາຍ ເວົ້າລວມ ເວົ້າສະເພາະ ແມ່ນການນຳເອົາຂໍ້ມູນຂ່າວສານທາງດ້ານກົດໝາຍໄປສູ່ສັງຄົມໂດຍຜ່ານວິທະຍຸກະຈາຍສຽງ, ການບັນທຶກຂໍ້ມູນກ່ຽວກັບລັດຖະທຳມະນູນ ແລະ ກົດໝາຍລົງໃນແຜນຊີດີ ເພື່ອນຳໄປແຈກຢາຍໃຫ້ຕາໜ່າງໂຄສະນາເຜີຍແຜ່ກົດໝາຍທີ່ຢູ່ທ້ອງຖິ່ນຮາກຖານ ເປັນຕົ້ນແມ່ນຢູ່ບ້ານ, ຊຸມຊົນ ແລະ ກຸ່ມບ້ານຕ່າງໆ ໄດ້ນຳໃຊ້ໃນຂອບເຂດທົ່ວປະເທດ.
ຫຼັງຈາກນັ້ນ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ແລະ ທ່ານ ຮອງຫົວໜ້າອົງການສະຫະປະຊາຊາດເພື່ອການພັດທະນາ ກໍໄດ້ຮ່ວມກັນຕັດແຄບຜ້າ ເພື່ອເປັນການມອບ-ຮັບຫ້ອງອັດສຽງດັ່ງກ່າວ ໂດຍການເຂົ້າຮ່ວມເປັນສັກຂີພະຍານຂອງຜູ້ຕ່າງໜ້າບັນດາກົມ ແລະ ແຂກເຂົ້າຮ່ວມ.
ຂຽນຂ່າວ: ປາວີຄຳ ເພັດທະລາກຸນ; ພາບ: ຄຳພອນ ທ່າວເຈີວາງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີມອບ-ຮັບຫ້ອງອັດສຽງ ໃຫ້ກະຊວງຍຸຕິທຳ | ພິທີມອບ-ຮັບຫ້ອງອັດສຽງ ໃຫ້ກະຊວງຍຸຕິທຳ |
https://www.moj.gov.la/lo/node/508 | ສູນແກ້ໄຂຂໍ້ຂັດແຍ່ງທາງດ້ານເສດຖະກິດ, ກະຊວງຍຸຕິທຳ ໄດ້ເປີດຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ ຂຶ້ນຢ່າງເປັນທາງການ ໃນວັນທີ 09 ກໍລະກົດ 2015, ເວລາ 8:30 ໂມງ ທີ່ຫ້ອງປະຊຸມຂອງແຂວງຊຽງຂວາງ ພາຍໃນການເປັນປະທານ ຂອງທ່ານ ອໍານວຍພອນ ປັນຍາສະຫວັດ ຮອງຫົວໜ້າສູນແກ້ໄຂຂໍ້ຂັດແຍ່ງທາງດ້ານເສດຖະກິດ. ຈຸດປະສົງ ເພື່ອຝຶກອົບຮົມກ່ຽວກັບວຽກງານການແກ້ໄຂຂໍ້ຂັດແຍ່ງທາງດ້ານເສດຖະກິດ ໃຫ້ແກ່ພະນັກງານຂອງຫ້ອງການແກ້ໄຂຂໍ້ຂັດແຍ່ງທາງດ້ານເສດຖະກິດ ແລະ ພະນັກງານທີ່ມາຈາກສໍານັກງານ, ອົງການ, ຫົວໜ່ວຍທຸລະກິດ ທັງພາກລັດ ແລະ ເອກະຊົນ ຂອງແຂວງຊຽງຂວາງ ໃຫ້ເປັນຜູ້ໄກ່ເກັ່ຍ ແລະ ກໍາມະການຕັດສິນ ພ້ອມທັງຍົກລະດັບຄວາມສາມາດໃນການເຄື່ອນໄຫວ ແລະ ປະຕິບັດໜ້າທີ່ວຽກງານການແກ້ໄຂຂໍ້ຂັດແຍາງທາງດ້ານເສດຖະກິດ ຢ່າງຖືກຕ້ອງຕາມພາລະບົດບາດ ແລະ ກົດໝາຍ ຂອງ ສປປ ລາວ. ມີນັກສຳມະນາກອນທີ່ມາຈາກພາກສ່ວນຕ່າງໆອ້ອມຂ້າງແຂວງຊຽງຂວາງ ເຂົ້າຮ່ວມທັງໝົດ ຈຳນວນ 14 ຄົນ, ຍິງ 3 ຄົນ, ຊຶ່ງມາຈາກ 09 ພາກສ່ວນຄື: ຫ້ອງວ່າການປົກຄອງແຂວງ; ພະແນກໂຍທາທິການ ແລະ ຂົນສົ່ງແຂວງ; ພະແນກການເງິນແຂວງ; ພະແນກພະລັງງານ-ບໍ່ແຮ່ແຂວງ; ພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ; ພະແນກຖະແຫຼງຂ່າວ-ວັດທະນະທຳ ແລະ ທ່ອງທ່ຽວແຂວງ; ພະແນກອຸສາຫະກຳ-ການຄ້າແຂວງ; ພະແນກຍຸຕິທຳແຂວງ; ທະນາຄານພັດທະນາລາວ ແລະ ລັດວິສາຫະກິດການຄ້າແຂວງ.
ການຝຶກອົບຮົມໄດ້ດຳເນີນໄປເປັນໄລຍະເວລາ 2 ວັນ, ໃນນັ້ນ ຫົວຂໍ້ການຝຶກອົບຮົມທີ່ສຳຄັນມີ ດັ່ງນີ້: ຄວາມສຳຄັນຂອງວຽກງານການແກ້ໄຂຂໍ້ຂັດແຍ່ງທາງດ້ານເສດຖະກິດ, ວຽກງານຄຸ້ມຄອງ-ບໍລິຫານ, ວຽກງານຄຸ້ມຄອງການແກ້ໄຂຂໍ້ຂັດແຍ່ງທາງດ້ານເສດຖະກິດ, ວຽກງານຕິດຕາມຊຸກຍູ້ການປະຕິບັດຜົນຂອງການແກ້ໄຂຂໍ້ຂັດແຍ່ງທາງດ້ານເສດຖິດ, ວຽກງານນິຕິກໍາ ຂອງ ສກສ ແລະ ຫກສ, ຂັ້ນຕອນການ ແກ້ໄຂຂໍ້ຂັດແຍ່ງທາງດ້ານເສດຖະກິດ, ເຕັກນິກ, ທັກສະຂອງການໄກ່ເກັ່ຍ, ຈັນຍາທຳຂອງຜູ້ໄກ່ເກັ່ຍ ແລະ ກຳມະການຕັດສິນ ຕໍ່ກັບຄູ່ກໍລະນີທີ່ເຂົ້າມາໄກ່ເກັ່ຍ, ການຈຳລອງການໄກ່ເກັ່ຍ ແລະ ການເຜີຍແຜ່ບົດແນະນໍາຂອງລັດຖະມົນຕີກະຊວງຍຸຕິທຳ ກ່ຽວກັບການຈັດຕັ້ງປະຕິບັດຜົນຂອງການແກ້ໄຂຂໍ້ຂັດແຍ່ງທາງດ້ານເສດຖະກິດ. ຕະຫຼອດໄລຍະການຝຶກອົບຮົມເຫັນວ່າມີບັນຍາກາດຟົດຟື້ນດີ, ນັກສໍານາກອນທຸກທ່ານມີຄວາມເອົາໃຈໃສ່, ມີຄວາມຫ້າວຫັນໃນການຄົ້ນຄວ້າ, ສົນທະນາ ແລະ ມີການແລກປ່ຽນບົດຮຽນ ເຊິ່ງກັນ ແລະ ກັນ ຕໍ່ກັບບັນຫາຕ່າງໆທີ່ກ່ຽວຂ້ອງກັບການແກ້ໄຂຂໍ້ຂັດແຍ່ງທາງດ້ານເສດຖະກິດ ຊຶ່ງຖືໄດ້ວ່າພວກກ່ຽວມີຄວາມຮັບຮູ້ ແລະ ເຂົ້າໃຈກໍ່ກັບວຽກງານດັ່ງກ່າວນັ້ນ ໂດຍພື້ນຖານ.
ຂ່າວໂດຍ: ເພັງສະຫວັນ ສີສົມສຸກ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ການເຄື່ອນໄຫວວຽງານຂອງສູນແກ້ໄຂຂໍ້ຂັດແຍ່ງທາງດ້ານເສດຖະກິດ ຢູ່ແຂວງຊຽງຂວາງ | ການເຄື່ອນໄຫວວຽງານຂອງສູນແກ້ໄຂຂໍ້ຂັດແຍ່ງທາງດ້ານເສດຖະກິດ ຢູ່ແຂວງຊຽງຂວາງ |
https://www.moj.gov.la/lo/node/509 | ລັດ ສົ່ງເສີມການພົວພັນຮ່ວມມືກັບຕ່າງປະເທດ, ພາກພື້ນ ແລະ ສາກົນ ກ່ຽວກັບວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ. ສະນັ້ນ, ການຝຶກອົບຮົມຈາກຊ່ຽວຊານຕ່າງປະທດ ຈຶ່ງຖືໄດ້ວ່າມີຄວາມຈຳເປັນໃນການປັບປຸງການແກ້ໄຂຂໍ້ຂັດແຍ່ງທາງດ້ານເສດຖະກິດ ເພື່ອໃຫ້ມີປະສິດທິພາບ ແລະ ສອດຄ່ອງກັບພາກພື້ນ ແລະ ສາກົນ. ການຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ ໄດ້ຈັດຂຶ້ນໃນວັນທີ 16–17 ພະຈິກ 2015 ທີ່ສູນຮ່ວມມືສາກົນ ແລະ ຝຶກອົບຮົມ (ICTC), ນະຄອນຫຼວງວຽງຈັນ. ພາຍໃຕ້ການເປັນປະທານຮ່ວມຂອງ ທ່ານ ບຸນສະຫວາດ ບຸບຜາ, ຮອງລັດຖະມົນຕີກະຊວງຍຸຕິທຳ ແລະ ທ່ານ ໂດມີນິກໂກ ເອກອັກຄະລັດຖະທູດ ສາທາລະນະລັດ ສິງກະໂປ ປະຈຳ ສປປ ລາວ ຊຶ່ງມີທ່ານຮອງຫົວໜ້າສູນແກ້ໄຂຂໍ້ຂັດແຍ່ງທາງດ້ານເສດຖະກິດ, ຮອງຫົວໜ້າພະແນກຍຸຕິທຳແຂວງ, ຫົວໜ້າຫ້ອງການແກ້ໄຂຂໍ້ຂັດແຍ່ງທາງດ້ານເສດຖະກິດ 09 ແຂວງ, ພະນັກງານວິຊາການ ຂອງສູນແກ້ໄຂຂໍ້ຂັດແຍ່ງທາງດ້ານເສດຖະກິດ, ຜູ້ໄກ່ເກັ່ຍ, ກຳມະການຕັດສິນຜູ້ບໍ່ປະຈຳການ, ຕາງໜ້າກະຊວງຍຸຕິທຳ, ສານປະຊາຊົນສູງສຸດ, ສານປະຊາຊົນພາກກາງ, ສານປະຊາຊົນນະຄອນຫຼວງ, ຕຳຫຼວດເສດຖະກິດ, ຫ້ອງວ່າການສູນກາງພັກ, ສະພາແຫ່ງຊາດ, ກະຊວງແຜນການ ແລະ ການລົງທຶນ, ກະຊວງອຸດສາຫະກຳ ແລະ ການຄ້າ, ສະພາການຄ້າ ແລະ ອຸດສາຫະກຳແຫ່ງຊາດ, ສຳນັກງານຄຸ້ມຄອງຕະຫຼາດຫຼັກຊັບ, ສະພາທະນາຍຄວາມ, ທະນາຄານພາກລັດ ແລະ ເອກະຊົນ, ຫ້ອງການທີ່ປຶກສາທາງດ້ານກົດໝາຍ, ອົງການສະຫະປະຊາຊາດເພື່ອການພັດທະນາປະຈຳ ສປປ ລາວ ແລະ ມູນິທິເອເຊຍ ເຂົ້າຮ່ວມທັງໝົດ 78 ທ່ານ, ຍິງ 20 ທ່ານ.
ຈຸດປະສົງຂອງການຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ ເພື່ອເຮັດໃຫ້ເປັນຜູ້ໄກ່ເກັ່ຍ ແລະ ກຳມະການຕັດສິນ ສາມາດເຄື່ອນໄຫວ ແລະ ປະຕິບັດໜ້າທີ່ວຽກງານການແກ້ໄຂຂໍ້ຂັດແຍ່ງທາງດ້ານເສດຖະກິດ ດຳເນີນໄປຢ່າງຖືກຕ້ອງຕາມພາລະບົດບາດ ແລະ ກົດໝາຍຂອງ ສປປ ລາວ. ໃນນີ້ ຫົວຂໍ້ສຳມະນາທີ່ສຳຄັນປະກອຍດ້ວຍ: ການດຳເນີນການໄກ່ເກັ່ຍ ແລະ ການດຳເນີນການຕັດສີນໂດຍຄະນະກຳມະການ ແລະ ເອກະສານຝຶກອົບຮົມປະກອບມີຄື: ຂັ້ນຕອນການດຳເນີນຄະດີຢູ່ ສປປ ລາວ, ຮູບການໃນການແກ້ໄຂຂໍ້ຂັດແຍ່ງທາງດ້ານເສດຖະກິດ, ຄວາມແຕກຕ່າງລະຫວ່າງການຕັດສີນຂໍ້ຂັດແຍ່ງຢູ່ສານ ແລະ ການຕັດສີນໂດຍຄະນະກຳມະການນອກສານ ແລະ ການຕັດສີນຂໍ້ຂັດແຍ່ງຕາມສົນທິສັນຍາລົງທຶນ. ຕະຫຼອດໄລຍະການຝຶກອົບຮົມເຫັນວ່າ ນັກສຳມະນາກອນທຸກທ່ານ ໄດ້ມີຄວາມເອົາໃຈໃສ່, ມີຄວາມຫ້າວຫັນໃນການຄົ້ນຄວ້າ, ສົນທະນາ ແລະ ແລກປ່ຽນບົດຮຽນຕໍ່ກັບບັນຫາຕ່າງໆທີ່ກ່ຽວຂ້ອງກັບການແກ້ໄຂຂໍ້ຂັດແຍ່ງທາງດ້ານເສດຖະກິດ ຊຶ່ງຖືໄດ້ວ່າຜູ້ເຂົ້າຮ່ວມມີຄວາມຮູ້ ແລະ ເຂົ້າໃຈຕໍ່ກັບວຽກງານດັ່ງກ່າວໄດ້ດີໂດຍພື້ນຖານ.
ການຝຶກອົບຮົມໃນຄັ້ງນີ້ໄດ້ຮັບຜົນສຳເລັດຕາມແຜນການ ແລະ ໄດ້ປິດລົງໃນວັນ 19 ພະຈິກ 2015 ເວລາ 16:30 ໂມງ.
ຂຽນຂ່າວ: ຄຳຫຼ້າ ພິມມະສານ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ການຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ | ການຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ |
https://www.moj.gov.la/lo/node/510 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 26-ກັນຍາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 25/09/2016 EP1
ລາຍການເພື່ອສັງຄົມຍຸຕິທຳ 25/09/2016 EP2 | ລາຍການເພື່ອສັງຄົມຍຸຕິທຳ 25/09/2016 |
https://www.moj.gov.la/lo/node/511 | ພິທີປະກາດການຈັດຕັ້ງທ່ານຮອງລັດຖະມົນຕີກະຊວງຍຸຕິທໍາຄົນໃໝ່ ໄດ້ຈັດຂຶ້ນໃນວັນທີ 23 ກັນຍາ 2016 ຜ່ານມານີ້ ທີ່ກະຊວງຍຸຕິທໍາ ໂດຍ ເປັນກຽດເຂົ້າຮ່ວມຂອງ ທ່ານ ໄຊສີ ສັນຕິວົງ ກໍາມະການສູນກາງພັກ, ລັດຖະມົນຕີກະຊວງຍຸຕິທໍາ; ມີບັນດາທ່ານຮອງລັດຖະມົນຕີ, ທ່ານຫົວໜ້າຫ້ອງການ, ບັນດາຫົວໜ້າກົມ, ຫົວໜ້າສະຖາບັນ, ຫົວໜ້າສູນ ພ້ອມດ້ວຍພະນັກງານ-ລັດຖະກອນ ເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ທອງວັນ ທໍາມະວົງ ຮອງຫົວໜ້າກົມຄຸ້ມຄອງພະນັກງານ, ຄະນະຈັດຕັ້ງສູນກາງພັກ ໄດ້ຂຶ້ນຜ່ານດໍາລັດນາຍົກລັດຖະມົນຕີ ສະບັບເລກທີ 277/ນຍ, ລົງວັນທີ 16 ສິງຫາ 2016 ວ່າດ້ວຍການແຕ່ງຕັ້ງ ທ່ານ ໄພວີ ສີບົວລິພາ ຫົວໜ້າສູນແກ້ໄຂຂໍ້ຂັດແຍ່ງທາງດ້ານເສດຖະກິດ ເປັນຮອງລັດຖະມົນຕີກະຊວງຍຸຕິທໍາ, ທັງນີ້ຍ້ອນຄວາມຄວາມຮຽກຮ້ອງຕ້ອງການຂອງໜ້າທີ່ວຽກງານຢູ່ກະຊວງຍຸຕິທໍາ ເພື່ອຮັບປະກັນໃນການເຄື່ອນໄຫວປະຕິບັດຕາມພາລະບົດບາດໜ້າທີ່ ທີ່ພັກ-ລັດມອບໝາຍໃຫ້ ໂດຍສະເພາະແມ່ນການປັບປຸງກໍ່ສ້າງຂະແໜງຍຸຕິທໍາ ແຕ່ສູນກາງຮອດທ້ອງຖິ່ນ.
ຈາກນັ້ນ, ທ່ານ ລັດຖະມົນຕີ ກະຊວງຍຸຕິທໍາ ໄດ້ໃຫ້ຄຳໂອ້ລົມ ແລະ ເນັ້ນໜັກໃຫ້ ທ່ານ ຮອງລັດຖະມົນຕີ ຄົນໃໝ່ ເອົາໃສ່ໃຈວຽກງານການເມືອງ-ແນວຄິດ, ຄົ້ນຄ້ວາທິດສະດີມາກ-ເລນິນ, ແນວທາງນະໂຍບາຍຂອງພັກ ເປັນຕົ້ນ ແມ່ນເນື້ອໃນຈິດໃຈຂອງມະຕິກອງປະຊຸມໃຫຍ່ ຄັ້ງທີ X ຂອງພັກ ກໍຄືມະຕິກອງປະຊຸມໃຫຍ່ ຄັ້ງທີ IV ຂອງອົງຄະນະພັກກະຊວງຍຸຕິທໍາ ກໍຄືແຜນງານໂຄງການຂອງກະຊວງຍຸຕິທໍາ ເພື່ອຫັນໃຫ້ເປັນໂຄງການວຽກງານອັນລະອຽດໃນຂອບເຂດຄວາມຮັບຜິດຊອບຂອງຕົນ, ຕັ້ງໜ້າຄົ້ນຄ້ວາ ແລະ ຈັດຕັ້ງປະຕິບັດທິດຊີ້ນໍາຍຸດທະສາດຂອງພັກ ໃນການປັບປຸງກໍ່ສ້າງຂະແໜງຍຸຕິທໍາ ໃຫ້ມີຄວາມໜັກແໜ້ນທາງດ້ານການເມືອງ-ແນວຄິດ ແລະ ເຂັ້ມແຂງທາງດ້ານການຈັດຕັ້ງ, ມີຄວາມຈົງຮັກພັກດີຕໍ່ພັກ-ຕໍ່ປະເທດຊາດ ກໍຄືພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ.
ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ ຜູ້ໃໝ່
ຂ່າວ: ໄຊຍະສິດ ພາບ: ວຽງໄຊ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທໍາ ຈັດພິທີປະກາດການຈັດຕັ້ງທ່ານຮອງລັດຖະມົນຕີຜູ້ໃໝ່ | ກະຊວງຍຸຕິທໍາ ຈັດພິທີປະກາດການຈັດຕັ້ງທ່ານຮອງລັດຖະມົນຕີຜູ້ໃໝ່ |
https://www.moj.gov.la/lo/node/524 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 04-ຕຸລາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 2/10/2016 EP1
ລາຍການເພື່ອສັງຄົມຍຸຕິທຳ 2/10/2016 EP2 | ລາຍການເພື່ອສັງຄົມຍຸຕິທຳ 2/10/2016 |
https://www.moj.gov.la/lo/node/527 | ຮູບພາບປະກອບ :: ຄຳນຳໜ້າ :: ທ່ານຕຳແໜ່ງງານ:: ວິຊາການສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ສຸກສາຄອນ |
https://www.moj.gov.la/lo/node/528 | ຮູບພາບປະກອບ :: ຄຳນຳໜ້າ :: ທ່ານ ນາງຕຳແໜ່ງງານ:: ວິຊາການສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ສີປະໄພ |
https://www.moj.gov.la/lo/node/529 | ຮູບພາບປະກອບ :: ຄຳນຳໜ້າ :: ທ່ານ ນາງຕຳແໜ່ງງານ:: ວິຊາການສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ປາວີຄຳ |
https://www.moj.gov.la/lo/node/530 | ໃນວັນທີ 23 ກັນຍາ 2016 ຜ່ານມາ ກົມກວດກາ ກະຊວງຍຸຕິທໍາ ແລະ ກົມຕ້ານການສໍ້ລາດບັງຫຼວງ ອົງການກວດກາລັດຖະບານ ໄດ້ລົງມາເຮັດວຽກຢູ່ທີ່ກົມຄຸ້ມຄອງການປະຕິບັດຄໍາຕັດສີນຂອງສານ. ການລົງມາເຮັດວຽກໃນຄັ້ງນີ້ນໍາພາໂດຍ ທ່ານ ບຸນເມກ ບັນນາວົງ, ຄະນະປະຈໍາຄະນະບໍລິຫານງານພັກ, ປະທານກວດກາຄະນະບໍລິຫານງານພັກກະຊວງຍຸຕິທໍາ, ເລຂາໜ່ວຍພັກ, ຫົວໜ້າກົມກວດກາ, ທ່ານ ເທບພະໄທ ພັນກ້າ ຮອງຫົວໜ້າກົມຕ້ານການສໍ້ລາດບັງຫຼວງ, ອົງການກວດກາລັດຖະບານ. ຜ່ານການລົງມາເຮັດວຽກໃນຄັ້ງນີ້ ທ່ານ ຄໍາພອນ ສີປະເສີດ ກໍາມະການຄະນະບໍລິຫານງານພັກກະຊວງຍຸຕິທໍາ, ເລຂາໜ່ວຍພັກ, ຫົວໜ້າກົມຄຸ້ມຄອງການປະຕິບັດຄໍາຕັດສີນຂອງສານ ໄດ້ລາຍງານສະພາບຈຸດພິເສດຂອງກົມ ຕາມຂໍ້ຕົກລົງ ສະບັບເລກທີ 03/ກຍ, ລົງວັນທີ 13 ມັງກອນ 2009 ວ່າດ້ວຍການຈັດຕັ້ງ ແລະ ການເຄື່ອນໄຫວຂອງກົມຄຸ້ມຄອງການປະຕິບັດຄໍາຕັດສີນຂອງສານ. ນອກຈາກນີ້, ທາງຄະນະກໍໄດ້ມີການຊັກຖາມເຖິງຂໍ້ສະດວກ, ຂໍ້ຫຍຸ້ງຍາກໃນການປະຕິບັດໜ້າທີ່ວຽກງານຄວາມເອົາໃຈໃສ່, ຄວາມເປັນແບບຢ່າງຈຸດສຸມໃນການຕ້ານແນວຄິດສໍ້ລາດບັງ ຫຼວງ, ທ່ານ ຮອງຫົວໜ້າກົມ ແລະ ວິຊາການຂອງກົມກໍໄດ້ປະກອບຄໍາຄິດເຫັນຕໍ່ຄໍາຖາມເຫຼົ່ານັ້ນຢ່າງກົງໄປກົງມາ.
ຕອນທ້າຍຂອງກອງປະຊຸມ ທ່ານ ບຸນເມກ ບັນນາວົງ ຫົວໜ້າກົມກວດກາ, ກະຊວງຍຸຕິທໍາ ກໍໄດ້ມີຄໍາເຫັນຕໍ່ກອງປະຊຸມ ເພື່ອນໍາເອົາເນື້ອໃນຂອງກອງປະຊຸມໄປຈັດຕັ້ງປະຕິບັດໃຫ້ໄດ້ຮັບຜົນດີ.
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມວຽກງານຕ້ານການສໍ້ລາດບັງຫຼວງ | ກອງປະຊຸມວຽກງານຕ້ານການສໍ້ລາດບັງຫຼວງ |
https://www.moj.gov.la/lo/node/531 | ໃນຕອນເຊົ້າຂອງວັນທີ 5 ຕຸລາ 2016 ຢູ່ທີ່ຫ້ອງຮັບແຂກກະຊວງຍຸຕິທຳ, ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ ໄດ້ໃຫ້ກຽດຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ປີແອຣິກ ເລີເຊີນ ຫົວໜ້າຄະນະບໍລິຫານສະຖາບັນກຽມການປົກຄອງທົ່ວໄປຂອງປະເທດຝຣັ່ງ ພ້ອມດ້ວຍຄະນະ ເນື່ອງໃນໂອກາດທີ່ທ່ານໄດ້ເດີນທາງມາຢ້ຽມຢາມ ແລະ ເຮັດວຽກຢ່າງເປັນທາງການຢູ່ ສປປ ລາວ ໃນລະຫວ່າງ ວັນທີ 4-6 ຕຸລາ 2016.
ພ້ອມດຽວກັນນີ້ ທ່ານ ລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ພ້ອມດ້ວຍຄະນະ ກໍໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການເຂົ້າຢ້ຽມຂໍ່ານັບ ແລະ ການມາເຮັດວຽກຂອງ ທ່ານ ປີແອຣິກ ເລີເຊີນ ພ້ອມດ້ວຍຄະນະໃນຄັ້ງນີ້ ຊຶ່ງເປັນການປະກອບສ່ວນທີ່ສຳຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືລະຫວ່າງລາວ-ຝຣັ່ງ ໃນຂະແໜງຍຸຕິທຳ ໃຫ້ມີບາດກ້າວຂະຫຍາຍຕົວຂື້ນໄປເລື້ອຍໆ.
ຈາກນັ້ນທັງສອງຝ່າຍ ກໍໄດ້ລາຍງານສະພາບຈຸດພິເສດ ແລະ ສະພາບການເຄື່ອນໄຫວວຽກງານຍຸຕິທຳຂອງແຕ່ລະຝ່າຍໃຫ້ກັນ ແລະ ກັນໄດ້ຮັບຊາບ ພ້ອມທັງປຶກສາຫາລືກ່ຽວກັບການພົວພັນຮວ່ມມືຊ່ວຍເຫຼືອເຊີ່ງກັນ ແລະ ກັນ ດ້ານວຽກງານຍຸຕິທຳໃນຕໍ່ໜ້າ ໃຫ້ນັບມື້ເຕີບໃຫ່ຍເຂັ້ມແຂງ ແລະ ກວ້າງຂວາງກວ່າເກົ່າ .
ໃນໂອກາດດັ່ງກ່າວ ທ່ານ ປີແອຣິກ ເລີເຊີນ ກໍໄດ້ສະແດງຄວາມຂອບໃຈເປັນຢ່າງສູງຕໍ່ ທ່ານ ລັດຖະມົນຕີ ກະຊວງຍຸຕິທຳ ແຫ່ງ ສປປ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ໄດ້ອຳນວຍຄວາມສະດວກທຸກດ້ານໃຫ້ແກ່ການເຄື່ອນໄຫວເຮັດວຽກຢູ່ ສປປ ລາວ ແລະ ພ້ອມຈະຮ່ວມມືທາງດ້ານກົດໝາຍໃຫ້ກ້າວເຂົ້າສູ່ລວງເລິກ .
ຂ່າວ: ອອ່ນຄຳ; ພາບ ວຽງໄຊ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີກະຊວງຍຸຕິທຳ ຕ້ອນຮັບການເຂົ້າຢ້ຽມຂໍ່ານັບຂອງຄະນະຜູ້ແທນຈາກສະຖາບັນກຽມການປົກຄອງທົ່ວໄປ ຂອງປະເທດຝຣັ່ງງ | ທ່ານ ລັດຖະມົນຕີກະຊວງຍຸຕິທຳ ຕ້ອນຮັບການເຂົ້າຢ້ຽມຂໍ່ານັບຂອງຄະນະຜູ້ແທນຈາກສະຖາບັນກຽມການປົກຄອງທົ່ວໄປ ຂອງປະເທດຝຣັ່ງງ |
https://www.moj.gov.la/lo/node/532 | ຄຳນຳໜ້າ :: ທ່ານຕຳແໜ່ງງານ:: ວິຊາການສັງກັດຢູ່ພາກສ່ວນ ຫຼື ກົມ :: ກົມໂຄສະນາເຜີຍແຜ່ກົດໝາຍ | ຈັນທະວີສຸກ |
https://www.moj.gov.la/lo/node/534 | ທ້າຍເດືອນກັນຍາທີ່ຜ່ານມາ ຢູ່ທີ່ສະຖາບັນຍຸຕິທຳແຫ່ງຊາດ ໄດ້ຈັດກອງປະຊຸມປຶກສາຫາລື ຜ່ານຮ່າງຫຼັກສູດວິຊາຊີບຍຸຕິທຳ ໂດຍການເປັນປະທານຂອງ ທ່ານ ປອ ເສີມສຸກ ສິມພະວົງ ຮອງເລຂາຄະນະພັກກະ ຊວງ, ຮອງລັດຖະມົນຕີກະຊວງຍຸຕິທຳ, ມີຜູ້ຕາງໜ້າຈາກອົງການໄອຍະການປະຊາຊົນສູງສຸດ, ສານປະຊາຊົນສູງສຸດ, ກະຊວງສຶກສາທິການ ແລະ ກິລາ, ປະທານສານປະຊາຊົນພາກກາງ ແລະ ພະນັກງານວິຊາການທີ່ກ່ຽວຂ້ອງເຂົ້າຮ່ວມ 30 ກວ່າທ່ານ.
ໃນກອງປະຊຸມ ທ່ານ ປອ ຈອມຄຳ ບຸບຜາລີວັນ ຫົວໜ້າສະຖາບັນຍຸຕິທຳແຫ່ງຊາດ ໄດ້ກ່າວຈຸດປະສົງຂອງກອງປະຊຸມປຶກສາຫາລື ວ່າ: ຕາມມາດຖານຫຼັກສູດແຫ່ງຊາດທີ່ກະຊວງສຶກສາທິການ ແລະ ກິລາ ໄດ້ວາງອອກນັ້ນ ຍັງມີບາງຈຸດທີ່ສະຖາບັນຍຸຕິທຳຈະຕ້ອງໄດ້ປັບປຸງຫຼັກສູດ ເພື່ອໃຫ້ສອດຄ່ອງກັບມາດຖານຫຼັກສູດຂອງກະຊວງສຶກສາທິການ ແລະ ກິລາ ທີ່ໄດ້ວາງອອກ. ລະຍະຜ່ານມາ ແມ່ນປະຕິບັດຕາມຫຼັກສູດ 6 4 2 ຄື ຮຽນທິດສະດີ 6 ເດືອນ, ພາກປະຕິບັດຕົວຈິງ 4 ເດືອນ ແລະ ຂຽນບົດລາຍງານ, ບົດໂຄງການຈົບຊັ້ນ 2 ເດືອນ ຖືວ່າສໍາເລັດ; ແຕ່ຕາມຫຼັກສູດຂອງກະຊວງສຶກສາ ແມ່ນເນັ້ນໃສ່ພາກປະຕິບັດຕົວຈິງ ແລະ ຂຽນບົດລາຍງານເປັນຕົ້ນຕໍ ເພື່ອສ້າງຄວາມຊຳນານງານ, ຄວາມເປັນມືອາຊີບ ແລະ ຄວາມກ້າວໜ້າທາງດ້ານວິຊາການ ຊຶ່ງຮຽນທິດສະດີ 2 ເດືອນ, ພາກປະຕິບັດຕົວຈິງ 8 ຫາ 1 ປີ. ສະນັ້ນ, ຈຶ່ງມີຄວາມຈຳເປັນຕ້ອງປັບປຸງ ຄື: 1) ແຍກຫຼັກສູດຜູ້ພິພາກສາ, ໄອຍະການ ແລະ ທະນາຍຄວາມ ອອກເປັນແຕ່ລະຫຼັກສູດຢ່າງລະອຽດ; 2) ຮັກສາໄວ້ຫຼັດສູດວິຊາຊີບຍຸຕິທຳໄວ້ລວມກັນຄືເກົ່າ; 3) ແຍກເປັນແຕ່ລະຫຼັກສູດ ແຕ່ໃຫ້ຮຽນລວມກັນ ເພື່ອສ້າງຄວາມເຂົ້າໃຈ ແລະ ຈັດຕັ້ງປະຕິບັດໃຫ້ມີຄວາມເປັນເອກະພາບກັນ.
ຈາກນັ້ນ, ທ່ານ ວິລະຊົນ ວັນສີລາລົມ ກໍໄດ້ສະເໜີຮ່າງຫຼັກສູດຍຸຕິທຳສະບັບປຸງ ຊຶ່ງໃຊ້ເວລາຮຽນທັງໝົດ 18 ເດືອນ, ຮຽນທິດສະດີ 6 ເດືອນ, ຝຶກງານຕົວຈິງ 8 ເດືອນ, ທວນຄືນ, ຂຽນບົດລາຍງານ ແລະ ບົດໂຄງ ການຈົບຊັ້ນ 2 ເດືອນ, ມີ 4 ວິຊາຮຽນຄື: ວິຊາທັກສະພື້ນຖານ, ວິຊາທັກສະ ສະເພາະວຽກງານຜູ່ພິພາກສາ, ວິຊາທັກສະ ສະເພາະວຽກງານໄອຍະການ, ວິຊາທັກສະ ສະເພາະວຽກງານທະນາຍຄວາມ. ຈາກນັ້ນ, ບັນດາຜູ້ເຂົ້າຮ່ວມ ກໍໄດ້ປະກອບຄຳເຫັນຢ່າງກົງໄປກົງມາຕໍ່ກັບຮ່າງຫຼັກສູດຍຸຕິທຳ ເພື່ອເຮັດໃຫ້ຫຼັກສູດວິຊາຊີບຍຸຕິທຳຖືກ ແລະ ສອດຄ່ອງຕາມສະພາບຂອງວຽກງານໃນພາກຕົວຈິງ ແລະ ຕາມຫຼັກສູດຂອງກະຊວງສຶກສາ ທີ່ໄດ້ວາງອອກ.
ປະທານກອງປະຊຸມ ໄດ້ເນັ້ນໜັກໃຫ້ບັນດາຜູ້ເຂົ້າຮ່ວມ ຈົ່ງໄດ້ເອົາໃຈໃສ່ສະແດງຄວາມຄິດເຫັນ ແລະ ໃຫ້ທັດສະນະຢ່າງກົງໄປກົງມາ ເພື່ອປະກອບສ່ວນເຮັດໃຫ້ກອງປະຊຸມປຶກສາຫາລືໃສ່ຮ່າງຫຼັກສູດໃນຂະແໜງວິຊາ ຊີບຍຸຕິທຳ ມີເນື້ອໃນຄົບຖ້ວນ, ສົມບູນ, ຖືກຕ້ອງຕາມເງື່ອນໄຂຂອງຂະແໜງຍຸຕິທຳ ເພື່ອແນ່ໃສ່ສ້າງນັກກົດໝາຍໃຫ້ມີຄວາມຮູ້, ມີຄວາມເຂົ້າໃຈທີ່ເປັນເອກະພາບກັນ.
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມປຶກສາຫາລື ຜ່ານຮ່າງຫຼັກສູດວິຊາຊີບຍຸຕິທຳ | ກອງປະຊຸມປຶກສາຫາລື ຜ່ານຮ່າງຫຼັກສູດວິຊາຊີບຍຸຕິທຳ |
https://www.moj.gov.la/lo/node/535 | ກອງປະຊຸມ ປຶກສາຫາລືກ່ຽວກັບການກຳນົດມາດຕະການທາງເລືອກ ສຳລັບເດັກກະທຳຜິດ ໄດ້ຈັດຂຶ້ນໃນລະຫວ່າງວັນທີ 16-18 ສິງຫາ 2016 ທີ່ ບາງກອກ, ຣາຊະອານາຈັກໄທ ມີຜູ້ເຂົ້າຮ່ວມຈາກບັນດາປະເທດຄູ່ຮ່ວມງານໂຄງການຂອງອົງການ ອຸຍນິເຊບ (UNICEF) 12 ປະເທດ ເຊັ່ນ ສປປ ລາວ ຕາງໜ້າໂດຍ ກົມຄຸ້ມຄອງລະບົບຍຸຕິທຳ ກະຊວງຍຸຕິທຳ, ກຳປູເຈຍ, ອິນໂດເນເຊຍ, ສສ ຫວຽດນາມ, ມາເລເຊຍ, ມຽນມາ, ຟີລິບປິນ, ຕີມໍເລສເຕ, ປາປົວນິວກິນີ, ມົງໂກເລຍ, ສປ ຈີນ, ຜູ້ປະສານງານພ້ອມດ້ວຍຜູ້ຕາງໜ້າອົງການ ອຸຍນິເຊບ (UNICEF) ປະຈໍາແຕ່ລະປະເທດ ລວມທັງໝົດ 76 ທ່ານ.
ກອງປະຊຸມ ໄດ້ຮັບຟັງການສະເໜີພາບລວມກ່ຽວກັບການແບ່ງ ແລະ ມາດຕະການທາງເລືອກສຳລັບເດັກ ໃນຂໍ້ຂັດແຍ່ງທາງກົດໝາຍ, ຂະບວນການຈັດຕັ້ງປະຕິບັດກົດໝາຍ ແລະ ນິຕິກໍາກ່ຽວຂ້ອງ. ຈາກນັ້ນ ຜູ້ຕາງໜ້າຈາກບັນດາປະເທດທີ່ຖືກເຊີນ ກໍໄດ້ລາຍງານສະພາບການຈັດຕັ້ງປະຕິບັດວຽກງານເດັກ ເປັນຕົ້ນແມ່ນມາດຕະຖານສັງຄົມ, ກົດໝາຍ, ນະໂຍບາຍ, ການເຂົ້າເຖິງການບໍລິການ, ວັດທະນະທຳ-ສັງຄົມ, ການປົກປ້ອງສິດ ແລະ ຜົນປະໂຫຍດຂອງເດັກ ແລະ ບັນດາສິ່ງທ້າທາຍອື່ນໆ ຊຶ່ງແຕ່ລະປະເທດ ແມ່ນມີຂະບວນການທາງດ້ານກົດໝາຍ ແລະ ວິທີການການຈັດຕັ້ງປະຕິບັດແຕກຕ່າງກັນ ເຊັ່ນ ການກຳນົດອາຍຸຂອງເດັກ ທີ່ມີຄວາມຮັບຜິດຊອບທາງອາຍາ, ການແກ້ໄຂຂໍ້ຂັດແຍ່ງ, ການກຳນົດໂທດ, ການພາກໂທດ, ການເກັບກຳ ແລະ ສົ່ງຂໍ້ມູນ ໂດຍນຳໃຊ້ລະບົບ SMS, ອົງການທີ່ເປັນເຈົ້າການກ່ຽວກັບການກຳຜິດຂອງເດັກ ລວມເຖິງຂະບວນການຜີກເດັກອອກຈາກຂະບວນການຍຸຕິທຳ. ກອງປະຊຸມຍັງໄດ້ພ້ອມກັນຄົ້ນຄວ້າ ແລະ ຮັບຮອງເອົາແຜນການໃນ 3 ປີຕໍ່ໜ້າ ກ່ຽວກັບວຽກງານການຜີກເດັກອອກຈາກຂະບວນການຍຸຕິທຳຕື່ມອີກ.
ຂ່າວໂດຍ: ສ. ບຸນຄໍ້າ (ນັກຂ່າວກົມຄຸ້ມຄອງລະບົບຍຸຕິທຳ)
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ເຄື່ອນໄຫວວຽກງານທາງລັດຖະການ ຢູ່ ຣາຊະອານາຈັກໄທ | ກອງປະຊຸມ ການກຳນົດມາດຕະການທາງເລືອກ ສຳລັບເດັກກະທຳຜິດ |
https://www.moj.gov.la/lo/node/536 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 10-ຕຸລາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 9/10/2016 EP1
ລາຍການເພື່ອສັງຄົມຍຸຕິທຳ 9/10/2016 EP1 | ລາຍການເພື່ອສັງຄົມຍຸຕິທຳ 9/10/2016 |
https://www.moj.gov.la/lo/node/537 | ພະແນກຍຸຕິທຳ ແຂວງວຽງຈັນ ໄດ້ເປີດຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດຂຶ້ນ ໃນວັນທີ 26 ມັງກອນ 2016, ເວລາ 8:30 ໂມງ ພາຍໃຕ້ການເປັນທານຂອງ ທ່ານ ກອງສີ ອຸດົມ ກຳມະການພັກແຂວງ, ເລຂາ ໜ່ວຍພັກ, ຫົວໜ້າພະແນກຍຸຕິທຳແຂວງວຽງຈັນ ແລະ ທ່ານ ອຳນວຍພອນ ປັນຍາສະຫວັດ ຮອງຫົວໜ້າສູນແກ້ໄຂຂໍ້ຂັດແຍ່ງທາງດ້ານເສດຖະກິດ. ຈຸດປະສົງ ເພື່ອຝຶກອົບຮົມກ່ຽວກັບວຽກງານການແກ້ໄຂຂໍ້ຂັດແຍ່ງທາງດ້ານເສດຖະກິດ ໃຫ້ແກ່ພະນັກງານຂອງຫ້ອງການແກ້ໄຂຂໍ້ຂັດແຍ່ງທາງດ້ານເສດຖະກິດ ແລະ ພະນັກງານທີ່ມາຈາກສໍານັກງານ, ອົງການ, ຫົວໜ່ວຍທຸລະກິດ ທັງພາກລັດ ແລະ ເອກະຊົນ ໃຫ້ເປັນຜູ້ໄກ່ເກັ່ຍ ແລະ ກໍາມະການຕັດສີນ ຢູ່ ຫ້ອງການແກ້ໄຂຂໍ້ຂັດ ແຍ່ງທາງດ້ານເສດຖະກິດ ຫຼື (ຫກສ) ໃຫ້ຮັບຮູ້ ແລະ ເຂົ້າໃຈວິທີ, ຂັ້ນຕອນຂອງການແກ້ໄຂຂໍ້ຂັດແຍ່ງທາງດ້ານເສດຖະກິດ ໃຫ້ຖືກຕ້ອງຕາມພາລະບົດບາດ ແລະ ກົດໝາຍວ່າດ້ວຍ ການແກ້ໄຂຂໍ້ຂັດແຍ່ງທາງດ້ານເສດຖະກິດ ຂອງ ສປປ ລາວ.
ການຝຶກອົບຮົມຄັ້ງນີ້ ມີບັນດານັກສຳມະນາກອນທີ່ມາຈາກພາກສ່ວນຕ່າງໆອ້ອມຂ້າງແຂວງ ວຽງຈັນ ເຂົ້່າຮ່ວມລວມທັງໝົດ ຈຳນວນ 29 ທ່ານ, ຍິງ 4 ທ່ານ ຊຶ່ງມາຈາກ 18 ພາກສ່ວນ ຄື:
ພະແນກໂຍທາທິການ ແລະ ຂົນສົ່ງ ແຂວງ;
ພະແນກການເງິນແຂວງ;
ພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ;
ພະແນກອຸດສາຫະກຳ ແລະ ການຄ້າ ແຂວງ;
ພະແນກແຜນການ ແລະ ການລົງທືນແຂວງ;
ພະແນກກະສິກຳ ແລະ ປ່າໄມ້ ແຂວງ;
ພະແນກພະລັງງານ - ບໍ່ແຮ່ແຂວງ;
ພະແນກຖະແຫຼງຂ່າວ, ວັດຖະນະທຳ ແລະ ທ່ອງທ່ຽວ;
ໄອຍະການປະຊາຊົນແຂວງ;
ໄອຍາການປະຊາຊົນເຂດ;
ສານປະຊາຊົນແຂວງ;
ປກສ ແຂວງ;
ສະພາການຄ້າແຂວງ;
ທະນາຍຄວາມ;
ພະແນກຍຸຕິທຳແຂວງ;
ທະນາຄານພັດທະນາລາວ ສາຂາແຂວງ;
ທະນາຄານການຄ້າ ສາຂາແຂວງ.
ການຝຶກອົບຮົມໄດ້ດຳເນີນໄປເປັນໄລຍະເວລາ 02 ວັນ, ນັບແຕ່ວັນທີ 26-27 ມັງກອນ 2016 ຊຶ່ງມີຫົວຂໍ້ການຝຶກອົບຮົມທີ່ສຳຄັນ ດັ່ງນີ້: ຄວາມສຳຄັນຂອງວຽກງານການແກ້ໄຂຂໍ້ຂັດແຍ່ງທາງດ້ານເສດຖະກິດ, ວຽກງານຄຸ້ມຄອງ-ບໍລິຫານ, ວຽກງານຄຸ້ມຄອງການແກ້ໄຂຂໍ້ຂັດແຍ່ງທາງດ້ານເສດຖະກິດ, ວຽກງານຕິດຕາມຊຸກຍູ້ການປະຕິບັດຜົນຂອງການແກ້ໄຂຂໍ້ຂັດແຍ່ງທາງດ້ານເສດຖິດ, ວຽກງານນິຕິກໍາ ຂອງ ສກສ ແລະ ຫກສ, ຂັ້ນຕອນການແກ້ໄຂຂໍ້ຂັດແຍ່ງທາງ ດ້ານເສດຖະກິດ, ເທັກນິກ, ທັກສະຂອງການໄກ່ເກັ່ຍ, ຈັນຍາທຳຂອງຜູ້ໄກ່ເກັ່ຍ ແລະ ກຳມະການຕັດສີນ ຕໍ່ກັບຄູ່ກໍລະນີທີ່ເຂົ້າມາໄກ່ເກັ່ຍ, ການຈຳລອງການໄກ່ເກັ່ຍ ແລະ ການເຜີຍແຜ່ບົດແນະນໍາຂອງລັດຖະມົນຕີກະຊວງຍຸຕິທຳ ກ່ຽວກັບ ການຈັດຕັ້ງປະຕິບັດຜົນຂອງການແກ້ໄຂຂໍ້ຂັດແຍ່ງທາງດ້ານເສດຖະກິດ. ນອກຈາກການດຳເນີນຕາມແຜນການຝຶກອົບຮົມແລ້ວ, ຄະນະວິຊາການຍັງໄດ້ເຮັດວຽກຕົວຈິງຮ່ວມກັບ ຫກສ ແລ້ວ ຍັງໄດ້ເນັ້ນໃຫ້ ຫກສ ຖືເອົາວຽກງານໄກ່ເກັ່ຍ ເປັນສຳຄັນ. ສ່ວນການຕັດສີນ ແມ່ນຖືເປັນສຳຮອງ ເນື່ອງຈາກເປັນຫ້ອງການທີ່ສ້າງຕັ້ງໃໝ່, ຕະຫຼອດໄລຍະ 2 ວັນໃນການຝຶກອົບຮົມ ເຫັນໄດ້ວ່າ: ມີບັນຍາກາດຟົດຟື້ນ, ນັກສໍານາກອນທຸກທ່ານມີຄວາມເອົາໃຈໃສ່, ມີຄວາມຫ້າວຫັນໃນ ການຄົ້ນຄວ້າ, ສົນທະນາ ແລະ ມີການແລກປ່ຽນບົດຮຽນຕໍ່ກັບບັນຫາຕ່າງໆ ທີ່ກ່ຽວຂ້ອງກັບການແກ້ໄຂຂໍ້ຂັດແຍ່ງທາງດ້ານເສດຖະກິດ ຊຶ່ງຖືໄດ້ວ່າ ນັກສຳມະນາກອນ ມີຄວາມຮັບຮູ້ ແລະ ເຂົ້າໃຈຕໍ່ກັບວຽກງານດັ່ງກ່າວໄດ້ດີພໍສົມຄວນ.
ຂ່າວໂດຍ: ເພັງສະຫວັນ ສີສົມສຸກ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ ຢູ່ພະແນກຍຸຕິທຳ ແຂວງວຽງຈັນ | ຝຶກອົບຮົມວຽກງານແກ້ໄຂຂໍ້ຂັດແຍ່ງທາງດ້ານເສດຖະກິດ ຢູ່ ພະແນກຍຸຕິທຳ ແຂວງວຽງຈັນ |
https://www.moj.gov.la/lo/node/538 | ລາຍລະອຽດປະເພດຂອງເອກະສານ: ລາຍການວິທະຍຸເອກະສານລົງວັນທີ: 11-ຕຸລາ-2016ເລກທີຂອງເອກະສານ: 1
Video Link
ລາຍການຄວາມຮູ້ທາງກົດໝາຍ 7/09/2016 | ລາຍການຄວາມຮູ້ທາງກົດໝາຍ 7/09/2016 |
https://www.moj.gov.la/lo/node/539 | ລາຍລະອຽດປະເພດຂອງເອກະສານ: ລາຍການວິທະຍຸເອກະສານລົງວັນທີ: 11-ຕຸລາ-2016ເລກທີຂອງເອກະສານ: 1
Video Link
ລາຍການຄວາມຮູ້ທາງກົດໝາຍ9/09/2016 | ລາຍການຄວາມຮູ້ທາງກົດໝາຍ9/09/2016 |
https://www.moj.gov.la/lo/node/540 | ລາຍລະອຽດປະເພດຂອງເອກະສານ: ລາຍການວິທະຍຸເອກະສານລົງວັນທີ: 11-ຕຸລາ-2016ເລກທີຂອງເອກະສານ: 1
Video Link
ລາຍການຄວາມຮູ້ທາງກົດໝາຍ 12/09/2016 | ລາຍການຄວາມຮູ້ທາງກົດໝາຍ 12/09/2016 |
https://www.moj.gov.la/lo/node/541 | ລາຍລະອຽດປະເພດຂອງເອກະສານ: ລາຍການວິທະຍຸເອກະສານລົງວັນທີ: 11-ຕຸລາ-2016ເລກທີຂອງເອກະສານ: 1
Video Link
ລາຍການຄວາມຮູ້ທາງກົດໝາຍ 26/09/2016 | ລາຍການຄວາມຮູ້ທາງກົດໝາຍ 26/09/2016 |
https://www.moj.gov.la/lo/node/545 | ທ້າຍເດືອນກັນຍາທີ່ຜ່ານມາ ກະຊວງຍຸຕິທຳ ແຫ່ງ ສປປ ລາວ ແລະ ກະຊວງຍຸຕິທຳ ແຫ່ງ ສສ ຫວຽດນາມ ໄດ້ຈັດກອງປະຊຸມເປີດກວ້າງວຽກງານຍຸຕິທຳ ຂອງບັນດາແຂວງຊາຍແດນລາວ-ຫວຽດນາມ ຂຶ້ນຢູ່ທີ່ແຂວງແທງຮ່ວາ ປະເທດ ຫວຽດນາມ ໂດຍການເປັນປະທານຮ່ວມຂອງ ທ່ານ ໄຊສີ ສັນຕິວົງ ກໍາມະການສູນກາງພັກ, ລັດຖະມົນຕີກະຊວງຍຸຕິທຳ ແຫ່ງ ສປປ ລາວ ແລະ ທ່ານ ເລແທງ ລອງ ກໍາມະການສູນກາງພັກກອມມູນິດຫວຽດນາມ, ລັດຖະມົນຕີວ່າການກະ ຊວງຍຸຕິທຳ ແຫ່ງ ສສ ຫວຽດນາມ ແລະ ເປັນກຽດເຂົ້າຮ່ວມຂອງ ທ່ານ ຮ່າຮຸ່ງເກືອງ ອະດິດລັດຖະມົນຕີກະຊວງຍຸຕິທຳ ສສ ຫວຽດນາມ, ທ່ານ ທອງສະຫວັນ ພົມວິຫານ ເອກອັກຄະລັດຖະທູດຜູ້ມີອຳນາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ, ມີບັນດາທ່ານ ຮອງລັດຖະມົນຕີ, ບັນດາທ່ານຫົວໜ້າກົມ, ຫົວໜ້າພະແນກຍຸຕິທຳແຂວງທີ່ມີຊາຍແດນຕິດຈອດ ແລະ ບໍ່ຕິດຈອດຂອງສອງປະເທດເຂົ້າຮ່ວມ 130 ກວ່າທ່ານ.
ຜູ້ເຂົ້າຮ່ວມກອງປະຊຸມໄດ້ຮັບຟັງການລາຍງານ, ແລກປ່ຽນ ແລະ ປຶກສາຫາລືກ່ຽວກັບການພົວພັນຮ່ວມມືວຽກງານໃນແຕ່ລະດ້ານຂອງຂະແໜງຍຸຕິທຳລະຫວ່າງສອງປະເທດ ເປັນຕົ້ນ ແມ່ນການຕີລາຄາຄືນກ່ຽວກັບການຈັດຕັ້ງປະຕິ ບັດຜົນຂອງກອງປະຊຸມວຽກງານຍຸຕິທຳຂອງບັນດາແຂວງທີ່ມີຊາຍແດນຕິດຈອດກັນລະຫວ່າງລາວ-ຫວຽດນາມ ໃນຄັ້ງທີ II ທີ່ຜ່ານມາ ເປັນຕົ້ນ ວຽກງານການຄຸ້ມຄອງການຍົກຍ້າຍຖິ່ນຖານແບບເສລີຂອງພົນລະເມືອງທີ່ດຳລົງຊີວິດຢູ່ ແລບຕາມຊາຍແດນ, ການແຕ່ງດອງທີ່ບໍ່ຖືກຕ້ອງຕາມກົດໝາຍຂອງພົນລະເມືອງ ສອງຊາດ ລາວ-ຫວຽດນາມ, ການຈົດທະບຽນການແຕ່ງດອງ, ວຽກງານສັນຊາດ, ວຽກງານການຈັດຕັ້ງປະຕິບັດຄໍາຕັດສີນຂອງສານ, ວຽກງານການກໍ່ສ້າງ ພະນັກງານ ແລະ ນັກສຶກສາກົດໝາຍຂອງສອງປະເທດ.
ໃນກອງປະຊຸມທັງສອງຝ່າຍ ໄດ້ຕົກລົງເຫັນດີເປັນເອກະພາບກັນໃນການຮ່ວມມືຈັດຕັ້ງປະຕິບັດບັນດາຂໍ້ສະເໜີທີ່ສອງກະຊວງໄດ້ຍົກມາແລກປ່ຽນໃຫ້ມີປະສິດທິພາບ ສາມາດແກ້ໄຂການຍົກຍ້າຍຖິ່ນຖານ, ການແຕ່ງດອງທີ່ບໍ່ຖືກຕ້ອງ ຕາມກົດໝາຍຂອງພົນລະເມືອງ ສອງຊາດລາວ-ຫວຽດນາມ; ການຈັດຕັ້ງປະຕິບັດຄຳຕັດສີນຂອງສານໃຫ້ວ່ອງໄວ ແລະ ຖືກຕ້ອງຕາມຕົວຈິງ, ຍູ້ແຮງການຊີ້ນຳ-ນຳພາຂອງອຳນາດການປົກຄອງທ້ອງຖິ່ນ, ບັນດາພະແນກຍຸຕິທໍາແຂວງ, ຫ້ອງການຍຸຕິທໍາເມືອງ ໃຫ້ເພີ່ມທະວີແກ້ໄຂບັນຫາດັ່ງກ່າວແກ່ພົນລະເມືອງຢ່າງຖືກຕ້ອງບົນພື້ນຖານກົດໝາຍ. ພ້ອມກັນນັ້ນ, ກໍຕ້ອງເອົາໃຈໃສ່ໂຄສະນາເຜີຍແຜ່ບັນດາກົດໝາຍໃຫ້ແກ່ປະຊາຊົນສອງຊາດ ລາວ-ຫວຽດນາມ ທີ່ຢູ່ແລບຕາມ ຊາຍແດນໃຫ້ມີຄວາມຮັບຮູ້, ເຂົ້າໃຈ ແລະ ພ້ອມກັນຈັດຕັ້ງປະຕິບັດຕາມກົດໝາຍໃຫ້ຖືກຕ້ອງ.
ປະທານກອງປະຊຸມທັງສອງຝ່າຍ ໄດ້ຕີລາຄາສູງຕໍ່ຜົນສຳເລັດຂອງກອງປະຊຸມທີ່ເຕັມໄປດ້ວຍບັນຍາກາດອັນດີ, ມິດຕະພາບ, ຄວາມສາມັກຄີອ້າຍນ້ອງດ້ວຍຈິດໃຈຄວາມຮັບຜິດຊອບສູງ ສາມາດຈັດຕັ້ງກອງປະຊຸມເປີດກວ້າງວຽກງານ ຍຸຕິທຳຂອງບັນດາແຂວງຊາຍແດນ ລາວ-ຫວຽດນາມ ໄດ້ສໍາເລັດຕາມລະດັບຄາດໝາຍ; ພາຍຫຼັງສຳເລັດກອງປະຊຸມ ກໍໄດ້ມີພິທີເຊັນບົດບັນທຶກການຮ່ວມມືືລະຫວ່າງກະຊວງຍຸຕິທຳ ແຫ່ງ ສປປ ລາວ ແລະ ກະຊວງຍຸຕິທຳ ແຫ່ງ ສສ ຫວຽດນາມ ກ່ຽວກັບການຊ່ວຍເຫຼືອກໍ່ສ້າງພື້ນຖານໂຄງລ່າງໃຫ້ແກ່ສະຖາບັນຍຸຕິທຳແຫ່ງຊາດລາວ, ບົດບັນທຶກການຮ່ວມມືໃນປີ 2017 ກ່ຽວກັັບວຽກງານຍຸຕິທຳຂອງສອງກະຊວງຍຸຕິທຳ ລາວ-ຫວຽດນາມ ແລະ ບົດບັນທຶກການຮ່ວມມືລະ ຫວ່າງ ມະຫາວິທະຍາໄລກົດໝາຍຂອງ ສສ ຫວຽດນາມ ແລະ ສະຖາບັນຍຸຕິທຳແຫ່ງຊາດລາວ ແຕ່ປີ 2016 ຫາ ປີ 2020.
ພາບ: ຄຳພອນ+ ວຽງໄຊ, ຂ່າວ: ຄຳພອນ ທ່າວ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກອງປະຊຸມເປີດກວ້າງວຽກງານຍຸຕິທຳຂອງບັນດາແຂວງຊາຍແດນລາວ-ຫວຽດນາມ ຄັ້ງທີ III | ກອງປະຊຸມເປີດກວ້າງວຽກງານຍຸຕິທຳຂອງບັນດາແຂວງຊາຍແດນລາວ-ຫວຽດນາມ ຄັ້ງທີ III |
https://www.moj.gov.la/lo/node/546 | ໃນວັນທີ 29 ກັນຍາ 2016 ຢູ່ທີ່ຫ້ອງປະຊຸມຂອງກະຊວງຍຸຕິທຳ ໄດ້ຈັດກອງປະຊຸມຜ່ານຮ່າງດຳລັດວ່າດ້ວຍກອງທຶນສ້າງ ແລະ ພັດທະນາສີມືແຮງງານ ໂດຍການເປັນປະທານຂອງ ທ່ານ ອິນທະປັນຍາ ຂຽວວົງພະຈັນ ຫົວໜ້າກົມກົດໝາຍ, ກະຊວງຍຸຕິທຳ ເປັນກຽດເຂົ້າຮ່ວມຂອງ ທ່ານ ພູວັນ ຈັນທະວົງ ຫົວໜ້າກົມພັດທະນາສີມືແຮງງານ ແລະ ຈັດຫາງານ, ກະຊວງແຮງງານ ແລະ ສະຫວັດດີການສັງຄົມ, ຜູ້ເຂົ້າຮ່ວມກອງປະຊຸມຄັ້ງນີ້ມີທ່ານຮອງຫົວໜ້າກົມ, ຫົວໜ້າພະແນກ, ຮອງຫົວໜ້າພະແນກ ພ້ອມດ້ວຍພະນັກງານວິຊາການ ຂອງກະຊວງຍຸຕິທຳ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ຜູ້ເຂົ້າຮ່ວມກອງປະຊຸມໄດ້ພ້ອມກັນຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງດຳລັດວ່າດ້ວຍກອງທຶນສ້າງ ແລະ ພັດທະນາສີມືແຮງງານ ຊຶ່ງຮ່າງດຳລັດສະບັບດັ່ງກ່າວ ປະກອບມີ 6 ໝວດ 23 ມາດຕາ ຊຶ່ງໄດ້ກຳນົດຫຼັກການ, ລະບຽບການ ແລະ ມາດຕະການ ກ່ຽວກັບການສ້າງຕັ້ງ, ການຄຸ້ມຄອງ, ການນຳໃຊ້ ແລະ ຕິດຕາມກວດກາ ກອງທຶນສ້າງ ແລະ ພັດທະນາສີມືແຮງງານ ເພື່ອເປັນການລະດົມ, ສະສົມທຶນ, ສ້າງ ແລະ ເພີ່ມທະວີຄວາມເຂັ້ມແຂງທາງດ້ານການເງິນ ແນໃສ່ໃນການສ້າງ ແລະ ພັດທະນາສີມືແຮງງານໃຫ້ມີຄຸນນະພາບຕາມທິດຫັນເປັນອຸດສາຫະກຳ ແລະ ທັນສະໄໝ ປະກອບສ່ວນເຂົ້າໃນການພັດທະນາເສດຖະກິດ-ສັງຄົມຂອງຊາດ.
ຂ່າວ: ນ. ສີປະໄພ ເພັດປະທຸມມາ; ພາບ: ນ. ປາວີຄຳ ເພັດທະລາກຸນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກົມກົດໝາຍ ກະຊວງຍຸຕິທຳ ຈັດກອງປະຊຸມຜ່ານຮ່າງດຳລັດວ່າດ້ວຍກອງທຶນສ້າງ ແລະ ພັດທະນາສີມືແຮງງານ | ກົມກົດໝາຍ ກະຊວງຍຸຕິທຳ ຈັດກອງປະຊຸມຜ່ານຮ່າງດຳລັດວ່າດ້ວຍກອງທຶນສ້າງ ແລະ ພັດທະນາສີມືແຮງງານ |
https://www.moj.gov.la/lo/node/547 | ໃນຕອນເຊົ້າຂອງວັນທີ 10 ຕຸລາ 2016, ກະຊວງຍຸຕິທຳ ຮ່ວມກັບ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ໄດ້ຈັດກອງປະຊຸມຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງດຳລັດວ່າດ້ວຍ ການປະເມີນສິ່ງແວດລ້ອມແບບຍຸດທະສາດ ຢູ່ທີ່ຫ້ອງປະຊຸມກະຊວງຍຸຕິທຳ ພາຍໃຕ້ການເປັນປະທານຂອງ ທ່ານ ສຈ. ເກດ ກຽດຕິສັກ ຮອງລັດຖະມົນຕີກະຊວງຍຸຕິທຳ, ມີບັນດາທ່ານຫົວໜ້າກົມ, ຮອງຫົວໜ້າກົມ, ຫົວໜ້າພະແນກ, ຮອງຫົວໜ້າພະແນກ ແລະ ພະນັກງານວິຊາການຂອງສອງກະຊວງເຂົ້າຮ່ວມ.
ໃນກອງປະຊຸມຜູ້ເຂົ້າຮ່ວມໄດ້ພ້ອມກັນຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງດຳລັດວ່າດ້ວຍ ການປະເມີນສິ່ງແວດລ້ອມແບບຍຸດທະສາດ ດ້ວຍຄວາມຮັບຜິດຊອບສູງ. ຮ່າງດຳລັດສະບັບດັ່ງກ່າວ ປະກອບມີ 6 ໝວດ 38 ມາດຕາ ຊຶ່ງເປັນການຜັນຂະຫຍາຍ ມາດຕາ 19 ຂອງກົດໝາຍວ່າດ້ວຍ ການປົກປັກຮັກສາສິ່ງແວດລ້ອມ ສະບັບເລກທີ 29/ສພຊ, ລົງວັນທີ 18 ທັນວາ 2016 ກ່ຽວກັບການປະເມີນສິ່ງແວດລ້ອມແບບຍຸດທະສາດ ມາເປັນອັນລະອຽດ ເພື່ອເປັນບ່ອນອີງໃຫ້ຂະແໜງການທີ່ກ່ຽວຂ້ອງໃນການຈັດຕັ້ງປະຕິບັດວຽກງານດັ່ງກ່າວ ໂດຍສະເພາະເວລາສ້າງ ແລະ ທົບທວນນະໂຍບາຍ, ຍຸດທະສາດ ແລະ ແຜນການ ແນໃສ່ຫຼີກເວັ້ນ ແລະ ຫຼຸດຜ່ອນຜົນກະທົບຕໍ່ສິ່ງແວດລ້ອມ, ສັງຄົມ ແລະ ທຳມະຊາດ ປະກອບສ່ວນເຮັດໃຫ້ການພັດທະນາເສດຖະກິດ-ສັງຄົມ ດຳເນີນຕາມທິດສີຂຽວ ແລະ ຍືນຍົງ
ຂ່າວ: ສີປະໄພ; ພາບ: ສຸກສາຄອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກະຊວງຍຸຕິທຳ ຈັດກອງປະຊຸມຄົ້ນຄວ້າປຶກສາຫາລື ແລະ ປະກອບຄຳເຫັນໃສ່ ຮ່າງດຳລັດວ່າດ້ວຍ ການປະເມີນສິ່ງແວດລ້ອມແບບຍຸດທະສາດ | ກະຊວງຍຸຕິທຳ ຈັດກອງປະຊຸມຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ ຮ່າງດຳລັດວ່າດ້ວຍ ການປະເມີນສິ່ງແວດລ້ອມແບບຍຸດທະສາດ |
https://www.moj.gov.la/lo/node/548 | ໃນລະຫວ່າງ ວັນທີ 21-22 ກັນຍາ 2016 ຜ່ານມານີ້ ກົມຄຸ້ມຄອງລະບົບຍຸຕິທຳ ກະຊວງຍຸຕິທຳ ໄດ້ເຂົ້າຮ່ວມກອງປະຊຸມພາກພື້ນ ເພື່ອປະເມີນຜົນກິດຈະກຳກ່ຽວກັບສິດໃນການມີສັນຊາດຂອງແມ່ຍິງ ແລະ ເດັກນ້ອຍ ໃນອາຊຽນ ຈັດຂຶ້ນທີ່ ດາລາດ, ປະເທດ ສສ ຫວຽດນາມ ມີຜູ້ເຂົ້າຮ່ວມຈາກ 10 ປະເທດອາຊຽນ ໄດ້ຮັບການສະໜັບຈາກອົງການສະຫະປະຊາຊາດ ເພື່ອຜູ້ອົບພະຍົບ (UNHCR) ປະຈຳອາຊີ-ປາຊີຟິກ.
ກອງປະຊຸມ ໄດ້ຮັບຟັງການນຳເໜີຂອງຊ່ຽວຂານ ຈາກອົງການສະຫະປະຊາຊາດ ເພື່ອຜູ້ອົບພະຍົບ (UNHCR) ກ່ຽວກັບບັນຫາດ້ານກົດໝາຍສາກົນ, ທັດສະນະຂອງສາກົນ ແລະ ພາກພື້ນ ຕໍ່ກັບບັນຫາສິດໃນການມີສັນຊາດຂອງແມ່ ຍິງ ແລະ ເດັກນ້ອຍ, ມາດຕະຖານຂອງສາກົນ ແລະ ຂອບກົດໝາຍພາຍໃນຂອງປະເທດອາຊຽນ ກ່ຽວກັບການປົກປ້ອງການບໍ່ມີສັນຊາດໃນເວລາເກີດລູກ, ບັນຫາສັນຊາດຂອງຜູ້ອົບພະຍົບ ລວມເຖິງການສົ່ງເສີມ ແລະ ການປົກປ້ອງສິດທິ ຂອງແມ່ຍິງ ແລະ ເດັກນ້ອຍ ໃນບັນດາປະເທດອາຊຽນ. ຈາກນັ້ນ ຜູ້ຕາງໜ້າຈາກບັນດາປະເທດອາຊຽນ ກໍໄດ້ປະກອບຄຳຄິດຄຳເຫັນ ແລະ ນຳສະເໜີສະພາບການຈັດຕັ້ງປະບັດວຽກງານສັນຊາດຂອງປະເທດຕົນ ໂດຍສະເພາະບັນດາຂໍ້ຫຍຸ້ງ ຍາກ, ສິ່ງທ້າທາຍ ໃນການຈັດຕັ້ງປະຕິບັດວຽກງານດັ່ງກ່າວ. ສຳລັບ ສປປ ລາວ ແມ່ນໄດ້ນຳສະເໜີບັນດາກົດໝາຍທີ່ກ່ຽວຂ້ອງໂດຍສະເພາະແມ່ນ ວຽກງານການຂໍເອົາສັນຊາດລາວ, ຂໍເອົາສັນຊາດລາວຄືນ ແລະ ການຂໍປະສັນຊາດລາວ ລວມ ທັງບັນຫາຕ່າງໆທີ່ພົວພັນກັບວຽກງານສັນຊາດ. ພ້ອມກັນນັ້ນ, ກອງປະຊຸມ ໄດ້ພ້ອມກັນຄົ້ນຄວ້າ ແລະ ຮັບຮອງເອົາແຜນການເຄື່ອນໄຫວວຽກງານບໍລິມະສິດ, ກອບແຜນພັດທະນາແມ່ຍິງ ແລະ ເດັກນ້ອຍແບບຍືນຍົງ ແລະ ໜ່ວຍງານຮັບ ຜິດຊອບກ່ຽວບັນຫາການມີສັນຊາດຂອງແມ່ຍິງ ແລະ ເດັກນ້ອຍ ໃນ 10 ປະເທດອາຊຽນ.
ກອງປະຊຸມດຳເນີນໄປເປັນເວລາ 2 ວັນເຕັມ ແລະ ອັດລົງດ້ວຍຜົນສຳເລັດອັນຈົບງາມ.
ຂ່າວ: ສ. ບຸນຄ້ຳ (ນັກຂ່າວກົມຄຸ້ມຄອງລະບົບຍຸຕິທຳ)
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກອງປະຊຸມພາກພື້ນກ່ຽວກັບການມີສັນຊາດຂອງແມ່ຍິງ ແລະ ເດັກນ້ອຍ ໃນອາຊຽນ | ກອງປະຊຸມພາກພື້ນກ່ຽວກັບການມີສັນຊາດຂອງແມ່ຍິງ ແລະ ເດັກນ້ອຍ ໃນອາຊຽນ |
https://www.moj.gov.la/lo/node/549 | ກະຊວງຍຸຕິທຳ ໄດ້ເປີດກອງປະຊຸມວຽກງານຈັດຕັ້ງປະຕິບັດຄຳຕັດສີນຂອງສານທົ່ວປະເທດ ປະຈຳປີ 2016 ຂຶ້ນໃນລະຫວ່າງວັນທີ່ 11-12 ຕຸລາ 2016 ທີ່ໂຮງແຮມນະຄອນສັກ ນະຄອນຫຼວງວຽງຈັນ ໂດຍພາຍໃຕ້ການເປັນປະທານຂອງທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ, ມີທ່ານຮອງລັດຖະມົນຕີ, ບັນດາທ່ານຫົວໜ້າກົມ, ຫົວໜ້າພະແນກຍຸຕິທຳແຂວງທົ່ວປະເທດ ແລະ ແຂກຖືກເຊີນຈາກກະຊວງທີ່ກຽ່ວຂ້ອງ ພ້ອມດ້ວຍພະນັກງານຈັດຕັ້ງປະຕິບັດຄຳຕັດສີນຂອງສານ ເຂົ້າຮວ່ມທັງໝົດ 150 ທ່ານ.
ໃນກອງປະຊຸມ ທ່ານ ຄຳພອນ ສີປະເສີດ ຫົວໜ້າກົມຄຸ້ມຄອງການປະຕິບັດຄຳຕັດສີນຂອງສານ ໄດ້ຂຶ້ນຜ່ານຮ່າງບົດລາຍງານການເຄື່ອນໄຫວວຽກງານຈັດຕັ້ງປະຕິບັດຄຳຕັດສີນຂອງສານ ປະຈຳສົກປີ 2015-2016 ແລະ ທິດທາງແຜນການ ສຳລັບປີ 2017 ຊຶ່ງທ່ານໄດ້ກ່າວວ່າ ວຽກງານຈັດຕັ້ງປະຕິບັດຄຳຕັດສີນຂອງສານ ແມ່ນວຽກງານໜຶ່ງທີ່ສຳຄັນຢູ່ໃນລະບົບຍຸຕິທຳ ໂດຍການນຳເອົາຄຳສັ່ງ, ຄຳຊີ້ຂາດ, ຄຳຕັດສີນ, ຄຳພິພາກສາຂອງສານທີ່ໃຊ້ໄດ້ຢ່າງເດັດຂາດ ມາຈັດຕັ້ງປະຕິບັດໃຫ້ຖືກຕ້ອງ ແລະ ປາກົດຜົນເປັນຈິງ ເພື່ອຟື້ນຟູສິດ ແລະ ຜົນປະໂຫຍດຂອງລັດ, ລວມໝູ່ ແລະ ພົນລະເມືອງທີ່ຖືກລະເມີດ ຫຼື ສູນເສຍໄປກັບຄືນມາ.
ໃນໄລຍະຜ່ານມາ ກົມຄຸ້ມຄອງການປະຕິບັດຄຳຕັດສີນຂອງສານ ກໍໄດ້ປະສານສົມທົບກັບອົງການປົກຄອງແຂວງ, ກົມຈັດຕັ້ງ ແລະ ພະນັກງານ ປັບປຸງກົງຈັກການຈັດຕັ້ງຂອງຕົນຢູ່ຂັ້ນທ້ອງຖິ່ນ ໃຫ້ມີຄວາມໜັກແໜ້ນທາງດ້ານການເມືອງ ແລະ ວຽກງານວິຊາສະເພາະ, ໃນສົກປີ 2015-2016 ສາມາດຈັດຕັ້ງປະຕິບັດຄຳຕັດສີນຂອງສານໃນທົ່ວປະເທດໄດ້ 1,684 ເລື່ອງ ແບ່ງເປັນຄະດີແພ່ງ 800 ເລື່ອງ, ຄະດີອາຍາ 884 ເລື່ອງ ສາມາດມອບເງິນຄືນໃຫ້ຄູ່ຄວາມໃນຄະດີແພ່ງ ແລະ ອາຍາ ໄດ້ທັງໝົດ 28,172,729,265 ກີບ; ເງິນບາດໄທ ຈຳນວນ 45,421,982 ບາດ; ເງິນຢວນ ຈຳນວນ 33,790 ຢວນ ແລະ ເງິນໂດລາສະຫະລັດ 1,198,876 ໂດລາ. ໄດ້ມອບເງິນອາກອນ, ເງິນປັບໃໝ ແລະ ເງິນຮິບເຂົ້າລັດໄດ້ 5,983,865,931 ກີບ. ຫຼັງຈາກນັ້ນ ຜູ້ເຂົ້າຮ່ວມກອງປະຊຸມກໍໄດ້ປະກອບຄຳຄິດຄຳເຫັນຢ່າງກົງໄປກົງມາຕໍ່ກັບຮ່າງບົດລາຍງານ ດ້ວຍບັນຍາກາດຟົດຟື້ນ ແລະ ເຕັມໄປດ້ວຍຄວາມໝາຍຄວາມສຳຄັນ ເພື່ອພ້ອມກັນປຶກສາຫາລື, ຊອກຫາວິທີການແກ້ໄຂ ແນ່ໃສ່ຮັບປະກັນໃຫ້ຈຳນວນຄຳຕັດສີນຂອງສານທີ່ໃຊ້ຢ່າງເດັດຂາດນັ້ນ ໄດ້ຮັບການຈັດຕັ້ງປະຕິບັດຢ່າງວ່ອງໄວ, ຖືກຕ້ອງ ແລະ ເຂັ້ມງວດ, ແກ້ໄຂຫາງສຽງຈົ່ມວ່າຂອງສັງຄົມໃຫ້ຫຼຸດຜ່ອນລົງເທື່ອລະກ້າວ. ພ້ອມດຽວກັນນັ້ນ ກອງປະຊຸມ ໄດ້ພ້ອມກັນກຳນົດທິດທາງແຜນການໃນການເຄື່ອນໄຫວວຽກງານປີ 2017 ແມ່ນບົນພື້ນຖານຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ X ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ IV ຂອງອົງຄະນະພັກກະຊວງຍຸຕິທຳ ໃຫ້ປາກົດຜົນເປັນຈິງ. ພ້ອມກັນນັ້ນ, ກໍຈະສືບຕໍ່ປັບປຸງກົງຈັກການຈັດຕັ້ງປະຕິບັດຄຳຕັດສີນຂອງສານໃຫ້ເປັນລະບົບຄົບຊຸດຕິດພັນກັບການເພີ່ມຈຳນວນ ແລະ ພັດທະນາຄຸນນະພາບຂອງບຸກຄະລາກອນຜູ້ທີ່ເຮັດວຽກງານຈັດຕັ້ງປະຕິບັດຄຳຕັດສີນຂອງສານ ຮັບປະກັນໃຫ້ອົງການຈັດຕັ້ງປະຕິບັດຄຳຕັດສີນຂອງສານ ສາມາດປະຕິບັດພາລະບົດບາດໃນການເຄື່ອນໄຫວວຽກງານຂອງຂະແໜງຍຸຕິທຳໃນໄລຍະໃໝ່.
ຂ່າວໂດຍ: ອອ່ນຄຳ ໄຊຍະວົງ; ພາບໂດຍ: ຄຳພອນ, ຈັນທະວີສຸກ, ສີປະໄພ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກະຊວງຍຸຕິທຳ ເປີດກອງປະຊຸມວຽກງານຈັດຕັ້ງປະຕິບັດຄຳຕັດສີນຂອງສານທົ່ວປະເທດ ປະຈຳປີ 2016 | ກະຊວງຍຸຕິທຳ ເປີດກອງປະຊຸມວຽກງານຈັດຕັ້ງປະຕິບັດຄຳຕັດສີນຂອງສານທົ່ວປະເທດ ປະຈຳປີ 2016 |
https://www.moj.gov.la/lo/node/550 | ກອງປະຊຸມປຶກສາຫາລື ກ່ຽວກັບວຽກງານການເອົາເດັກໄປເປັນລູກລ້ຽງ ໄດ້ຈັດຂຶ້ນວັນທີ 7 ຕຸລາ 2016 ຢູ່ທີ່ຫ້ອງປະຊຸມຂອງກົມຄຸ້ມຄອງລະບົບຍຸຕິທຳ ກະຊວງຍຸຕິທຳ ພາຍໃຕ້ການເປັນປະທານຂອງ ທ່ານ ວິກອນ ບຸນວິໄລ ຮອງຫົວ ໜ້າກົມຄຸ້ມຄອງລະບົບຍຸຕິທຳ ໂດຍມີຄະນະຮັບຜິດຊອບພິຈາລະນາການເອົາເດັກໄປເປັນລູກລ້ຽງຂັ້ນສູນກາງ ທີ່ມາຈາກກະຊວງຍຸຕິທຳ, ກະຊວງແຮງງານ ແລະ ສະຫວັດດີການສັງຄົມ, ກະຊວງການຕ່າງປະເທດ ແລະ ກະຊວງສາທາລະນະສຸກ ທັງໝົດ 10 ທ່ານ.
ກອງປະຊຸມໄດ້ພ້ອມກັນຄົ້ນຄວ້າກ່ຽວກັບສຳນວນຄຳຮ້ອງຂໍເອົາເດັກໄປເປັນລູກລ້ຽງ ຂອງຄົນຕ່າງປະເທດ ຈຳນວນ 4 ສຳນວນ ທີ່ໄດ້ຍື່ນຕໍ່ຂະແໜງການກ່ຽວຂ້ອງແລ້ວສົ່ງມາຍັງກະຊວງຍຸຕິທຳ ຊຶ່ງເປັນຄະນະຮັບຜິດຊອບລວມຂັ້ນສູງ ກາງກ່ຽວກັບວຽກງານການເອົາເດັກໄປເປັນລູກລ້ຽງ. ກອງປະຊຸມໄດ້ຕົກລົງເຫັນດີເປັນເອກະພາບພິຈາລະນາແກ້ໄຂສຳນວນດັ່ງກ່າວທັງ 4 ສຳນວນ ແຕ່ຕ້ອງປະຕິບັດຕາມມາດຕາ 38 ຂອງດຳລັດວ່າດ້ວຍວ່າດ້ວຍການເອົາເດັກໄປເປັນລູກ ລ້ຽງ ສະບັບເລກທີ 194/ລບ, ລົງວັນທີ 12 ມິຖຸນາ 2014. ພ້ອມກັນນັ້ນ ຄະນະຮັບຜິດຊອບພິຈາລະນາການເອົາເດັກໄປເປັນລູກລ້ຽງຕ້ອງລົງເກັບກຳຂໍ້ມູນຄືນບ່ອນທີ່ເດັກອາໄສຢູ່ ແລ້ວປະກອບໃສ່ສຳນວນເພື່ອລາຍງານ ທ່ານລັດຖະມົນຕີ ກະຊວງຍຸຕິທຳ ມີທິດຊີ້ນຳ.
ນອກຈາກນັ້ນ, ກອງປະຊຸມຍັງໄດ້ພ້ອມກັນຜ່ານຮ່າງແບບຟອມຄຳຮ້ອງຂໍເອົາເດັກໄປເປັນລູກລ້ຽງ ແລະ ແບບຟອມປະເມີນຜົນ ເພື່ອຄວາມເປັນເອກະພາບໃນການນຳໃຊ້ ໃນຂອບເຂດທົ່ວປະເທດ.
ຂ່າວ ແລະ ພາບ: ສ. ບຸນຄ້ຳ (ນັກຂ່າວກົມຄຸ້ມຄອງລະບົບຍຸຕິທຳ)
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມວຽກງານການເອົາເດັກໄປເປັນລູກລ້ຽງ | ກອງປະຊຸມປຶກສາຫາລືກ່ຽວກັບວຽກງານການເອົາເດັກໄປເປັນລູກລ້ຽງ |
https://www.moj.gov.la/lo/node/551 | ກະຊວງຍຸຕິທຳ, ກົມໂຄສະນາອົບຮົມກົດໝາຍ, ໜ່ວຍງານຈົດໝາຍເຫດທາງລັດຖະການ ໄດ້ຈັດຊຸດຝຶກອົບຮົມໃຫ້ຜູ່ປະສານງານ ວຽກງານຈົດໝາຍເຫດທາງລັດຖະການໃນລະບົບເອເລັກໂຕຣນິກ 4 ແຂວງພາກກາງ ແລະ ນະຄອນຫຼວງວຽງຈັນ ໃນລະຫວ່າງ ວັນທີ 13-14 ຕຸລາ 2016 ທີ່ໂຮງແຮມທະວີສຸກ, ເມືອງວັງວຽງ, ແຂວງວຽງຈັນ ໂດຍການເປັນປະທານຂອງ ທ່ານ ສຸວຽງທອງ ວົງຈຳປາ ກຳມະການປະຈຳພັກເມືອງ, ຮອງເຈົ້າເມືອງໆວັງວຽງ ຊຶ່ງມີນັກສໍາມະນາກອນມາ ຈາກຫ້ອງວ່າການປົກຄອງແຂວງ ແລະ ພະແນກຍຸຕິທຳ ແຂວງ ວຽຈັນ, ຄຳມ່ວນ, ບໍລິຄຳໄຊ, ໄຊສົມບູນ ແລະ ນະຄອນຫຼວງວຽງຈັນ, ມີຜູ້ເຂົ້າຮ່ວມທັງໝົດ 30 ທ່ານ, ຍິງ 10 ທ່ານ.
ຈຸດປະສົງຂອງການຝຶກອົບຮົມໃນຄັ້ງນີ້ ແມ່ນເພື່ອໃຫ້ຜູ້ປະສານງານເຫັນໄດ້ບົດບາດຄວາມໝາຍຄວາມສຳຄັນຂອງການຈັດຕັ້ງປະຕິບັດຈົດໝາຍເຫດທາງລັດຖະການໃນລະບົບເອເລັກໂຕຣນິກ. ຊຸດຝຶກອົບຮົມໃນຄັ້ງນີ້ໄດ້ເນັ້ນໃຫ້ຜູ້ປະ ສານງານຕ້ອງໄດ້ເອົາໃຈໃສ່ຈັດຕັ້ງປະຕິບັດວຽກງານຈົດໝາຍເຫດທາງລັດຖະການ ໃຫ້ມີປະສິດທິຜົນ, ຜູ້ປະສານງານຕ້ອງກຳໄດ້ ແລະ ຮັບຮູ້ສິດ ແລະພາລະບົດບາດຂອງຕົນໃນການສັງລວມ, ການເກັບໂຮມ, ການໄຈ້ແຍກ ແລະ ການນຳສົ່ງ ນິຕິກຳ ລວມເຖິງວິທີການນຳໃຊ້ເວັບໄຊຈົດໝາຍເຫດທາງລັດຖະການ. ໃນລະຫວ່າງການຝຶກອົບຮົມໄດ້ດຳເນີນໄປດ້ວຍບັນຍາກາດອັນດີ, ຟົດຟື້ນ ແລະ ເປັນກັນເອງ ແລະ ໄດ້ມີການແລກປ່ຽນຄຳຄິດຄຳເຫັນ ແລະ ຖອດຖອນບົດຮຽນລະ ຫວ່າງ ນັກສຳມະນາກອນ ແລະ ຜູ້ບັນຍາຍ ເຫັນວ່າບັນຫາໃດຍັງບໍ່ຈະແຈ້ງ ກໍໄດ້ຮັບການແກ້ໄຂ ແລະ ເປັນເອກະພາບກັນ ແລະ ເຮັດໃຫ້ມີຄວາມເຂົ້າໃຈແຈ້ງຂຶ້ນຕື່ມ.
ຂ່າວ ແລະ ພາບໂດຍ: ກົມໂຄສະນາອົບຮົມກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ຊຸດຝຶກອົບຮົມວຽກງານຈົດໝາຍເຫດທາງລັດຖະການ ໃນລະບົບເອເລັກໂຕຣນິກ 4 ແຂວງພາກກາງ ແລະ ນະຄອນຫຼວງວຽງຈັນ | ຊຸດຝຶກອົບຮົມວຽກງານຈົດໝາຍເຫດທາງລັດຖະການ ໃນລະບົບເອເລັກໂຕຣນິກ 4 ແຂວງພາກກາງ ແລະ ນະຄອນຫຼວງວຽງຈັນ |
https://www.moj.gov.la/lo/node/552 | ໃນຕອນເຊົ້າຂອງວັນທີ່ 14 ຕຸລາ 2016 ຢູ່ທີ່ສະຖາບັນຍຸຕິທຳແຫ່ງຊາດ ກະຊວງຍຸຕິທຳ ໄດ້ຈັດພິທີຮັບມະຫາຊົນຜູ້ກ້າວໜ້າເຂົ້າເປັນສະມາຊິກຊາວໜຸ່ມປະຊາຊົນປະຕິວັດລາວ ໂດຍການເປັນປະທານຂອງ ທ່ານ ໄກທິບພະຈັນ ພວງພະຈັນ ຮອງຫົວໜ້າສະຖາບັນຍຸຕິທຳແຫ່ງຊາດ, ມີຄະນະຊາວໜຸ່ມຮາກຖານສະຖາບັນຍຸຕິທຳແຫ່ງຊາດ, ຄູອາຈານ ຕະຫຼອດຮອດນັກສຶກສາກົດໝາຍທີ່ເປັນສະມາຊິກຊາວໜຸ່ມໃໝ່ ແລະ ແຂກຖືກເຊີນເຂົ້າຮວ່ມ.
ໃນພິທີ ທ່ານ ຄຳພູ ສໍຜາບມີໄຊ ຈັດຕັ້ງພິທີກໍໄດ້ຂຶ້ນຜ່ານມະຕິຕົກລົງຂອງຄະນະຊາວໜຸ່ມຮາກຖານສະຖາບັນຍຸຕິທຳແຫ່ງຊາດ ວ່າດ້ວຍການອະນຸມັດຮັບເອົານັກສຶກສາກົດໝາຍຜູ້ທີ່ເປັນມະຫາຊົນກ້າວໜ້າເຂົ້າເປັນສະມາຊິກຊາວໜຸ່ມ ປະຊາຊົນປະຕິວັດລາວ ທັງໝົດ ຈຳນວນ 85 ທ່ານ ຍິງ 18 ທ່ານ ເພື່ອປະກອບສ່ວນເປັນກຳລັງແຮງໃຫ້ແກ່ວຽກງານຊາວໜຸ່ມຂອງສະຖາບັນຍຸຕິທຳແຫ່ງຊາດ ໃນການປະຕິບັດພາລະບົດບາດສິດ ແລະ ໜ້າທີ່ ທີ່ໄດ້ຮັບມອບໝາຍໃຫ້ມີປະສິດທິຜົນ ໂດຍສະເພາະການຈັດຕັ້ງປະຕິບັດຂໍ້ແຂ່ງຂັນ 4 ບຸກ ຂອງສູນກາງຊາວໜຸ່ມ ປະຊາຊົນປະຕິວັດລາວວາງອອກໃຫ້ປາກົດຜົນເປັນຈິງ.
ໃນຕອນທ້າຍຂອງພິທີ ທ່ານ ໄກທິບພະຈັນ ພວງພະຈັນ ຮອງຫົວໜ້າສະຖາບັນຍຸຕິທຳແຫ່ງຊາດ ກໍໄດ້ກຽດໂອ້ລົມ ແລະ ໃຫ້ຄຳໂອວາດຕໍ່ຜູ້ທີ່ໄດ້ຮັບເຂົ້າເປັນສະມາຊິກຊາວໜຸ່ມປະຊາຊົນປະຕິວັດລາວໃນຄັ້ງນີ້ ຈົ່ງໄດ້ເອົາໃຈໃສ່ປະຕິບັດກົດລະບຽບຊາວໜຸ່ມວາງອອກຢ່າງເຂັ້ມງວດ. ພ້ອມດຽວກັນນັ້ນ ກໍຕັ້ງໜ້າດຸໝັ່ນຄົ້ນຄ້ວາຮ່ຳຮຽນໃຫ້ເປັນຊາວໜຸ່ມ ທີ່ຮຽນດີ, ຮຽນເກັ່ງ, ມີຄຸນສົມບັດສິນທຳປະຕິວັດ ແລະ ປະສົບຜົນສຳເລັດໃນການສຶກສາ.
ຫຼັງຈາກນັ້ນ ຕົວແທນຈາກສະມາຊິກຊາວໜຸ່ມໃໝ່ກໍໄດ້ຂຶ້ນຮັບຄຳໂອວາດ ແລະ ໃຫ້ຄຳປະຕິຍານວ່າ ຈະພ້ອມກັນປະຕິບັດຕາມກົດລະບຽບຂອງຊາວໜຸ່ມວາງອອກ ພ້ອມເປັນກຳລັງແຮງໃນການສືບທອດພາລະກິດປະຕິວັດ ກໍຄື ສອງ ໜ້າທີ່ຍຸດທະສາດ ຄື ປົກປັກຮັກສາ ແລະ ສ້າງສາພັດທະນາປະເທດຊາດຕາມຄຳຂັວນຂອງຊາວໜຸ່ມທີ່ວ່າ ບ່ອນໃດຍາກຊາວໜຸ່ມບຸກ ບ່ອນໃດທຸກຊາວໜຸ່ມຜ່ານຜ່າ ເມື່ອໃດຊາດຕ້ອງການ ຊາວໜຸ່ມຂານອາສາ.
ຂຽນຂ່າວ: ອ່ອນຄຳ; ພາບ: ສຸກສາຄອນ, ປາວີຄຳ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ສະຖາບັນຍຸຕິທຳແຫ່ງຊາດ ກະຊວງຍຸຕິທຳ ຈັດພິທີຮັບມະຫາຊົນຜູ້ກ້າວເຂົ້າເປັນສະມາຊິກຊາວໜຸ່ມ | ສະຖາບັນຍຸຕິທຳແຫ່ງຊາດ ກະຊວງຍຸຕິທຳ ຈັດພິທີຮັບມະຫາຊົນຜູ້ກ້າວເຂົ້າເປັນສະມາຊິກຊາວໜຸ່ມ |
https://www.moj.gov.la/lo/node/554 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 21-ຕຸລາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 16/10/2016 EP1
ລາຍການເພື່ອສັງຄົມຍຸຕິທຳ 16/10/2016 EP2 | ລາຍການເພື່ອສັງຄົມຍຸຕິທຳ 16/10/2016 |
https://www.moj.gov.la/lo/node/555 | ໃນຕອນບ່າຍ ຂອງວັນທີ 18 ຕຸລາ 2016 ຢູ່ທີ່ກະຊວງຍຸຕິທຳ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ ໄດ້ຕ້ອນຮັບການເຂົ້າຢ້ຽມຂ່ຳນັບຂອງ ທ່ານ ພົນຈັດຕະວາ ຫງຽວນ ວັນ ແຮ້ງ, ກຳມະການສູນກາງພັກ, ຮອງປະທານສານປະຊາຊົນສູງສຸດ, ຫົວໜ້າສານທະຫານຂັ້ນສູນກາງແຫ່ງ ສສ ຫວຽດນາມ ພ້ອມດ້ວຍຄະນະໃນໂອກາດເດີນທາງມາຢ້ຽມຢາມ ແລະ ວຽກງານຢູ່ ສປປ ລາວ.
ໃນໂອກາດນີ້, ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ ແຫ່ງ ສປປ ລາວ ໄດ້ກ່າວສະແດງຄວາມຍິນດີຕ້ອນຮັບຢ່າງອົບອຸ່ນ ແລະ ຕີລາຄາສູງຕໍ່ ທ່ານ ພົນຈັດຕະວາ ຫງຽວນ ວັນ ແຮ້ງ ກຳມະການສູນກາງພັກ, ຮອງປະທານສານປະຊາຊົນສູງສຸດ, ຫົວໜ້າສານທະຫານຂັ້ນສູນກາງແຫ່ງ ສສ ຫວຽດນາມພ້ອມດ້ວຍຄະນະທີ່ເດີນທາງມາຢ້ຽມຢາມ ແລະ ວຽກງານຢູ່ ສປປ ລາວ ໃນຄັ້ງນີ້.
ຫຼັງຈາກນັ້ນ ທັງສອງຝ່າຍກໍໄດ້ລາຍງານສະພາບຈຸດພິເສດ ແລະ ການເຄື່ອນໄຫວວຽກງານໃນໄລຍະຜ່ານມາໃຫ້ກັນຊາບ, ພ້ອມທັງສົນທະນາວຽກງານຍຸຕິທຳ ແລະ ຮ່ວມກັນປຶກສາຫາລືການພົວພັນຮ່ວມມືຊ່ວຍເຫຼືອເຊິ່ງກັນ ແລະ ກັນດ້ານວຽກງານຍຸຕິທຳໃນຕໍ່ໜ້າ.
ໂອກາດດຽວກັນນີ້, ທ່ານ ພົນຈັດຕະວາ ຫງຽວນ ວັນ ແຮ້ງ ກຳມະການສູນກາງພັກ, ຮອງປະທານສານປະຊາຊົນສູງສຸດ, ຫົວໜ້າສານທະຫານຂັ້ນສູນກາງແຫ່ງ ສສ ຫວຽດນາມ ກໍໄດ້ສະແດງຄວາມຂອບໃຈຕໍ່ ທ່ານ ລັດຖະມົນຕີກະຊວງຍຸຕິທຳ ແຫ່ງ ສປປ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນພ້ອມທັງລາຍງານການເຄື່ອນໄຫວວຽກງານທ່ານພ້ອມດ້ວຍຄະນະໃນຄັ້ງນີ້.
ຂຽນຂ່າວ: ປາວີຄຳ ເພັດທະລາກຸນ ພາບ: ສຸກສາຄອນ ຈັນທະວຸດ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານລັດຖະມົນຕີກະຊວງຍຸຕິທຳ ຕ້ອນຮັບຄະນະຜູ້ແທນຫວຽດນາມ | ທ່ານລັດຖະມົນຕີກະຊວງຍຸຕິທຳ ຕ້ອນຮັບຄະນະຜູ້ແທນຫວຽດນາມ |
https://www.moj.gov.la/lo/node/556 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 24-ຕຸລາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 23/10/2016 EP1
ລາຍການເພື່ອສັງຄົມຍຸຕິທຳ 23/10/2016 EP2 | ລາຍການເພື່ອສັງຄົມຍຸຕິທຳ 23/10/2016 |
https://www.moj.gov.la/lo/node/557 | ໃນທ້າຍອາທິດທີ່ຜ່ານມາ ບໍລິສັດ ເບຍລາວ ຈຳກັດ ໄດ້ນຳເອົາເຄື່ອງກິລາມາມອບແກ່ກົມໂຄສະນາອົບຮົມກົດໝາຍ ກະຊວງຍຸຕິທຳ ຈຳນວນ 20 ຊຸດ ໂດຍການມອບຂອງ ທ່ານ ບຸນກັນ ກຸລະບຸດ ຜູ້ອຳນວຍການຝ່າຍປະຊາສຳພັນ ແລະ ກິດຈະກຳເພື່ອສັງຄົມ ໂດຍການກ່າວຮັບຂອງ ທ່ານ ບຸນລ້ອມ ດວງມາລາ ຮອງຫົວໜ້າກົມໂຄສະນາອົບຮົມກົດໝາຍ, ມີພະນັກງານທັງສອງຝ່າຍເຂົ້າຮວ່ມເປັນສັກຂີພິຍານ.
ໃນໂອກາດດັ່ງກ່າວ ທ່ານ ບຸນລ້ອມ ດວງມາລາ ຮອງຫົວໜ້າກົມໂຄສະນາອົບຮົມກົດໝາຍ ກໍໄດ້ສະແດງຂອບໃຈພ້ອມທັງມອບປຶ້ມກົດໝາຍ ໃຫ້ບໍລິສັດເບຍລາວ ເພື່ອນຳໄປຮັບໃຊ້ໃນວຽກງານຂອງຕົນຄັ້ງນີ້,
ຫຼັງຈາກນັ້ນ ທັງສອງຝ່າຍໄດ້ຮວ່ມກັນສ້າງຂະບວນການກິລາບານເຕະມິດຕະພາບ ຊຶ່ງຜ່ານການແຂ່ງທີມບໍລິສັດເບຍລາວ ສາມາດເອົາຊະນະ ທີມກົມໂຄສະນາອົບຮົມກົດໝາຍໄປ 8 ປະຕູຕໍ່ 5
ຂ່າວ: ອ່ອນຄຳ; ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ບໍລິສັດ ເບຍລາວ ຈຳກັດ ມອບເຄື່ອງກິລາ ໃຫ້ແກ່ກົມໂຄສະນາອົບຮົມກົດໝາຍ ກະຊວງຍຸຕິທຳ | ບໍລິສັດ ເບຍລາວ ຈຳກັດ ມອບເຄື່ອງກິລາ ໃຫ້ແກ່ກົມໂຄສະນາອົບຮົມກົດໝາຍ ກະຊວງຍຸຕິທຳ |
https://www.moj.gov.la/lo/node/584 | ໃນລະຫວ່າງວັນທີ 25 ຕຸລາ ຫາ ວັນທີ 5 ພະຈິກ 2016 ໂດຍປະຕິບັດຕາມຂໍ້ຕົກລົງສະບັບເລກທີ 529/ກຍ, ລົງວັນທີ 14 ມິຖຸນາ 2016 ວ່າດ້ວຍການແຕ່ງຕັ້ງຄະນະຮັດຜິດຊອບປັບປຸງກົດໝາຍ ວ່າດ້ວຍການຈັດຕັ້ງປະຕິບັດຄໍາຕັດສີນ ຂອງສານ, ຄະນະຮັບຜິດຊອບປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄໍາຕັດສີນຂອງສານ ຊຶ່ງນໍາໂດຍທ່ານ ຄໍາພອນ ສີປະເສີດ ຫົວໜ້າກົມຄຸ້ມຄອງການປະຕິບັດຄໍາຕັດສີນຂອງສານ ໄດ້ລົງເຮັດວຽກຢູ່ ຫົກແຂວງ ຄື: ແຂວງຫຼວງ ພະບາງ, ແຂວງໄຊຍະບູລີ, ແຂວງສະຫວັນນະເຂດ, ແຂວງຄໍາມ່ວນ, ຂວງຈໍາປາສັກ ແລະ ແຂວງສາລະວັນ.
ຈຸດປະສົງຂອງການລົງເຮັດວຽກໃນຄັ້ງນີ້ ເພື່ອເກັບຂໍ້ມູນໃນການປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄໍາຕັດສີນຂອງສານ, ຜ່ານການລົງເຮັດວຽກເຫັນວ່າ ພາກສ່ວນທີ່ກ່ຽວຂ້ອງກໍໄດ້ມີການປະກອບຄໍາຄິດຄໍາເຫັນຕໍ່ກັບຄໍາຖາມ ເຈາະຈິ້ມຢ່າງກົງໄປກົງມາ ແລະ ເປັນຂໍ້ມູນພື້ນຖານໃຫ້ແກ່ຄະນະຮັບຜິດຊອບປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄໍາຕັດສີນຂອງສານ ຊຶ່ງຄາດວ່າຈະສໍາເລັດການລົງເກັບກຳຂໍ້ມູນເບື້ອງຕົ້ນໃນເດືອນ ທັນວາ 2016 ແລະ ຈະໄດ້ລົງ ໄປທາບທາມຄຳເຫັນກັບພາກສ່ວນທີ່ກ່ຽວຂ້ອງ. ການລົງເກັບກໍາຂໍ້ມູນໃນຄັ້ງນີ້ໄດ້ຮັບການສະໜັບສະໜູນຈາກໂຄງການສະໜັບສະໜູນການຈັດຕັ້ງປະຕິບັດແຜນແມ່ບົດພັດທະນາລັດປົກຄອງດ້ວຍກົດໝາຍ (SPLSMP).
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ການລົງເກັບກຳຂໍ້ມູນປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄຳຕັດສີນຂອງສານ | ການລົງເກັບກຳຂໍ້ມູນປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄຳຕັດສີນຂອງສານ |
https://www.moj.gov.la/lo/node/585 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 01-ພະຈິກ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 30/10/2016 EP1
ລາຍການເພື່ອສັງຄົມຍຸຕິທຳ 30/10/2016 EP2 | ລາຍການເພື່ອສັງຄົມຍຸຕິທຳ 30/10/2016 |
https://www.moj.gov.la/lo/node/586 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 08-ພະຈິກ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 6/11/2016 EP1
ລາຍການເພື່ອສັງຄົມຍຸຕິທຳ 6/11/2016 EP2 | ລາຍການເພື່ອສັງຄົມຍຸຕິທຳ 6/11/2016 |
https://www.moj.gov.la/lo/node/587 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 14-ພະຈິກ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 13/11/2016 EP1
ລາຍການເພື່ອສັງຄົມຍຸຕິທຳ 13/11/2016 EP2 | ລາຍການເພື່ອສັງຄົມຍຸຕິທຳ 13/11/2016 |
https://www.moj.gov.la/lo/node/588 | ໃນຕອນເຊົ້າຂອງວັນທີ 11 ພະຈິກ 2016 ທີ່ຜ່ານມາ ຢູ່ທີ່ສະໂມສອນຫ້ອງວ່າການປົົົົົົົກເມືອງນາຊາຍທອງ ນະຄອນຫວງວຽງຈັນ ໄດ້ເປີດຊຸດຝຶກອົບຮົມຄະນະແກ້ໄຂຂໍ້ຂັດແຍ່ງຂັ້ນບ້ານຂຶ້ນ ໂດຍການເປັນປະທານຂອງ ທ່ານ ວິລະສັກ ນາມ ມົນຕີ ຄະນະພັກນະຄອນຫຼວງວຽງຈັນ ເຈົ້າເມືອງໆນາຊາຍທອງ ມີບັນດາຫົວໜ້າຫ້ອງການຈາກພະແນກຍຸຕິທໍານະຄອນຫຼວງວຽຈັນ, ຄະນະຫ້ອງການຍຸຕິທໍາເມືອງນາຊາຍທອງ ແລະ ບັນດາຄະນະແກ້ໄຂຂໍ້ຂັດແຍ່ງຂັ້ນບ້ານ ຈໍານວນ 112 ຄົນ, ຍິງ 13 ຄົນ ທີ່ມາຈາກ 54 ບ້ານພາຍໃນເມືອງນາຊາຍທອງເຂົ້າຮ່ວມ.
ໃນການຝຶກອົບຮົມໃນຄັ້ງນີ້ ທ່ານ ໄຊຍະສິດ ພົມມະໄຊສີ ຫົວໜ້າຫ້ອງການຍຸຕິທໍາເມືອງນາຊາຍທອງ ໄດ້ກ່າວຈຸດປະສົງ ແລະ ກ່າວເປີດການຝຶກອົບຮົມໃຫ້ຄະນະແກ້ໄຂຂໍ້ຂັດແຍ່ງຂັ້ນບ້ານໃນຄັ້ງນີ້ ເພື່ອບໍາລຸງຍົກລະດັບໃຫ້ອົງການປົກຄອງ ບ້ານມີຄວາມໜັກແໜ້ນ ແລະ ເຂັ້ມແຂງຂຶ້ນກວ່າເກົ່າ. ພ້ອມນັ້ນ ກໍໄດ້ແນະນໍາກ່ຽວກັັບຂັ້ນຕອນ, ວິທີການແກ້ໄຂຂໍ້ຂັດແຍ່ງ ແລະ ເຜີຍແຜ່ກົດໝາຍທີ່ຕິດພັນກັບການດໍາລົງຊີວິດຂອງພົນລະເມືອງ ເປັນຕົ້ນແມ່ນ ກົດໝາຍວ່າດ້ວຍ ມູນມໍ ຣະດົກ, ກົດໝາຍວ່າດ້ວຍ ຄອບຄົວ, ກົດໝາຍວ່າດ້ວຍ ຂໍ້ຜູກພັນໃນສັນຍາ ແລະ ນອກສັນຍາ, ກົດໝາຍວ່າດ້ວຍ ທະບຽນສານ ພ້ອມທັງແລກປ່ຽນບົດຮຽນ, ປະສົບການທີ່ເຄີຍແກ້ໄຂໃນລະຍະຜ່ານມາ ຂອງບັນດາຄະນະແກ້ໄຂຂໍ້ຂັດແຍ່ງ ຂັ້ນບ້ານທີ່ມາຈາກແຕ່ລະບ້ານມານໍາສະເໜີໃຫ້ບັນດາຄະນະໄກ່ເກັ່ຍໄດ້ຮັບຮູ້ ແລະ ເຂົ້າໃຈກ່ຽວກັບພາລະບົດບາດ, ສິດ ແລະ ໜ້າທີ່ຂອງຄະນະແກ້ໄຂຂໍ້ຂັດແຍ່ງຂັ້ນບ້ານ ເພື່ອນໍາໄປຈັດຕັ້ງປະຕິບັດໃຫ້ຖືກຕ້ອງ ແລະ ເປັນເອກະພາບກັນ.
ໃນຕອນທ້າຍຂອງພິທີ ທ່ານປະທານ ກໍໄດ້ເນັ້ນໜັກໃຫ້ບັນດາຄະນະໄກ່ເກ່ຍ ຈົ່ງໄດ້ເອົາໃຈໃສ່ຕໍ່ການຝຶກອົບຮົມໃຫ້ໄດ້ຮັບຜົນສໍາເລັດ ແລະ ມີປະສິດທິຜົນສູງ, ສາມາດນໍາໄປສຶກສາອົບຮົມໃຫ້ປະຊາຊົນບັນດາເຜົ່າ ມີຄວາມຮັບຮູ້ ແລະ ເຂົ້າໃຈຢ່າງຶກຕ້ອງ, ເລິກເຊິ່ງ. ພ້ອມກັນແກ້ໄຂຂໍ້ຂັດແຍ່ງທີ່ເກີດຂຶ້ນພາຍໃນບ້ານໃຫ້ຖືກຕ້ອງ ແລະ ສອດຄ່ອງກັບລະບຽບກົດໝາຍ, ຮັບປະກັນໃຫ້ມີຄວາມເປັນເອກະພາບ, ມີຄວາມສະຫງົບ ແລະ ຄູ່ກໍລະນີໄດ້ຮັບຄວາມຍຸຕິທໍາ.
ຂ່າວ: ໄຊຍະສິດ ພາບ: ສຸກສາຄອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ເມືອງນາຊາຍທອງຈັດຝຶກອົບຮົມຄະນະແກ້ໄຂຂໍ້ຂັດແຍ່ງຂັ້ນບ້ານ | ເມືອງນາຊາຍທອງຈັດຝຶກອົບຮົມຄະນະແກ້ໄຂຂໍ້ຂັດແຍ່ງຂັ້ນບ້ານ |
https://www.moj.gov.la/lo/node/589 | ການຝຶກອົບຮົມວຽກງານຄະນະແກ້ໄຂຂໍ້ຂັດແຍ່ງຂັ້ນບ້ານໄດ້ໄຂຂຶ້ນ ໃນວັນທີ 13 ຕຸລາ 2016 ຢູ່ທີ່ບ້ານສົມຫວັງເໜືອ ເມືອງຫາດຊາຍຟອງ ນະຄອນຫວງວຽງຈັນ ໂດຍການເປັນປະທານຂອງ ທ່ານ ຄໍາແກ່ງ ດວງພະຈັນ ຮອງເຈົ້າເມືອງໆຫາດຊາຍຟອງ ມີບັນດາຄະນະພະແນກຍຸຕິທໍານະຄອນຫຼວງ, ຄະນະຫ້ອງການຍຸຕິທໍາເມືອງ ພ້ອມດ້ວຍຄະນະແກ້ໄຂຂໍ້ຂັດແຍ່ງຂັ້ນບ້ານກຸ່ມ 4 ທີ່ມາຈາກ 14 ບ້ານເຂົ້າຮ່ວມ.
ພາຍຫຼັງທີ່ ທ່ານຮອງເຈົ້າເມືອງໆຫາດຊາຍຟອງ ໄດ້ກ່າວເປີດພິທີ ແລະ ກ່າວຈຸດປະສົງໃນການຝຶກອົບຮົມໃຫ້ຄະນະແກ້ໄຂຂໍ້ໍັດແຍ່ງຂັ້ນບ້ານແລ້ວ ທ່ານກໍເນັ້ນໜັກໃຫ້ນັກຝຶກອົບຮົມທຸກຄົນໄດ້ເອົາໃຈໃສ່ສຶກສາຄົ້ນຄ້ວາຮໍ່າຮຽນ, ປະກອບຄໍາຄິດຄໍາເຫັນ ແລະ ແລກ ປ່ຽນບົດຮຽນຕົວ ແລະ ປະສົບການຮ່ວມກັນ ພ້ອມທັງໃຫ້ຜູ້ໄກ່ເກ່ຍ ເອົາໃຈໃສ່ເຮັດທົດລອງໄກ່ເກ່ຍຕົວຈິງ ເພື່ອຍົກລະດັບຄວາມຮູ້, ຄວາມເຂົ້າໃຈຂອງນັກຝຶກອົບຮົມຕໍ່ກັບວຽກງານແກ້ໄຂຂໍ້ຂັດແຍ່ງຂັ້ນບ້ານ.
ຫຼັງຈາກນັ້ນ ທ່ານ ສັກດາ ອາດວາລີ ຫົວໜ້າຫ້ອງການຄຸ້ມຄອງຍຸຕິທໍາຮາກຖານ ພະແນກຍຸຕິທໍານະຄອນຫຼວງວຽງຈັນ ກໍໄດ້ແນະນໍາຂັ້ນຕອນ, ວິທີການໃນການໄກ່ເກ່ຍ ລວມທັງການຍື່ນຄໍາຮ້ອງ, ການຮັບຄໍາຮ້ອງ, ການຄົ້ນຄ້ວາ ແລະ ການແກ້ໄຂຄໍາຮ້ອງ, ການກະກຽມ, ການດໍາເນີນ, ການໂຈະ ຫຼື ເລື່ອນ, ການຂຽນບົດບັນທຶກ ແລະ ການຈັດຕັ້ງປະຕິບັດບົດບັນທຶກ. ພ້ອມກັນນັ້ນ ທ່ານກໍໄດ້ເນັ້ນໜັກໃຫ້ນັກຝຶກອົບຮົມທຸກຄົນ ຈົ່ງພ້ອມກັນນໍາເອົາຄວາມຮູ້ ທີ່ໄດ້ຮັບຈາກການຝຶກອົບຮົມໃນຄັ້ງນີ້ ໄປຈັດຕັ້ງປະຕິບັດເຂົ້າໃນ ໜ້າທີ່ວຽກງານໃນຂອບເຂດບ້ານທີ່ຕົນຮັບຜິດຊອບໃຫ້ປະກົດຜົນເປັນຈິງ.
ຂ່າວ: ໄຊຍະສິດ ພາບ: ຈັນທະວີສຸກ+ຄໍາພອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ເມືອງຫາດຊາຍຟອງຈັດຝຶກອົບຮົມຄະນະແກ້ໄຂຂໍ້ຂັດແຍ່ງຂັ້ນບ້ານ | ເມືອງຫາດຊາຍຟອງຈັດຝຶກອົບຮົມຄະນະແກ້ໄຂຂໍ້ຂັດແຍ່ງຂັ້ນບ້ານ |
https://www.moj.gov.la/lo/node/599 | ໃນຕອນບ່າຍຂອງວັນທີ 7 ພະຈິກ 2016 ຢູ່ທີ່ກະຊວງຍຸຕິທໍາ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທໍາ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ນາງ ແອັດສະແຕລ ແອນກຼີແອັບ (Esther ELKRIEFE) ທະນາຍຄວາມ ແລະ ທັງເປັນທີ່ປຶກສາຂອງໂຄງການກອງທຶນບູລິມະສິດເພື່ອຄວາມສາມັກຄີ (FSP) ພ້ອມດ້ວຍຄະນະ ຈາກປະເທດຝຣັ່ງ ເນື່ອງໃນໂອກາດທີ່ໄດ້ເດີນທາງມາຢ້ຽມຢາມ ແລະ ເຮັດວຽກຢູ່ນະຄອນຫຼວງວຽງຈັນ ລະຫວ່າງວັນທີ 7-18 ພະຈິກ 2016.
ໃນໂອກາດດັ່ງກ່າວ ທ່ານ ລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການເຂົ້າຢ້ຽມຂໍ່ານັບຂອງ ທ່ານ ນາງ ແອັດສະແຕລ ແອນກຼີແອັບ ພ້ອມດ້ວຍຄະນະໃນຄັ້ງນີ້ ຊຶ່ງເປັນການປະ ກອບສ່ວນທີ່ສໍາຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືລະຫວ່າງ ກະຊວງຍຸຕິທໍາ ແຫ່ງ ສປປ ລາວ ກັບ ປະເທດຝຣັ່ງ ທີ່ມີມາແລ້ວນັ້ນໃຫ້ນັບມື້ນັບແໜ້ນແຟ້ນຂຶ້ນເລື້ອຍໆ. ພ້ອມກັນນັ້ນທັງສອງຝ່າຍກໍ ໄດ້ລາຍງານສະພາບການເຄື່ອນໄຫວວຽກງານໃຫ້ກັນ ແລະ ກັນຊາບ ໂດຍສະເພາະວຽກງານການຝຶກອົົບຮົມວິຊາຊີບຍຸຕິທໍາ ຢູ່ສະຖາບັນຍຸຕິທໍາແຫ່ງຊາດ, ການສ້າງຄວາມເຂັ້ມແຂງໃນວຽກງານສະພາທະນາຍຄວາມ ແຫ່ງ ສປປ ລາວ ແລະ ວຽກງານອື່ນໆທີ່ລັດຖະບານຝຣັ່ງໄດ້ໃຫ້ການສະໜັບສະໜູນ.
ໃນຕອນທ້າຍຂອງການພົບປະ ທ່ານ ນາງ ແອັດສະແຕລ ແອນກຼີແອັບ ກໍໄດ້ສະແດງຄວາມຂອບໃຈເປັນຢ່າງສູງຕໍ່ ທ່ານ ລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ອໍານວຍຄວາມສະດວກທຸກ ດ້ານແກ່ການເຄື່ອນໄຫວເຮັດວຽກ ຢູ່ ສປປ ລາວ ແລະ ພ້ອມທີ່ຈະໃຫ້ການຮ່ວມມື ແລະ ຊ່ວຍເຫຼືອໃນຂົງເຂດວຽກງານຍຸຕິທໍາໃນຕໍ່ໜ້າ.
ຂ່າວ: ໄຊຍະສິດ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີກະຊວງຍຸຕິທໍາ ຕ້ອນຮັບທີ່ປຶກສາໂຄງການກອງທຶນບູລິມະສິດເພື່ອຄວາມສາມັກຄີ (FSP) ຈາກປະເທດຝຣັ່ງ | ທ່ານ ລັດຖະມົນຕີກະຊວງຍຸຕິທໍາ ຕ້ອນຮັບທີ່ປຶກສາໂຄງການກອງທຶນບູລິມະສິດເພື່ອຄວາມສາມັກຄີ (FSP) ຈາກປະເທດຝຣັ່ງ |
https://www.moj.gov.la/lo/node/600 | ໃນຕອນບ່າຍຂອງວັນທີ 8 ພະຈິກ 2016 ຢູ່ທີ່ກະຊວງຍຸຕິທໍາ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທໍາ ໄດ້ໃຫ້ກຽດຕ້ອນຮັບການເຂົ້າຢ້ຽມອໍາລາຂອງ ທ່ານ ນາງ ຊາມີລາ ລາໂຊ (Sharmeela Rassool) ຫົວໜ້າທີ່ປຶກສາທາງດ້ານ ວິຊາການ (CTA) ປະຈໍາໂຄງການສະໜັບສະໜູນການຈັດຕັ້ງປະຕິບັດແຜນພັດທະນາການສ້າງລັດແຫ່ງກົດໝາຍ (SPLSMP) ປະຈໍາກະຊວງຍຸຕິທໍາ ແຫ່ງ ສປປ ລາວ .
ຈຸດປະສົງຂອງການເຂົ້າຢ້ຽມອໍາລາໃນຄັ້ງນີ້ ແມ່ນເພື່ອສະແດງຄວາມຂອບໃຈຕໍ່ທ່ານ ໄຊສີ ສັນຕິວົງ ແລະ ທຸກພາກສ່ວນຂອງຂະແໜງຍຸຕິທໍາ ທີ່ໄດ້ໃຫ້ການຮ່ວມມືອໍານວຍຄວາມສະດວກທຸກປະການ ໃນລະຍະການປະຕິບັດໜ້າທີ່ເປັນ ເວລາ 2 ປີ 6 ເດືອນ. ໃນຖານະເປັນຫົວໜ້າທີ່ປຶກສາທາງດ້ານວິຊາການປະຈໍາໂຄງການທີ່ກະຊວງຍຸຕິທໍາ ແຫ່ງ ສປປ ລາວ ໃນລະຍະຜ່ານມາ ໂດຍສະເພາະການຈັດຕັ້ງປະຕິບັດວຽກງານການສ້າງລັດທີ່ປົກຄອງດ້ວຍກົດໝາຍ ໃຫ້ໄດ້ຮັບການ ພັດທະນາແຕ່ນີ້ຮອດປີ 2020.
ໃນໂອກາດນີ້ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ໄດ້ສະແດງຄວາມຂອບໃຈ ແລະ ຊົມເຊີຍຕໍ່ຜົນງານຂອງ ທ່ານ ນາງ ຊາມີລາ ລາໂຊ ຫົວໜ້າທີ່ປຶກສາທາງດ້ານວິຊາການ (CTA) SPLSMP ປະຈໍາກະຊວງຍຸ ຕິທໍາ ແຫ່ງ ສປປ ລາວ ທີ່ຍາດມາໄດ້ຕະຫຼອດລະຍະຜ່ານມາ ແລະ ຫວັງຢ່າງຍິ່ງວ່າຈະໄດ້ສືບຕໍ່ພົວພັນຮ່ວມມືວຽກງານນໍາກັນໃນຕໍ່ໜ້າ.
ຂ່າວ: ໄຊຍະສິດ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານລັດຖະມົນຕີກະຊວງຍຸຕິທໍາ ຕ້ອນຮັບການເຂົ້າຢ້ຽມອໍາລາຂອງຫົວໜ້າທີ່ປຶກສາທາງດ້ານວິຊາການປະຈໍາໂຄງການ | ທ່ານລັດຖະມົນຕີກະຊວງຍຸຕິທໍາ ຕ້ອນຮັບການເຂົ້າຢ້ຽມອໍາລາຂອງຫົວໜ້າທີ່ປຶກສາທາງດ້ານວິຊາການປະຈໍາໂຄງການ |
https://www.moj.gov.la/lo/node/601 | ທີ່ຫ້ອງຮັບແຂກກະຊວງຍຸຕິທຳ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ນາງ ແອັດສະແຕຣ ແອນກຼີແອັບ ທະນາຍຄວາມ, ທັງເປັນທີ່ປຶກສາຂອງໂຄງການກອງທຶນບູລິມະສິດ ເພື່ອຄວາມສາມັກຄີ ພ້ອມດ້ວຍຄະນະຈາກປະເທດຝຣັ່ງ ເນື່ອງໃນໂອກາດທີ່ໄດ້ເດີນທາງມາຢ້ຽມຢາມ ແລະ ເຮັດວຽກຢູ່ນະຄອນຫຼວງວຽງຈັນ ໃນຕອນບ່າຍຂອງວັນທີ 9 ພະຈິກ 2016 .
ໃນໂອກາດດັ່ງກ່າວ ທ່ານຮອງລັດຖະມົນຕີກະຊວງຍຸຕິທຳ ແຫ່ງ ສປປ ລາວ ໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການເຂົ້າຢ້ຽມຂໍ່ານັບຂອງທ່ານ ນາງ ແອັດສະແຕຣ ແອນກຼີແອັບ ພ້ອມດ້ວຍຄະນະໃນຄັ້ງນີ້ ຊຶ່ງເປັນການປະກອບສ່ວນທີ່ສຳຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືລະຫວ່າງກະຊວງຍຸຕິທຳ ສປປ ລາວ ກັບ ປະເທດຝຣັ່ງ ທີ່ມີມາແລ້ວນັ້ນໃຫ້ນັບມື້ນັບແໜ້ນແຟ້ນຂຶ້ນເລື້ອຍໆ. ພ້ອມກັນນັ້ນທັງສອງຝ່າຍກໍໄດ້ລາຍງານສະພາບການເຄື່ອນໄຫວວຽກງານໃຫ້ກັນ ແລະ ກັນໄດ້ຮັບຊາບ ໂດຍສະເພາະວຽກງານການຝຶກອົບຮົມວິຊາຊີບຍຸຕິທຳແຫ່ງຊາດ, ການສ້າງຄວາມເຂັ້ມແຂງໃນວຽກງານສະພາທະນາຍຄວາມ ແຫ່ງ ສປປ ລາວ ແລະ ວຽກງານອື່ນໆທີ່ລັດຖະບານຝຣັ່ງໄດ້ໃຫ້ການສະໜັບສະໜູນ.
ຕອນທ້າຍຂອງການພົບປະ ທ່ານ ນາງ ແອັດສະແຕຣ ແອນກຼີແອັບ ກໍໄດ້ສະແດງຄວາມຂອບໃຈເປັນຢ່າງສູງຕໍ່ທ່ານຮອງລັດຖະມົນຕີກະຊວງຍຸຕິທຳ ແຫ່ງ ສປປ ລາວ ທີ່ໄດ້ຮັບການຕ້ອນຮັບຢ່າງອົບອຸ່ນ ແລະ ອຳນວຍຄວາມສະດວກທຸກດ້ານແກ່ການເຄື່ອນໄຫວເຮັດວຽກຢູ່ ສປປ ລາວ ແລະ ພ້ອມທີ່ຈະໃຫ້ການຮ່ວມມື ແລະ ຊ່ວຍເຫຼືອໃນຂົງເຂດວຽກງານຍຸຕິທຳໃນຕໍ່ໜ້າ.
ຂຽນຂ່າວ ປາວີຄຳ ເພັດທະລາກຸນ ພາບ: ສຸກສາຄອນ ຈັນທະວຸດ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານຮອງລັດຖະມົນຕີກະຊວງຍຸຕິທຳ ຕ້ອນຮັບທີ່ປຶກສາຂອງໂຄງການກອງທຶນບູລິມະສິດເພື່ອຄວາມສາມັກຄີ (FSP) ຈາກປະເທດຝຣັ່ງ | ທ່ານຮອງລັດຖະມົນຕີກະຊວງຍຸຕິທຳ ຕ້ອນຮັບທີ່ປຶກສາຂອງໂຄງການກອງທຶນບູລິມະສິດເພື່ອຄວາມສາມັກຄີ (FSP) ຈາກປະເທດຝຣັ່ງ |
https://www.moj.gov.la/lo/node/602 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 21-ພະຈິກ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 20/11/2016 EP1
ລາຍການເພື່ອສັງຄົມຍຸຕິທຳ 20/11/2016 EP2 | ລາຍການເພື່ອສັງຄົມຍຸຕິທຳ 20/11/2016 |
https://www.moj.gov.la/lo/node/654 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 29-ພະຈິກ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 27/11/2016 EP1
ລາຍການເພື່ອສັງຄົມຍຸຕິທຳ 27/11/2016 EP2 | ລາຍການເພື່ອສັງຄົມຍຸຕິທຳ 27/11/2016 |
https://www.moj.gov.la/lo/node/670 | ພະແນກຍຸຕິທຳແຂວງສະຫວັນນະເຂດ ໄດ້ເປີດຫ້ອງການຊ່ວຍເຫຼືອລ້າທາງດ້ານກົດໝາຍ ໃນຕອນບ່າຍ ຂອງວັນທີ 28 ພະຈິກ 2016 ໂດຍການເປັນປະທານຮ່ວມຂອງ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ, ທ່ານ ພູຂົງ ນາມມະຈັກ ຄະນະປະຈຳພັກແຂວງ ຫົວໜ້າຫ້ອງວ່າການປົກຄອງແຂວງ ສະຫວັນນະເຂດ ແລະ ທ່ານ ບາລາຊຸບຣາມານຽມ ມູຣາລີ ຮອງຜູ້ຕາງໜ້າອົງການສະຫະປະຊາຊາດເພື່ອການພັດທະນາ ປະຈໍາລາວ ມີແຂກຖືກເຊີນທີ່ມາຈາກຫ້ອງ ການກະຊວງຍຸຕິທຳ, ກົມຈັດຕັ້ງ ແລະ ພະນັກງານ, ກົມສົ່ງເສີມລະບົບຍຸຕິທຳ, ກົມແຜນການ ແລະ ການຮ່ວມມື, ກະຊວງການຕ່າງປະເທດ, ສະພາທະນາຍຄວາມ, ສານປະຊາຊົນແຂວງ, ອົງການໄອຍະການປະຊາຊົນແຂວງ, ສະຫະພັນແມ່ຍິງ ແຂວງ, ສະພາທະນາຍຄວາມແຂວງ, ໂຄງການສະໜັບສະໜູນການຈັດຕັ້ງປະຕິບັດແຜນແມ່ບົດລັດປົກຄອງດ້ວຍກົດໝາຍ (SPLSMP) ແລະ ພະນັກງານ-ລັັດຖະກອນ ພາຍໃນພະແນກຍຸຕິທຳ ເຂົ້າຮ່ວມທັງໝົດ 48 ຄົນ, ຍິງ 17 ຄົນ.
ທ່ານ ອຸໄພວັນ ໄຊຍະວົງ ຫົວໜ້າພະແນກຍຸຕິທຳແຂວງສະຫວັນນະເຂດ ໄດ້ຂຶ້ນຜ່ານບົດລາຍງານສະພາບລວມຂອງການຈັດຕັ້ງປະຕິບັດວຽກງານການເຂົ້າເຖິງລະບົບຍຸຕິທຳ ຂອງປະຊາຊົນແຂວງສະຫວັນນະເຂດ ໂດຍທ່ານໄດ້ຍົກໃຫ້ ເຫັນສະພາບການຈັດຕັ້ງປະຕິບັດກົດໝາຍ, ການສ້າງສະຕິເຄົາລົບກົດໝາຍ, ການໃຫ້ຄຳປຶກສາທາງດ້ານກົດໝາຍແກ່ປະຊາຊົນບັນດາເຜົ່າທີ່ທຸກຍາກ ດ້ອຍໂອກາດ ຫຼື ຜູ້ຖືກສານຕັດສິນລົງໂທດປະຫານຊີວິດ ໄດ້ມີໂອກາດເຂົ້າເຖິງຂະບວນ ການຍຸຕິທຳ. ລັດຖະມົນຕີກະຊວງຍຸຕິທຳ ຈຶ່ງຕົກລົງເຫັນດີມອບໃຫ້ ພະແນກຍຸຕິທຳແຂວງສະຫວັນນະເຂດ ສົມທົບກັບພາກສ່ວນກ່ຽວຂ້ອງເປີດຫ້ອງການຊ່ວຍເຫຼືອລ້າທາງດ້ານກົດໝາຍຂຶ້ນຫ້ອງການດັ່ງກ່າວແມ່ນຕັ້ງຢູ່ພະແນກຍຸຕິທໍາ ແຂວງສະຫວັນນະເຂດ ໂດຍແມ່ນກົມສົ່ງເສີມລະບົບຍຸຕິທຳ ກະຊວງຍຸຕິທຳ ເປັນຜູ້ຄຸ້ມຄອງມະຫາພາກໃນການຊີ້ນຳຈັດຕັ້ງປະຕິບັດທາງດ້ານວິຊາການ. ຫ້ອງການດັ່ງກ່າວປະກອບມີສອງຫ້ອງເຮັດວຽກມີອຸປະກອບຮັບໃຊ້ວຽກງານ ຊຶ່ງໄດ້ຮັບ ການສະໜັບສະໜຸນຊ່ວຍເຫຼືອຈາກໂຄງການແຜນແມ່ສ້າງລັດທີ່ປົກຄອງດ້ວຍກົດໝາຍ (SPLSMP) ປະກອບມີ: ຄອມພິວເຕີ້ຕັ້ງໂຕະສອງຊຸດ, ຄອມພິວເຕີ້ໂນດບຸກ ໜຶ່ງໜ່ວຍ, ໝໍ້ເກັບໄຟສອງໜ່ວຍ, ເຄື່ອງສາຍ LCD Projector ພ້ອມຜ້າສາຍໜຶ່ງຊຸດ, ເຄື່ອງປິນເຕີ ໜຶ່ງໜ່ວຍ, ເຄື່ອງກະຈາຍສັນຍານວາຍຟາຍ (WIFI) ໜຶ່ງໜ່ວຍ, ລຳໂພງພ້ອມໄມໂຄໂຟນໜຶ່ງຊຸດ, ແຜນປ້ອງກັນໄວຣັສໜຶ່ງແຜ່ນ ພ້ອມທັງໂຕະຕັ່ງ ແລະ ອຸປະກອນຮັບໃຊ້ວຽກງານຈຳນວນໜຶ່ງ ລວມ ມູນຄ່າທັງໝົດ 80.989.500 ກີບ. ປັດຈຸບັນ ກະຊວງຍຸຕິທໍາມີຫ້ອງການຊ່ວຍເຫຼືອລ້າທາງດ້ານກົດໝາຍ ແລ້ວ 5 ແຂວງ ຄື: ຢູ່ພະແນກຍຸຕິທຳແຂວງອຸດົມໄຊ, ໄຊຍະບູລີ, ຊຽງຂວາງ,ນະຄອນຫຼວງວຽງຈັນ ແລະ ຈໍາປາສັກ ບວກໃສ່ຫ້ອງການ ເປີດໃໝ່ຢູ່ພະແນກຍຸຕິທໍາແຂວງສະຫວັນນະເຂດແມ່ນ 6 ແຫ່ງ.
ໂອກາດດັ່ງກ່າວ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ ໄດ້ຕາງໜ້າໃຫ້ພະນັກງານ-ລັດຖະກອນຂອງຂະແໜງຍຸຕິທຳ ແລະ ພະແນກຍຸຕິທຳແຂວງສະຫວັນນະເຂດ ກ່າວສະແດງຄວາມຂອບໃຈຕໍ່ໂຄງການສະໜັບ ສະໜູນການຈັດຕັ້ງປະຕິບັດແຜນແມ່ບົດພັດທະນາລັດປົກຄອງດ້ວຍກົດໝາຍ (SPLSMP) ຕໍ່ການສະໜັບສະໜູບທາງດ້ານວັດຖຸອຸປະກອນປະກອບໃຫ້ຫ້ອງການຊ່ວຍເຫຼືອລ້າທາງດ້ານກົດໝາຍ ຊຶ່ງໂຄງການດັ່ງກ່າວແມ່ນຄູ່ຮ່ວມພັດ ທະນາຫຼັກຂອງກະຊວງຍຸຕິທຳ ຕະຫຼອດຫຼາຍປີຜ່ານມາ ແລະ ທ່ານຍັງໄດ້ເນັ້ນໃຫ້ພະແນກຍຸຕິທຳ ກໍຄືຫ້ອງການຊ່ວຍເຫຼືອລ້າທາງດ້ານກົດໝາຍ ຈົ່ງນຳໃຊ້ອຸປະກອນເຫຼົ່ານັ້ນເຂົ້າໃນການຈັດຕັ້ງປະບັດວຽກງານໃຫ້ເກີດຜົນປະໂຫຍດສູງສຸດ.
ຂຽນຂ່າວ ແລະ ພາບໂດຍ: ສ. ບຸນຄ້ຳ (ນັກຂ່າວກົມສົ່ງເສີມລະບົບຍຸຕິທຳ)
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ເປີດຫ້ອງການຊ່ວຍເຫຼືອລ້າທາງດ້ານກົດໝາຍ ຢູ່ແຂວງສະຫວັນນະເຂດ | ເປີດຫ້ອງການຊ່ວຍເຫຼືອລ້າທາງດ້ານກົດໝາຍ |
https://www.moj.gov.la/lo/node/671 | ທີ່ໂຮງແຮມເສດຖາປາລາສ໌ ນະຄອນຫຼວງວຽງຈັນ ໄດ້ຈັດກອງປະຊຸມທາບທາມປະກອບຄໍາເຫັນຕໍ່ຮ່າງປະມວນກົດໝາຍແພ່ງກັບພາກເອກະຊົນຂຶ້ນ ໃນຕອນເຊົ້າຂອງວັນທີ 16 ພະຈິກ 2016 ໂດຍການເປັນປະທານຂອງ ທ່ານ ສຈ ດາວອນ ຫວ່າງວິຈິດ ອະດີດປະ ທານກໍາມາທິການກົດໝາຍ ທ່ານ ແດ ນຽວ ຟີດສ໌ແພັດທຼິກ (Daniel Fitzpatrcik) ຫົວໜ້າໂຄງການລູນາ (USAID LUNA II Proje ct) ມີບັນດາຄະນະຮັບຜິດຊອບຮ່າງປະມວນກົດໝາຍແພ່ງ, ຜູ້ຕ່າງໜ້າຈາກພາກລັດ ແລະ ຫົວໜ່ວຍທຸລະກິດຈາກພາກເອກະ ຊົນເຂົ້າຮ່ວມ ຈໍານວນ 52 ທ່ານ, ຍິງ 19 ທ່ານ.
ໃນທີ່ປະຊຸມຜູ້ເຂົ້າຮ່ວມກໍໄດ້ພ້ອມກັນຄົ້ນຄ້ວາປຶກສາຫາລືແລກປ່ຽນບົດຮຽນ ແລະ ປະກອບຄໍາຄິດຄໍາເຫັນໃສ່ຮ່າງປະມວນກົດໝາຍແພ່ງດັ່ງກ່າວຢ່າງກົງໄປກົງມາ ແລະ ມີບັນຍາກາດຟົດຟື້ນ. ຈຸດປະສົງຂອງກອງປະຊຸມທາບທາມປະກອບຄໍາເຫັນຕໍ່ຮ່າງປະມວນກົດ ໝາຍແພ່ງກັບພາກເອກະຊົນໃນຄັ້ງນີ້ ແມ່ນເພື່ອຍົກສູງຄຸນນະພາບ ແລະ ປະສິດທິພາບຂອງນິຕິກໍາກໍຄືຫຼັກນິຕິທໍາ ຢູ່ ສປປ ລາວ ໃນການການປະຕິບັດຕາມສັນຍາການຄ້າສາກົນ ແລະ ພາກພື້ນຕ່າງໆໃນລະຍະຜ່ານມາ. ໂດຍສະເພາະແມ່ນເພື່ອເປັນບ່ອນອີງໃນ ການແກ້ໄຂຂໍ້ຂັດແຍ່ງ ແລະ ເປັນພື້ນຖານໃນການປົກປ້ອງສິດ ແລະ ຜົນປະໂຫຍດຂອງລັດ, ສ່ວນລວມ ແລະ ບຸກຄົນ. ໃນການຈັດຕັ້ງປະຕິບັດວຽກງານການສ້າງລັດທີ່ປົກຄອງດ້ວຍກົດໝາຍໃຫ້ໄດ້ຮັບການພັດທະນາແຕ່ນີ້ຮອດປີ 2020.
ໃນໂອກາດນີ້ ບັນດາທ່ານທີ່ເຂົ້າຮ່ວມກອງປະຊຸມກໍໄດ້ຮັບຟັງການສະເໜີວິທີການປະກອບຄໍາເຫັນໃສ່ຮ່າງກົດໝາຍສາກົນ ຈາກຫົວໜ້າໂຄງການດັ່ງກ່າວ ກໍຄືຄວາມສໍາຄັນຂອງພາກເອກະຊົນໃນສົນທະນາ ແລະ ປະກອບຄໍາເຫັນໃສ່ຮ່າງກົດໝາຍ ເປັນຕົ້ນແມ່ນ ການນໍາສະເໜີສັນຍາເຊົ່າຊື້, ສັນຍາກູ້ຢືມ, ການຈໍານໍາ, ການຈໍານອງ ພ້ອມນັ້ນກໍໄດ້ອະທິບາຍໂດຍຫຍໍ້ກ່ຽວກັບການສົ່ງຄໍາເຫັນຜ່ານທາງເວັບໄຊຂອງໜ່ວຍງານຈົດໝາຍເຫດທາງລັດຖະການ ກໍເພື່ອບັນລຸເປົ້າໝາຍດ້ານນະໂຍບາຍໃຫ້ມີປະສິດທິຜົນ, ເຮັດໃຫ້ບັນດານິຕິ ກໍາມີຄວາມສອດຄ່ອງກັນຫາຍຂຶ້ນ ແລະ ໄດ້ຮັບການຈັດຕັ້ງປະຕິບັດຢ່າງເປັນເອກະພາບ ໃນຂອບເຂດທົ່ວປະເທດ.
ຂ່າວ: ໄຊຍະສິດ ພາບ: ວຽງໄຊ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກະຊວງຍຸຕິທໍາໄດ້ຈັດກອງປະຊຸມທາບທາມປະກອບຄໍາເຫັນຕໍ່ຮ່າງປະມວນກົດໝາຍແພ່ງກັບພາກເອກະຊົນ | ກະຊວງຍຸຕິທໍາໄດ້ຈັດກອງປະຊຸມທາບທາມປະກອບຄໍາເຫັນຕໍ່ຮ່າງປະມວນກົດໝາຍແພ່ງກັບພາກເອກະຊົນ |
https://www.moj.gov.la/lo/node/672 | ໃນຕອນບ່າຍຂອງວັນທີ 18 ພະຈິກ 2016 ຢູ່ທີ່ຫ້ອງປະຊຸມຂອງກະຊວງຍຸຕິທໍາ ໄດ້ຈັດກອງປະຊຸມສະຫຼຸບວຽກງານການປະເມີນຜົນໂຄງການກອງທຶນບູລິມະສິດເພື່ອຄວາມສາມັກຄີ (FSP) “ໂຄງການສະໜັບສະໜູນການຈັດຕັ້ງ ປະຕິບັດແຜນແມ່ບົດພັດທະນາລັດປົກຄແງດ້ວຍກົດໝາຍ (LSMP)” ທີ່ເປັນໂຄງການຊ່ວຍເຫຼືອສອງຝ່າຍລາວ-ຝຣັ່ງ ພາຍໃຕ້ການການເປັນປະທານຂອງ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທໍາ, ທ່ານ ນາງ ໂກດິນ ເລີດູ (Claudine LEDOUX) ເອກອັກຄະລັດຖະທູດຝຣັ່ງ ປະຈໍາ ສປປ ລາວ, ມີຜູ້ຕ່າງໜ້າຈາກກະຊວງຍຸຕິທໍາ, ສະຖາບັນຍຸຕິທໍາແຫ່ງຊາດ, ສະພາທະນາຍຄວາມແຫ່ງສປປລາວ, ສານປະຊາຊົນສູງສຸດ, ອົງການໄອຍະການປະຊາຊົນສູງສຸດ, ສະ ຖານທູດຝຣັ່ງປະຈໍາ ສປປ ລາວ, ອົງການ ສປຊ, ສະຖານທູດສະຫະພາບເອີຮົບ ແລະ ອົງການAFD.
ຈຸດປະສົງຂອງກອງປະຊຸມໃນຄັ້ງນີ້ ແມ່ນເພື່ອສະຫຼຸບວຽກງານການປະເມີນຜົນໂຄງການສະໜັບສະໜູນການຈັດຕັ້ງປະຕິບັດແຜນແມ່ບົດພັດທະນາລັດ ປົົກຄອງດ້ວຍກົດໝາຍ (LSMP) ໂດຍສະເພາະແມ່ນການສ້າງຄວາມເຂັ້ມແຂງ ໃຫ້ແກ່ສະຖາບັນຍຸຕິທໍາແຫ່ງຊາດ ໃນການພັດທະນາວິຊາຊີບທາງດ້ານກົດໝາຍ ເຊັ່ນ ການຝຶກອົບຮົມຜູ້ພິພາກສາ, ໄອຍະການ ແລະ ພະນັກງານຍຸຕິທໍາ ແລະ ຍົກສູງຄວາມສາມາດຂອງທະນາຍຄວາມ ຢູ່ ສປປ ລາວ.
ໃນໂອກາດນີ້ ທ່ານ ບຸນສະຫວາດ ບຸບຜາ ກໍໄດ້ກ່າວສະແດງຄວາມຊົມເຊີຍ ພ້ອມທັງຕີລາຄາສູງຕໍ່ທ່ານ ນາງ ໂກດິນ ເລີດູ ທີ່ໄດ້ນໍາພາຄະນະເຂົ້າຮ່ວມກອງປະຊຸມໃນຄັ້ງນີ້ ແລະ ສະແດງຄວາມຂອບໃຈມາຍັງທ່ານ ເອກອັກຄະ ລັດຖະທູດກໍຄືລັດຖະບານ ແລະ ປະຊາຊົນຝຣັ່ງ ທີ່ໄດ້ໃຫ້ການສະໜັບສະໜູນທາງດ້ານທຶນຮອນ ແລະ ວິຊາການໃຫ້ແກ່ການພັດທະນາຂະແໜງການຂອງກົດໝາຍ ແລະ ວຽກງານຍຸຕິທໍາຂອງ ສປປ ລາວ ໃນລະຍະຜ່ານມາ ແລະ ຫວັງວ່າຈະສືບຕໍ່ໃຫ້ການຊ່ວຍເຫຼືອສະໜັບສະໜູນຂະແໜງການກົດໝາຍ ແລະ ວຽກງານຍຸຕິທໍາຂອງ ສປປ ລາວ ໃຫ້ມີບາດກ້າວຂະຫຍາຍຕົວເປັນຮູບປະທໍາ ຍິ່ງຂຶ້ນ.
ຂ່າວ: ໄຊຍະສິດ ພາບ: ຈັນທະວີສຸກ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມສະຫຸບວຽກງານການປະເມີນຜົນໂຄງການກອງທຶນບູລິມະສິດເພື່ອຄວາມສາມັກຄີ (FSP) | ກອງປະຊຸມສະຫຸບວຽກງານການປະເມີນຜົນໂຄງການກອງທຶນບູລິມະສິດເພື່ອຄວາມສາມັກຄີ (FSP) |
https://www.moj.gov.la/lo/node/673 | ໃນຕອນບ່າຍຂອງວັນທີ 23 ພະຈິກ 2016 ຢູ່ທີ່ຫ້ອງຮັບແຂກ ກະຊວງຍຸຕິທໍາ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທໍາ ໄດ້ໃຫ້ກຽດຕ້ອນຮັບ ການເຂົ້າຢຽ້ມຂ່ຳນັບຂອງ ທ່ານ ທາຊຶຢະ ຊາກູມະ (Tatsuya SAKUMA) ຫົວໜ້າ ສະຖາບັນຄົ້ນຄ້ວາ ແລະ ຝຶກອົບຮົມ ກະຊວງຍຸຕິທໍາຍີ່ປຸ່ນ ພ້ອມດ້ວຍຄະນະ ເນື່ອງໃນໂອກາດທີ່ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ລະຫວ່າງວັນທີ 23-25 ພະຈິກ 2016
ໃນການເຂົ້າຢ້ຽມຂໍ່ານັບຄັ້ງນີ້ ທ່ານໄຊສີີ ສັນຕິວົງ ລັດຖະມົນຕີກະຊວງຍຸຕິທໍາ ກໍໄດ້ສະແດງຄວາມຕ້ອນຮັບຢ່າງອົບອຸ່ນ ແລະ ຕີລາຄາສູງຕໍ່ການຢ້ຽມ ຂໍ່ານັບຂອງ ທ່ານ ທາຊຶຍາ ຊາກູມະ ພ້ອມດ້ວຍຄະນະ, ພ້ອມກັນນີ້ຍັງໄດ້ ສະແດງ ຄວາມຂອບໃຈ ແລະ ຊົມເຊີຍຕໍ່ການຮ່ວມມື, ການສະໜັບສະໜູນທຸກວຽກງານອັນມີໝາກມີຜົນຢ່າງຫຼວງຫຼາຍໃນຂົງເຂດກົດໝາຍຂອງ ສປປ ລາວ ໂດຍສະເພາະການຊ່ວຍເຫຼືອ ສປປ ລາວ ໃນການສ້າງປະມວນກົດດໝາຍແພ່ງ, ປຶ້ມຄູ່ມື ຕ່າງໆຂອງສານປະຊາຊົນສູງສຸດ, ອົງການໄອຍະການປະຊາຊົນສູງສຸດ ແລະ ສ້າງຄວາມເຂັ້ມແຂງໃຫ້ແກ່ສະຖາບັນຍຸຕິທໍາແຫ່ງຊາດ.
ທ່ານ ທາຊຶຢະ ຊາກູມະ ກໍໄດ້ສະແດງຄວາມຂອບໃຈຕໍ່ການຕ້ອນຮັບໃນຄັ້ງນີ້ ແລະ ຂໍຊົມເຊີຍຕໍ່ການພົວພັນອັນດີງາມລະຫວ່າງລາວ-ຍີ່ປຸ່ນ, ຍີ່ປຸ່ນ-ລາວ ໃນຂົງເຂດກົດໝາຍ ແລະ ຍຸຕິທໍາຂອງແຕ່ລະປະເທດ ໂດຍສະເພາະ ໂຄງການພັດທະ ນາຊັບພະຍາກອນມະນຸດໃນຂົງເຂດຍຸຕິທໍາ ແລະ ຍັງໄດ້ແລກປ່ຽນກ່ຽວກັບທິດທາງການສືບຕໍ່ແຜນການຮ່ວມມືໃນຕໍ່ໜ້າ.
ໃນຕອນທ້າຍ ທ່ານໄຊສີ ສັນຕິວົງ ລັດຖະມົນຕີກະຊວງຍຸຕິທໍາ ຍັງໄດ້ສະແດງຄວາມຊົມເຊີຍຕໍ່ການຊ່ວຍເຫືອຂອງລັດຖະບານຍີ່ປຸ່ນ ກໍຄືປະຊາຊົນຍີ່ປຸ່ນທີ່ເປັນມິດທີ່ດີ ແລະ ໄດ້ໃຫ້ການຊຸກຍູ້ຊ່ວຍເຫຼືອ ສປປ ລາວ ໃນດ້ານຕ່າງໆຢ່າງມີ ໝາກຜົນຕະຫຼອດມາ, ພ້ອມກັນນີ້ກໍຍັງໄດ້ອວຍພອນທ່ານ ທາຊຶຢະ ຊາກູມະ ຫົວໜ້າສະຖາບັນຄົ້ນຄ້ວາ ແລະ ຝຶກອົບຮົມ ກະຊວງຍຸຕິທໍາຍີ່ປຸ່ນ ພ້ອມດ້ວຍຄະນະ ຈົ່ງເດີີນທາງກັບປະເທດດ້ວຍຄວາມສະຫວັດດີພາບ ແລະ ພ້ອມດຽວ ກັນນັ້ນກໍຫວັງວ່າທ່ານ ທາຊູຍະ ຊາກູມະ ພ້ອມດ້ວຍຄະນະ ຈົ່ງມີຄວາມສໍາເລັດກັບການປະຕິບັດໜ້າທີ່ຢູ່ ສປປ ລາວ ໃນຄັ້ງນີ້ ແລະ ຫວັງຢ່າງຍິ່ງວ່າສາຍພົວພັນ ແລະ ການຮ່ວມມືລະຫວ່າງສອງປະເທດລາວ-ຍີ່ປຸ່ນ, ຍີ່ປຸ່ນ-ລາວ ຈະໄດ້ຮັບ ການເສີມຂະຫຍາຍຍິ່ງໆຂຶ້ນ.
ຂ່າວ: ໄຊຍະສິດ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີ ກະຊວງຍຸຕິທໍາ ຕ້ອນຮັບ ທ່ານຫົວໜ້າສະຖາບັນຄົ້ນຄ້ວາ ແລະ ຝຶກອົບຮົມປະເທດຍີ່ປຸ່ນ | ທ່ານ ລັດຖະມົນຕີ ກະຊວງຍຸຕິທໍາ ຕ້ອນຮັບ ທ່ານຫົວໜ້າສະຖາບັນຄົ້ນຄ້ວາ ແລະ ຝຶກອົບຮົມປະເທດຍີ່ປຸ່ນ |
https://www.moj.gov.la/lo/node/681 | ກະຊວງຍຸຕິທຳ ໄດ້ເປີດພິທີນຳໃຊ້ແອັບກົດໝາຍລາວ ໃນຕອນບ່າຍຂອງວັນທີ 5 ທັນວາ 2016 ທີ່ໂຮງແຮມລ້ານຊ້າງ ໂດຍການເປັນປະທານຂອງທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ, ມີບັນດາຮອງລັດຖະມົນຕີ, ບັນດາຫົວໜ້າກົມ, ຫົວໜ້າສູນ, ຫົວໜ້າສະຖາບັນ, ຜູ້ຕາງໜ້າຈາກອົງການສະຫະປະຊາຊາດເພື່ອການພັດທະນາ ແລະ ຄູ່ຮ່ວມພັດທະນາ ແລະ ພາກສວ່ນສື່ມວນຊົນເຂົ້າຮວ່ມ.
ໃນພິທີ ທ່ານ ບຸນຊວ່ງ ທະວີສັກ ຮັກສາການຫົວໜ້າກົມໂຄສະນາເຜີຍແຜ່ກົດໝາຍ ໄດ້ຂຶ້ນລາຍງານກ່ຽວກັບການສ້າງ ແລະ ພັດທະນາແອັບກົດໝາຍລາວ ໂດຍການສະໜັບສະໜູນຈາກອົງການສະຫະປະຊາຊາດເພື່ອການພັດທະນາ (UNDP) ໂດຍສະເພາະ ໂຄງການສະໜັບສະໜູນການຈັດຕັ້ງປະຕິບັດແຜນແມ່ບົດພັດທະນາລັດປົກຄອງດ້ວຍກົດໝາຍ (SPLSMP).
ໃນຕອນທ້າຍ ທ່ານໄຊສີ ສັນຕິວົງ ລັດຖະມົນຕີກະຊວງຍຸຕິທຳ ກໍໄດ້ໃຫ້ກຽດໂອ້ລົມຕໍ່ພິທີ ຊື່ງກ່ອນອື່ນ ທ່ານໄດ້ກ່າວຍ້ອງຍໍຊົມເຊີຍມາຍັງຄະນະຮັບຜິດຊອບໃນການຄົ້ນຄວ້າ ແລະ ສ້າງແອັບກົດໝາຍລາວ ທີ່ໄດ້ເອົາໃຈໃສ່ສຸມສະຕິປັນຍາ ແລະ ຄວາມຮັບຜິດຊອບສູງໃນການສ້າງແອັບກົດໝາຍລາວ ຊື່ງແອັບດັ່ງກ່າວ ແມ່ນແຫຼ່ງເກັບໂຮມຂໍ້ມູນທາງດ້ານກົດໝາຍ ທີ່ສາມາດຕອບສະໜອງຂໍ້ມູນຂ່າວສານທາງດ້ານກົດໝາຍໃຫ້ແກ່ສັງຄົມ ໂດຍຜ່ານໂທລະສັບມືຖື ເຮັດໃຫ້ຜູ້ຊົມໃຊ້ສາມາດຮູ້ເຖິງການເຄື່ອນໄຫວ ແລະ ແຈ້ງເຕືອນເມື່ອມີກົດໝາຍສ້າງໃໝ່ ຫຼື ກົດໝາຍປັບປຸງໃໝ່ ໄດ້ຈາກທຸກບ່ອນ ທຸກເວລາ ເຮັດໃຫ້ປະຊາຊົນລາວບັນດາເຜົ່າມີຄວາມໝັ້ນໃຈຕໍ່ກັບຂໍ້ມູນທີ່ຕົນໄດ້ຮັບຊາບເປັນທາງການ ນອກຈາກນັ້ນ ຍັງມີຄວາມສະດວກໃນການຄົ້ນຫາຄວາມໝາຍຂອງຄຳສັບກົດໝາຍໄດ້ຢ່າງຖືກຕ້ອງ ແລະ ບໍ່ຕີຄວາມໝາຍຜິດພ້ຽນໄປຢ່າງອື່ນ. ພ້ອມກັນນີ້, ການນຳໃຊ້ແອັບກົດໝາຍລາວ ແລະ ແອັບຄຳສັບກົດໝາຍລາວ ຈະສ້າງຜົນປະໂຫຍດຢ່າງ ຫຼວງຫຼາຍໃຫ້ແກ່ປະຊາຊົນລາວບັນດາເຜົ່າໃນການເຂົ້າເຖິງແຫຼ່ງຂໍ້ມູນ, ຂ່າວສານທາງດ້ານກົດໝາຍ ໂດຍທາງຜ່ານໂທລະສັບມືຖື. ຫຼັງຈາກນັ້ນ ທ່ານ ໄຊສີ ສັນຕິວົງ ກໍໄດ້ກ່າວເປີດການນຳໃຊ້ແອັບກົດໝາຍລາວ ແລະ ແອັບຄຳສັບກົດໝາຍ ລາວຢ່າງເປັນທາງການ.
ຂຽນຂ່າວ: ອອ່ນຄຳ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທຳ ຈັດພິທີເປີດນຳໃຊ້ແອັບກົດໝາຍລາວ ຢ່າງເປັນທາງການ | ກະຊວງຍຸຕິທຳ ຈັດພິທີເປີດນຳໃຊ້ແອັບກົດໝາຍລາວ ຢ່າງເປັນທາງການ |
https://www.moj.gov.la/lo/node/682 | ໃນຕອນບາຍຂອງວັນທີ 8 ທັນວາ 2016 ຢູ່ທີ່ສະໂມສອນໃຫຍ່ຫ້ອງວ່າການປົກຄອງແຂວງໆຜົ້ງສາລີ ໄດ້ປິດການຮຽນ-ການສອນໂຄງການບຳລຸງກົດໝາຍໄລຍະສັ້ນ 45 ວັນຂອງພະແນກຍຸຕິທຳແຂວງຜົ້ງສາລີ, ໂດຍພາຍໃຕ້ການເປັນ ທານຂອງ ທ່ານ ໄຊສີ ສັນຕິວົງ, ກຳມະການສູນພັກ, ເລຂາຄະນະພັກ, ລັດຖະມົນຕີກະຊວງຍຸຕິທຳ, ໃຫ້ກຽດເຂົ້າຮ່ວມຂອງ ທ່ານ ແພງ ລີລາວົງ, ຮອງເລຂາຄະນະພັກ, ຮອງເຈົ້າແຂວງໆຜົ້ງສາລີ, ມີຄະນະປະຈຳພັກແຂວງ, ກຳມະການພັກ ແຂວງ, ຫົວໜ້າພະແນກ, ຮອງພະແນກ, ວິທະຍາກອນ ແລະ ສຳມະນາກອນ, ພະແນກການອ້ອມຂ້າງແຂວງເຂົ້າຮ່ວມທັງໝົດ 50 ທ່ານ, ຍິງ 19 ທ່ານ.
ໃນພິທີ ທ່ານ ພອນໄຊ ອ່ອນສາ ຫົວໜ້າພະແນກຍຸຕິທຳແຂວງໄດ້ຂຶ້ນກ້າວບົດສະຫຼຸບລາຍງານວຽກງານການຈັດຕັ້ງປະຕິບັດໂຄງການບຳບຸງກົດໝາຍໄລຍະສັ້ນ 45 ວັນ ໃຫ້ແກ້ພະນັກງານຫຼັກແຫຼ່ງຂັ້ນແຂວງ-ຂັ້ນເມືອງ ຊຸດທີ 5 ປະຈຳ ສົກປິ 2015-2016 ໂດຍປະຕິບັດຕາມຄຳແນະນໍາຂອງລັດຖະມົນຕີກະຊວງຍຸຕິທຳ, ສະບັບເລກທີ 1039 / ກຍ ລົງວັນທີ 04 ທັນວາ 2015 ວ່າດ້ວຍການຈັ້ງຕັ້ງປະຕິບັດວຽກງານ 3 ສ້າງ ແລະ ຍຸຕິທຳຫາກຖານ, ອີງຕາມຂໍ້ຕົກລົງຂອງທ່ານ ເຈົ້າແຂວໆຜົ້ງສາລີ ສະບັບເລກທີ 1212/ຈຂ,ຜລ, ລົງວັນທີ 16 ກັນຍາ 2016 ວ່າດ້ວຍການແຕ່ງຕັ້ງນັກສຳມະນາກອນເຂົ້່າບຳລຸງກົດໝາຍ ໄລຍະສັ້ນ 45 ວັນ ຊຸດທີ 5 ຂອງແຂວງຜົ້ງສາລີ, ຊຶ່ງຫຼັກສູດການຮຽນ-ການສອນຄັ້ງນີ້ປະກອບມີ 28 ວິຊາ, 21 ໜ່ວຍກິດ, 315 ຊົວໂມງ, ມີຜູ້ເຂົ້າຮ່ວມຈຳນວນ 50 ຄົນ, ຍິງ 19 ຄົນ ຊຶ່ມາຈາກພະແນກການອ້ອມຂ້າງເຂົ້າຮ່ວມໃນຄັ້ງນີ້. ຜ່ານການຝຶກອົບຮົບສາມາດຕີລາຄາ ແລະ ຈັດປະເພດໄດ້ ດັ່ງນີ້ : 1. ປະເພດດີເລີດ 45 ສະຫາຍ, ຍິງ 17 ສະຫາຍ, 2. ປະເພດດີ 5 ສະຫາຍ, ຍິງ 2 ສະຫາຍ.
ຕອນທ້າຍຂອງພິທີ ທ່ານ ໄຊສີ ສັນຕິວົງ ກຳມະການສູນກາງພັກ, ເລຂາຄະນະພັກ, ລັດຖະມົນຕີກະຊວງຍຸຕິທຳ ກໍໄດ້ສະແດງຄວາມຍ້ອງຍໍຊົມເຊີຍຜົນສຳເລັດທີ່ຄະນະພັກ-ຄະນະນຳແຂວງຜົ້ງສາລີ ຕະຫຼອດຮອດນັກວິທະຍາກອນ ແລະ ນັກສຳມະນາກອນ ທີ່ໄດ້ສຳເລັດການຝຶກອົບຮົມກົດໝາຍໄລຍະສັ້ນ 45 ວັນ ແລະ ໄດ້ເນັ້ນໜັກໃຫ້ນັກສຳມະນາກອນຈົງພ້ອມກັນນຳເອົາຄວາມຮູ້, ຄວາມສາມາດ, ເນື້ອໃນຈິດໃຈຂອງກົດໝາຍທີ່ຕົນໄດ້ຝຶກອົບຮົມມານັ້ນໄປຈັດຕັ້ງປະຕິບັດ ເຂົ້າໃນໜ້າທີ່ວຽກງານໃນຂອບເຂດທີ່ຕົນເອງຮັບຜິດຊອບໃຫ້ປາກົດຜົນເປັນຈິງ.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີປິດການຮຽນ-ການສອນຫຼັກສູດບຳລຸງກົດໝາຍ 45 ວັນ ໃຫ້ແກ້ພະນັກງານຫຼັກແຫຼ່ງແຂວງຜົ້ງສາລີ-ຂັ້ນເມືອງຊຸດທີ 5 ປະຈຳສົກປີ 2015-2016 ຂອງແຂວງຜົ້ງສາລີ | ພິທີປິດການຮຽນ-ການສອນຫຼັກສູດບຳລຸງກົດໝາຍ 45 ວັນ ໃຫ້ແກ້ພະນັກງານຫຼັກແຫຼ່ງແຂວງຜົ້ງສາລີ-ຂັ້ນເມືອງຊຸດທີ 5 ປະຈຳສົກປີ 2015-2016 ຂອງແຂວງຜົ້ງສາລີ |
https://www.moj.gov.la/lo/node/683 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 12-ທັນວາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 4/12/2016 EP1
ລາຍການເພື່ອສັງຄົມຍຸຕິທຳ 4/12/2016 EP2 | ລາຍການເພື່ອສັງຄົມຍຸຕິທຳ 4/12/2016 |
https://www.moj.gov.la/lo/node/684 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 15-ທັນວາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 11/12/2016 EP1
ລາຍການເພື່ອສັງຄົມຍຸຕິທຳ 11/12/2016 EP2 | ລາຍການເພື່ອສັງຄົມຍຸຕິທຳ 11/12/2016 |
https://www.moj.gov.la/lo/node/685 | ພະແນກຍຸຕິທຳນະຄອນຫຼວງວຽງຈັນ ສົມທົບກັບຫ້ອງການຍຸຕິທຳເມືອງຫາດຊາຍຟອງ ເພີ່ມທະວົງເອົາໃຈໃສ່ວຽກງານຍຸຕິທຳຮາກຖານ ໂດຍໄດ້ລົງເຄື່ອນໄຫວຈັດຕັ້ງພິທີໂຄສະນາເຜີຍແຜ່ກົດໝາຍ ໃຫ້ແກ່ບ້ານ ແລະ ໂຮງຮຽນ
ໃນການລົງເຄື່ອນໄຫວຈັດຕັ້ງພິທີໂຄສະນາເຜີຍແຜ່ກົດໝາຍ ຂອງຫ້ອງການຍຸຕິທຳເມືອງຫາດຊາຍຟອງ ແມ່ນໄດ້ປະຕິບັດຕາມຂໍ້ຕົກລົງ ເລກທີ 01/ນຍ, ລົງວັນທີ 6 ມັງກອນ 2016 ຂອງນາຍົກລັດຖະມົນຕີ ວ່າດ້ວຍການສ້າງຕັ້ງ ຄະນະແກ້ໄຂຂໍ້ຂັດແຍ່ງຂັ້ນບ້ານ, ຂໍ້ຕົກລົງ ເລກທີ 404/ກຍ, ລົງວັນທີ 28 ເມສາ 2016 ຂອງກະຊວງຍຸຕິທຳ ວ່າດ້ວຍການຈັດຕັ້ງ ແລະ ເຄື່ອນໄຫວຂອງຄະນະແກ້ໄຂຂໍ້ຂັດແຍ່ງຂັ້ນບ້ານ ແລະ ຄຳແນະນຳ ເລກທີ 552/ກຍ, ລົງວັນທີ 20 ມິຖຸ ນາ 2016 ຂໍ້ຕົກລົງ ເລກທີ 720/ຈມ. ຫຊຟ, ລົງວັນທີ 4 ຕຸລາ 2016 ຂອງເມືອງຫາດຊາຍຟອງ ວ່າດ້ວຍການແຕ່ງຕັ້ງຄະນະໂຄສະນາເຜີຍແຜ່ກົດໝາຍຂັ້ນເມືອງ.
ຕົ້ນເດືອນທັນວາ 2016 ໄດ້ມີພິທີຈັດຕັ້ງໂຄສະນາເຜີຍແຜ່ກົດໝາຍຂຶ້ນ ທີ່ວັດດົງຄຳຊ້າງ, ບ້ານດົງຄຳຊ້າ ແລະ ທີ່ຫ້ອງການບ້ານຫາດຊາຍຂາວ, ເມືອງຫາດຊາຍຟອງ, ນະຄອນຫຼວງວຽງຈັນ ໂດຍການເປັນປະທານຮ່ວມຂອງ ທ່ານ ບຸນເພັງ ກ້ານແກ້ວ ຫົວໜ້າຫ້ອງການຍຸຕິທຳເມືອງຫາດຊາຍຟອງ, ທ່ານ ເພັດມຸກດາວົງສະຫວັດ ຮອງຫົວໜ້າຫ້ອງການກົດໝາຍ ແລະ ໂຄສະນາອົບອົບຮົມກົດໝາຍ ພະແນກຍຸຕິທຳນະຄອນຫຼວງວຽງຈັນ, ທ່ານ ເພັດສະໝອນ ຕຽມຕິສັກ ຮອງຫົວໜ້າຫ້ອງການໂຍທາທິການ ຜູ້ຊີ້ນຳວຽກງານຜັງເມືອງຫາດຊາຍຟອງ ແລະ ທ່ານ ວິລະເດດ ວົງສະຫງ່າ ຮອງຫົວໜ້າຊັບພະຍາກອນ ແລະ ສິ່ງແວດລ້ອມ ເມືອງຫາດຊາຍຟອງ ມີປະຊາຊົນພາຍໃນບ້ານເຂົ້າຮ່ວມຮັບຟັງຢ່າງພ້ອມພຽງ.
ພາຍໃນພິທີໄດ້ນຳເອົາກົດໝາຍຕ້ານຍາເສບຕິດ, ກົດໝາຍຄອບຄົວ, ກົດໝາຍວ່າດ້ວຍການສືບທອດມູນມໍຣະດົກ, ກົດໝາຍວ່າດ້ວຍການປົກປ້ອງສິດ ແລະ ຜົນປະໂຫຍດຂອງເດັກ, ກົດໝາຍວ່າດ້ວຍທີ່ດິນ ແລະ ກົດໝາຍວ່າດ້ວຍ ຜັງເມືອງ ມາດຜີຍແຜ່ໃຫ້ພໍ່ແມ່ປະຊາຊົນ, ຊາວໜຸ່ມ, ໄວໜຸ່ມ, ນັກສຶກສາພາຍໃນບ້ານໃຫ້ຮັບຮູ້ກົດໝາຍ ແລະ ເຂົ້າໃຈໃນການສ້າງຄອບຄົວ, ການໝັ້ນໝາຍ-ແຕ່ງດອງ, ໃຊ້ຊີວິດຢູ່ຮ່ວມກັນຂອງຄອບຄົວຄູ່ຜົວເມຍ, ຮັບຮູ້ຊັບເດີມກ່ອນ ການແຕ່ງດອງ, ສິນສົມສ້າງ ແລະ ການຂໍເອົາເດັກນ້ອຍມາເປັນລູກລ້ຽງ ແມ່ນມີສິດເທົ່າທຽບກັນກັບລູກຄີງ, ຮັບຮູ້ຜົນຮ້າຍຈາກໄພຢາເສບຕິດ ແລະ ເຮັດໃຫ້ປາກົດການຫຍໍ້ທໍ້ໃນສັງຄົມຫຼຸດໜ້ອຍຖອຍລົງ.
ທ່ານ ບຸນເພັງ ກ້ານແກ້ວ ຫົວໜ້າຫ້ອງການຍຸຕິທຳເມືອງຫາດຊາຍຟອງ ກ່າວວ່າ: ຫ້ອງການຍຸຕິທຳເມືອງຫາດຊາຍຟອງ ນະຄອນຫຼວງວຽງຈັນ ເປັນຫ້ອງການໜຶ່ງທີ່ມີສາຍຕັ້ງຂຶ້ນກັບ ພະແນກຍຸຕິທຳນະຄອນຫຼວງວຽງຈັນ ມີ
ສາຍຂວາງຂຶ້ນກັບຫ້ອງວ່າການປົກຄອງເມືອງຫາດຊາຍຟອງ, ເມືອງຫາດຊາຍຟອງ ປະກອບມີ 60 ບ້ານ, ໂຮງຮຽນມີ 17 ແຫ່ງ. ຫ້ອງການຍຸຕິທຳເມືອງຫາດຊາຍຟອງ ເປັນຫ້ອງການໜຶ່ງ ຊຶ່ງເປັນເສນາທິການໃຫ້ເມືອງຫາດຊາຍຟອງ
ແລະ ໄດ້ເພີ່ມທະວີຄວາມເອົາໃຈໃສ່ໃນວຽກງານຍຸຕິທຳຮາກຖານ ຊຶ່ງປະກອບມີ 5 ວຽກໃຫຍ່ ຄື: 1. ວຽກງານສຶກສາອົບຮົມ, ໂຄສະນາເຜີຍແຜ່ສ້າງສະຕິເຄົາລົບກົດໝາຍ. 2. ວຽກງານສ້າງບ້ານປອດຄະດີ. 3. ວຽກງານແກ້ໄຂຂໍ້ຂັດແຍ່ງຂັ້ນ ບ້ານ. 4. ວຽກງານຍຸຕິທຳເດັກ ແລະ 5. ວຽກງານສ້າງບຸກຄະລາກອນກົດໝາຍໃຫ້ຮາກຖານບ້ານ.
ໃນນັ້ນ, ຫ້ອງການຍຸຕິທຳ ຂອງພວກເຮົາປະຈຸບັນໄດ້ສຸມໃສ່ວຽກງານສຶກສາອົບຮົມ ໂຄສະນາເຜີຍແຜ່ກົດໝາຍ ເພື່ອສ້າງສະຕິເຄົາລົບກົດໝາຍໃຫ້ແກ່ນັກຮຽນ, ນັກສຶກສາ ແລະ ປະຊາຊົນພາຍໃນເມືອງຫາດຊາຍຟອງ ຄາດໝາຍໃຫ້ໄດ້
10 ໂຮງຮຽນ ແລະ 15 ບ້ານ ທີ່ຢູ່ໃນແຜນຂອງປີ 2016 ໃນໄລຍະສົກງົບປະມານຂ້າມຜ່ານ ແລະ ສົກງົບປະມານ 2017 ຄາດໝາຍໃຫ້ສຳເລັດພາຍໃນເດືອນມີນາ 2017.
ໃນການລົງເຄື່ອນໄຫວວຽກງານໂຄສະນາເຜີຍແຜ່ກົດໝາຍຄັ້ງນີ້ ເພື່ອສຶກສາອົບຮົມສ້າງສະຕິເຄົາລົບ ແລະ ປະຕິບັດກົດໝາຍຢ່າງເຂັ້ມງວດ ໃຫ້ແກ່ປະຊາຊົນເມືອງຫາດຊາຍຟອງ ໃຫ້ມີສະຕິເຄົາລົບກົດໝາຍ ໃຫ້ນັບມື້ນັບສູງຂຶ້ນ
ໂດຍກ້າວໄປສູ່ຄອບຄົວປອດຄະດີ ແລະ ກາຍເປັນເມືອງປອດຄະດີຢ່າງແທ້ຈິງ.
ຂ່າວໂດຍ: ສຸວັນ ສີມະນີວົງ.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຄະນະຄອນຫຼວງວຽງຈັນ ເພີ່ມທະວີເອົາໃຈໃສ່ຕໍ່ວຽກງານຍຸຕິທຳຮາກຖານ | ນະຄອນຫຼວງວຽງຈັນ ເພີ່ມທະວີເອົາໃຈໃສ່ຕໍ່ວຽກງານຍຸຕິທຳຮາກຖານ |
https://www.moj.gov.la/lo/node/713 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 21-ທັນວາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 18/12/2016 EP1
ລາຍການເພື່ອສັງຄົມຍຸຕິທຳ 18/12/2016 EP2 | ລາຍການເພື່ອສັງຄົມຍຸຕິທຳ 18/12/2016 |
https://www.moj.gov.la/lo/node/718 | ໂດຍປະຕິບັດຕາມຂໍ້ຕົກລົງ ສະບັບເລກທີ 529/ກຍ, ລົງວັນທີ 14 ມີຖຸນາ 2016 ວ່າດ້ວຍການແຕ່ງຕັ້ງຄະນະຮັບຜິດຊອບປັບປຸງກົດໝາຍ ວ່າດ້ວຍການຈັດຕັ້ງປະຕິບັດຄຳຕັດສີນຂອງສານ. ຄະນະດັ່ງກ່າວໄດ້ເປີດກອງປະຊຸມຂຶ້ນໃນລະ ຫວ່າງວັນທີ 14 ຫາ 16 ທັນວາ 2016 ຢູ່ທີ່ໂຮງແຮມ ວັນຊະນະ, ເມືອວັງວຽງ, ແຂວງວຽງຈັນ ພາຍໃຕ້ການເປັນປະທານຂອງ ທ່ານ ສຈ. ເກດ ກຽດຕິສັກ ຮອງລັດຖະມົນຕີກະຊວງຍຸຕິທຳ.
ຈຸດປະສົງຂອງກອງປະຊຸມໃນຄັ້ງນີ້ ເພື່ອກວດກາຄືນແຕ່ລະພາກ, ໝວດ ແລະ ມາດຕາ ຂອງກົດໝາຍວ່າດ້ວຍການຈັດຕັ້ງປະຕິບັດຄຳຕັດສີນຂອງສານ ໃຫ້ສອດຄ່ອງກັບກົດໝາຍວ່າດ້ວຍການສ້າງນິຕິກຳ. ພ້ອມກັນນັ້ນ, ກໍໄດ້ມີການ ປະກອບຄຳຄິດຄຳເຫັນໃສ່ພາກທີ 3 ວ່າດ້ວຍການຈັດຕັ້ງປະຕິບັດຄະດີແພ່ງ ແລະ ຄະດີອາຍາ ໂດຍສະເພາະຂັ້ນຕອນຂອງການປະກາດຂາຍຫຼັກຊັບຂອງລູກໜີ້ ໃນການໃຊ້ແທນໜີ້ສີນ ແລະ ຄ່າເສັຍຫາຍທາງແພ່ງ ພ້ອມທັງຍົກເອົາບົດຮຽນ ຂອງຕ່າງປະເທດມາປຽບທຽບ ເພື່ອເຮັດໃຫ້ກົດໝາຍສະບັບປັບປຸງສະບັບນີ້ ມີຄວາມສົມບູນໃນດ້ານການຈັດຕັ້ງປະຕິບັດແທດເໝາະກັບການຂະຫຍາຍຕົວຂອງສັງຄົມ ແລະ ເຊື່ອມໂຍງກັບພາກພື້ນ ແລະ ສາກົນ.
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມປັບປຸງຮ່າງກົດໝາຍ ວ່າດ້ວຍການຈັດຕັ້ງປະຕິບັດຄຳຕັດສີນຂອງສານ | ກອງປະຊຸມປັບປຸງຮ່າງກົດໝາຍ ວ່າດ້ວຍການຈັດຕັ້ງປະຕິບັດຄຳຕັດສີນຂອງສານ |
https://www.moj.gov.la/lo/node/730 | ພິທີຫວນຄືນມູນເຊື້ອວັນສໍາຄັນຂອງຊາດ ໄດ້ຈັດຂຶ້ນໃນວັນທີ 1 ທັນວາ 2016 ຜ່ານມານີ້. ທີ່ກະຊວງຍຸຕິທໍາ ໄດ້ເຊື່ອມຊຶມເສີມຂະຫຍາຍມູນເຊື້ອວັນຊາດທີ 2 ທັນວາຄົບຮອບ 41 ປີ (2/12/1975-2/12/2016) ລະນຶຶກວັນຄ້າຍວັນເກີດ ປະທານ ໄກສອນ ພົມວິຫານ ຜູ້ນໍໍາທີ່ແສນເຄົາລົບຮັກຂອງປວງຊົນລາວ ຄົບຮອບ 96 ປີ (13/12/1920-19/12/2016) ແລະ ຜົນສໍາເລັດກອງປະຊຸມສຸດຍອດອາຊຽນ ຄັ້ງທີ 28, 29. ໃຫ້ກຽດເປັນປະທານ-ບັນຍາຍຂອງທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທໍາ ມີບັນດາຮອງລັດຖະມົນຕີ, ຫົວໜ້າ-ຮອງຫົວໜ້າກົມ, ຫົວໜ້າຫ້ອງການ, ຫົວໜ້າສູນ, ຫົວໜ້າສະຖາບັນ ພ້ອມດ້ວຍພະນັກງານ-ລັດຖະກອນເຂົ້າຮ່ວມຢ່າງພ້ອມພຽງ.
ໃນພິທີທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທໍາ ໄດ້ເລົ່າຄືນມູນເຊື້ອປະຫວັດຄວາມເປັນມາຂອງວັນຊາດທີ 2 ທັນວາ 1975 ເຊິ່ງໄດ້ຍົກໃຫ້ເຫັນໝາກຜົນແຫ່ງການຕໍ່ສູ້ກູ້ຊາດອັນຍືດເຍື້ອຍາວນານພິລະອາດ ຫານຂອງປະຊາຊົນບັນດາເຜົ່າ ກໍຄືບັນດານັັກຮົບປະຕິວັດທີ່ໄດ້ເສຍສະຫຼະຊີວິດເລືອດເນື້ອ ແລະ ສະຕິປັນຍາເຂົ້າໃນການຕໍ່ສູ້ເພື່ອຍາດເອົາເອກະລາດມາສູ່ປວງຊົນລາວທັງຊາດ ລວມທັງວິລະກໍາ ແລະ ການເຄື່ອນໄຫວຂອງ ປະທານ ໄກສອນ ພົມວິຫານ ຜູ້ນໍາອັນແສນເຄົາລົບຮັກຂອງປະຊາຊົນລາວບັນດາເຜົ່າ ເຊິ່ງ ປະທານ ໄກສອນ ພົມວິຫານ ຍາມໃດເພິ່ນກໍໄດ້ອຸທິດທຸກກໍາລັງເຫື່ອແຮງ ແລະ ສະຕິປັນຍາເຂົ້າໃນຂະບວນການຕໍ່ສູ້ກູ້ຊາດ ເພື່ອຍາດເອົາອິດສະຫຼະພາບ ເອກະລາດ ອະທິປະໄຕ ແລະ ຜືນແຜ່ນດິນອັນຄົບຖ້ວນມາສູ່ປວງຊົນລາວທັງຊາດມາເຖິງປັດຈຸບັນ. ພ້ອມຈາກນີ້ ເພິ່ນຍັງໄດ້ບັນລະຍາຍຜົນງານການສ້າງສາພັດທະນາປະເທດຊາດ ສືບຕໍ່ເສີມຂະຫຍາຍມູນເຊື້ອ 2 ທັນວາ ເຂົ້າໃນການສ້າງສາພັດທະນາປະ ເທດຊາດ ທັງນີ້ກໍເພື່ອເຮັດໃຫ້ສະມາຊິກພັກ, ພະນັກງານ-ລັດຖະກອນພາຍໃນກະຊວງຍຸຕິທໍາ ໄດ້ຮັບຮູ້ກ່ຽວກັບຄວາມໝາຍຄວາມສໍໍາຄັນຂອງຊາດ ແລະ ເຫດການປະຫວັດສາດອັນສໍາຄັນຂອງວັນດັ່ງກ່າວ.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທໍາ ຫວນຄືນມູນເຊື້ອວັນສໍາຄັນຂອງຊາດ | ກະຊວງຍຸຕິທໍາ ຫວນຄືນມູນເຊື້ອວັນສໍາຄັນຂອງຊາດ |
https://www.moj.gov.la/lo/node/731 | ກອງປະຊຸມວຽກງານຍຸຕິທຳທົ່ວປະເທດ ປະຈຳປີ 2015-2016 ໄດ້ຈັດຂຶ້ນໃນວັນທີ 19-20 ທັນວາ ທີ່ສູນຝຶກອົບຮົມລາວ-ຍີ່ປຸ່ນ (ICTC) ນະຄອນຫຼວງວຽງຈັນ ໂດຍການເປັນປະທານຂອງ ທ່ານ ໄຊສີ ສັນຕິວົງ ກຳມະການສູນກາງພັກ ລັດຖະມົນຕີກະຊວງຍຸຕິທຳ ໂດຍການໃຫ້ກຽດເຂົ້າຮ່ວມຂອງ ທ່ານ ທອງລຸນ ສີສຸລິດ ກຳມະການກົມການເມືອງສູນກາງພັກນາຍົກລັດຖະມົນຕີ, ມີບັນດາຜູ້ຊີ້ນຳວຽກງານຍຸຕິທຳຂັ້ນແຂວງ, ນະຄອນຫຼວງວຽງຈັນ. ບັນດາຫົວໜ້າພະແນກຍຸ ຕິທຳໃນທົ່ວປະເທດ ພ້ອມດ້ວຍແຂກຖືກເຊີນ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ໃນພິທີຜູ້ແທນກອງປະຊຸມກໍໄດ້ພ້ອມກັນຮັບຟັງບົດສະຫຼຸຸບການຈັດຕັ້ງປະຕິບັດວຽກງານຍຸຕິທຳ ປະຈຳປີ 2015-2016 ທີ່ຜ່ານມາ ແລະ ທິດທາງແຜນການຈຸດສຸມວຽກງານຍຸຕິທໍາປະຈຳປີ 2017 ຊື່ງສະເໜີໂດຍ ທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ. ພ້ອມດຽວກັນນັ້ນ, ກອງປະຊຸມກໍໄດ້ດຳເນີນການກວດກາຕີລາຄາການຊີ້ນຳ-ນຳພາຂອງຄະນະນຳຂະແໜງຍຸຕິທຳໃນຂອບເຂດທົ່ວປະເທດ ແລະ ປຶກສາຫາລືກ່ຽວກັບການຈັດຕັ້ງປະຕິບັດຜັນຂະຫຍາຍ ມະຕິກອງປະຊຸມໃຫຍ່ ຄັ້ງທີ X ຂອງພັກ ໂດຍສະເພາະແມ່ນວຽກງານກົດໝາຍ ແລະ ຍຸຕິທຳ. ຫຼັງຈາກນັ້ນ ທ່ານນາຍົກລັດຖະມົນຕີໄດ້ໃຫ້ກຽດໂອ້ລົມ ແລະ ໃຫ້ທິດຊີ້ນຳທີ່ສຳຄັນຕໍ່ຜູ້ແທນທີ່ເຂົ້າຮ່ວມກອງປະຊຸມ ຊຶ່ງກ່ອນອື່ນທ່ານໄດ້ ກ່າວຍ້ອງຍໍຊົມເຊີຍຜົນງານທີ່ຄະນະພັກ-ຄະນະນຳ ຕະຫຼອດຮອດພະນັກງານລັດຖະກອນຂອງຂະແໜງວຽກງານຍຸຕິທຳທົ່ວປະເທດ ຍາດມາໄດ້ໃນລະຍະຜ່ານມາ ກໍຄືການຕັ້ງໜ້າຈັດຕັ້ງປະຕິບັດພາລະບົດບາດໜ້າທີ່ຂອງຂະແໜງຍຸຕິທຳ ໃນ ການເປັນເສນາທິການຊ່ວຍລັດຖະບານ ໃນການຄຸ້ມຄອງລັດທາງດ້ານກົດໝາຍ ແລະ ວຽກງານຍຸຕິທຳໄດ້ເປັນຢ່າງດີ ປະກອບສ່ວນເຂົ້າໃນການປະຕິບັດໜ້າທີ່ຍຸດທະສາດປົກປັກຮັກສາ ແລະ ສ້າງສາປະເທດຊາດ. ພ້ອມດຽວກັນນັ້ນ ທ່ານ ນາຍົກລັດຖະມົນຕີ ຍັງໄດ້ເນັ້ນບາງບັນຫາທີ່ສຳຄັນ ຊຶ່ງມີເນື້ອໃນບາງຕອນວ່າ: ສືບຕໍ່ເຮັດວຽກງານສຶກສາອົບຮົມການເມືອງ, ນຳພາແນວຄິດໃຫ້ແກ່ສະມາຊິກພັກ, ພະນັກງານ-ລັດຖະກອນທຸກຄົນ ມີຄຸນທາດການເມືອງໜັກແໜ້ນ, ເຊື່ອ ໝັ້ນຕໍ່ການນຳພາຂອງພັກ ແລະ ລັດ, ມີຄຸນສົມບັດສິນທຳປະຕິວັດ, ຮັບໃຊ້ປະຊາຊົນດ້ວຍຄວາມຊື່ສັດບໍລິສຸດ ແລະ ຍຸຕິທຳ. ສືບຕໍ່ໂຄສະນາເຜີຍແຜ່ກົດໝາຍໃຫ້ກວ້າງຂວາງ ແລະ ເລິກເຊີ່ງ ໂດຍນຳໃຊ້ພາຫະນະສື່ມວນຊົນ, ໜັງສືພິມ, ວາລະສານ, ວິທະຍຸ, ໂທລະພາບ, ອິນເຕີເນັດ, ແອບພີລີເຄຊັນຜ່ານເຄືອຂ່າຍມືຖື ເພື່ອສ້າງສະຕິເຄົາລົບ ແລະ ປະຕິບັດກົດໝາຍຢູ່ໃນສັງຄົມໃຫ້ດີຂຶ້ນເປັນກ້າວໆ. ພ້ອມດຽວກັນນັ້ນ ກອງປະຊຸມຍັງໄດ້ຮຽກຮ້ອງມາຍັງສະມາຊິກພັກ, ພະນັກງານລັດຖະກອນ, ນັກກົດໝາຍ ແລະ ພົນລະເມືອງ ຈົ່ງສືບຕໍ່ເພີ່ມທະວີຄວາມສາມັກຄີເປັນເອກະພາບພາຍໃນ ເພີ່ມທະວີສະຕິເຄົາລົບກົດໝາຍ, ດຳລົງຊີວິດ ແລະ ເຄື່ອນໄຫວປະຕິບັດໜ້າທີ່ວຽກງານໃຫ້ຖືກຕ້ອງຕາມກົດໝາຍ ເພື່ອເຮັດໃຫ້ສັງຄົມມີຄວາມສະຫງົບ ແລະ ຍຸຕິທຳ ແລະ ເປັນການປະກອບສວ່ນເຂົ້າໃນການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ x ຂອງພັກ ແລະ ແຜນພັດທະນາເສດຖະກິດ-ສັງຄົມແຫ່ງລັດ 5 ປີ ຄັ້ງທີ 8 ໃຫ້ປາກົດຜົນເປັນຈິງ.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທຳ ຈັດກອງປະຊຸມວຽກງານຍຸຕິທຳທົ່ວປະເທດ ປະຈຳປີ 2015-2016 | ກະຊວງຍຸຕິທຳ ຈັດກອງປະຊຸມວຽກງານຍຸຕິທຳທົ່ວປະເທດ ປະຈຳປີ 2015-2016 |
https://www.moj.gov.la/lo/node/732 | ກົມທະບຽນສານ ໄດ້ລົງເຄື່ອນໄຫວວຽກງານ ຢູ່ ແຂວງ ບໍ່ແກ້ວ ແລະ ແຂວງ ຫຼວງນໍ້າທາ ເພື່ອປະສານສົມທົບກັບພະແນກຍຸຕິທໍາແຂວງ, ຫ້ອງການຍຸຕິທໍາເມືອງ ແລະ ພົບປະທ່ານເຈົ້າເມືອງ ເພື່ອເກັບກໍາຂໍ້ມູນເປົ້າໝາຍໃນການສ້າງຕັ້ງໜ່ວຍງານທະບຽນສານຂຶ້ນໃນແຕ່ລະເມືອງ.
ໃນວັນທີ 26 ຕຸລາ ຫາ 5 ພະຈິກ 2016 ຜ່ານມາ ຄະນະກົມທະບຽນສານ ໄດ້ລົງໄປເຄື່ອນໄຫວວຽກງານຢູ່ ແຂວງ ບໍ່ແກ້ວ ມີ 6 ເມືອງ ຄື: ເມືອງ ຫ້ວຍຊາຍ, ຕົ້ນເຜີ້ງ, ຜາອຸດົມ, ປາກທາ, ວຽງພູຄາ ແລະ ເມືອງ ເມີງ ແລະ ແຂວງ ຫຼວງນໍ້າທາ 3 ເມືອງ ຄື: ເມືອງ ຫຼວງນໍ້າທາ, ເມືອງ ສິງ ແລະ ເມືອງ ເມືອງລອງ. ໃນການລົງເຄື່ອນໄຫວວຽກງານໃນຄັ້ງນີ້ນໍາພາໂດຍ ທ່ານ ກອງສີ ສາຍສຸດທາ ຮອງຫົວໜ້າກົມທະບຽນສານ ກະຊວງຍຸຕິທໍາ ເປັນກຽດຕ້ອນຮັບຂອງ ທ່ານ ຄໍາຫຼ້າ ອຸດທະຍອດ ຫົວໜ້າພະແນກຍຸຕິທໍາ ແຂວງບໍ່ແກ້ວ ແລະ ທ່ານ ຄໍາໝັ້ນ ວັນຄໍາ ຫົວໜ້າພະແນກ ແຂວງຫຼວງນໍ້າທາ. ທັງສອງແຂວງ ໄດ້ລາຍງານສະພາບການເຄື່ອນໄຫວວຽກງານຂອງຕົນທີ່ຜ່ານມາ ໂດຍສະເພາະແມ່ນວຽກງານທະບຽສານໃຫ້ທ່ານຮອງຫົວໜ້າກົມຮັບຊາບ. ຫຼັງຈາກນັ້ນຄະນະກໍໄດ້ເຮັດວຽກງຮ່ວມກັບທ່ານເຈົ້າເມືອງ ແລະ ທ່ານຫົວໜ້າຫ້ອງການຍຸຕິທໍາເມືອງ ເພື່ອປືກສາຫາລືເປັນເອກະພາບກັນ ໂດຍມອບໃຫ້ຄະນະພັກ, ອໍານາດການປົກຄອງແຕ່ລະເມືອງ, ເປັນຜູ້ຊີ້ນໍາຫ້ອງການຍຸຕິທໍາເມືອງຄົ້ນຄວ້າ ແລ້ວນໍາສະເໜີຕໍ່ພະແນກຍຸຕິທໍາແຂວງ ເພື່ອສະເໜີຕໍ່ໃຫ້ລັດຖະມົນຕີກະຊວງຍຸຕິທໍາ ສ້າງຕັ້ງໜ່ວຍງານທະບຽນສານ ແລະ ແຕ່ງຕັ້ງບຸກຄະລາກອນ ມາຮັບຜິດຊອບວຽກງານດັ່ງກ່າວ ສ່ວນດ້ານວິຊາການ ແມ່ນກະຊວງຍຸຕິທໍາເປັນຜູ້ຈັດຝືກອົບຮົມໃຫ້ໃນຂັ້ນຕອນຕໍ່ໄປ.
ພ້ອມກັນນັ້ນ ຄະນະກໍໄດ້ເຜີຍແຜ່ຄໍາສັ່ງຂອງນາຍົກ ສະບັບເລກທີ 10/ນຍ, ລົງວັນທີ 1/4/2016 ວ່າດ້ວຍການເອົາໃຈໃສ່ຕໍ່ວຽກງານທະບຽນສານ ແລະ ກົດໝາຍວ່າດ້ວຍ ທະບຽນສານ ໃຫ້ແກ່ພໍ່ແມ່ປະຊາຊົນ, ພະນັກງານ, ນັກທຸລະກິດ ແລະ ພໍ່ຄ້າຊາວຄ້າ ໃຫ້ເຂົ້າໃຈເຖິງຄວາມໝາຍ, ຄວາມສໍາຄັນຂອງວຽກງານທະບຽນສານ ເພື່ອເຮັດໃຫ້ຜູ້ເຂົ້າຮ່ວມຮັບຮູ້ເຖິງຜົນຂອງການຢັ້ງຢືນສັນຍາ ແລະ ເອກະສານອື່ນໆ ຂອງອົງການທະບຽນສານ, ຊີ້ແຈ້ງເຖິງຄຸນຄ່າຄວາມແຕກຕ່າງລະຫວ່າງສັນຍາ ແລະ ເອກະສານອື່ນ ທີ່ໄດ້ຜ່ານການຢັ້ງຢືນທະບຽນສານ ແມ່ນຜູ້ຮ້ອງຂໍການຢັ້ງຢືນຈະໄດ້ຮັບການປົກປ້ອງສິດ ແລະ ຜົນປະໂຫຍດທາງດ້ານກົດໝາຍ. ການເຜີຍແຜ່ວຽກງານໃນຄັ້ງນີ້ ມີຜູ້ເຂົ້າຮ່ວມຮັບຟັງທັງໝົດ 678 ຄົນ, ຍິງ 186 ຄົນ.
ບົດຂ່າວ ແລະ ພາບ: ສູນທະລາ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ວຽກງານໂຄສະນາເຜີຍແຜ່ຄຳສັ່ງຂອງນາຍົກລັດຖະມົນຕີ ຢູ່ແຂວງບໍ່ແກ້ວ ແລະ ຫຼວງນໍ້າທາ | ວຽກງານໂຄສະນາເຜີຍແຜ່ຄໍາສັ່ງຂອງນາຍົກ ຢູ່ແຂວງບໍ່ແກ້ວ ແລະ ຫຼວງນໍ້າທາ |
https://www.moj.gov.la/lo/node/735 | ລາຍລະອຽດປະເພດຂອງເອກະສານ: ດຳລັດ ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງກະຊວງຍຸຕິທຳເອກະສານລົງວັນທີ: 10-ພະຈິກ-2016ເລກທີຂອງເອກະສານ: 411ເລກສະບັບປີຂອງເອກະສານ: 2016
Online Viewinghttps://www.moj.gov.la/sites/default/files/%E0%BA%81%E0%BA%B0%E0%BA%8A%E0%BA%A7%E0%BA%87/documents/%E0%BA%94%E0%BA%B3%E0%BA%A5%E0%BA%B1%E0%BA%94-%E0%BA%A7%E0%BB%88%E0%BA%B2%E0%BA%94%E0%BB%89%E0%BA%A7%E0%BA%8D%E0%BA%81%E0%BA%B2%E0%BA%99%E0%BA%88%E0%BA%B1%E0%BA%94%E0%BA%95%E0%BA%B1%E0%BB%89%E0%BA%87-%E0%BB%81%E0%BA%A5%E0%BA%B0-%E0%BA%81%E0%BA%B2%E0%BA%99%E0%BB%80%E0%BA%84%E0%BA%B7%E0%BB%88%E0%BA%AD%E0%BA%99%E0%BB%84%E0%BA%AB%E0%BA%A7-%E0%BA%82%E0%BA%AD%E0%BA%87%E0%BA%81%E0%BA%B0%E0%BA%8A%E0%BA%A7%E0%BA%87%E0%BA%8D%E0%BA%B8%E0%BA%95%E0%BA%B4%E0%BA%97%E0%BA%B3/735/compressed_186733504.pdf | ດຳລັດ ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງກະຊວງຍຸຕິທຳ ເລກທີ 411 /ນຍ |
https://www.moj.gov.la/lo/node/736 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 02-ມັງກອນ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 1/1/2017 EP1
ລາຍການເພື່ອສັງຄົມຍຸຕິທຳ 1/1/2017 EP2 | ລາຍການເພື່ອສັງຄົມຍຸຕິທຳ 1/1/2017 |
https://www.moj.gov.la/lo/node/737 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 23-ທັນວາ-2016ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 25/12/2016 EP21
ລາຍການເພື່ອສັງຄົມຍຸຕິທຳ 25/12/2016 EP2 | ລາຍການເພື່ອສັງຄົມຍຸຕິທຳ 25/12/2016 |
https://www.moj.gov.la/lo/node/738 | ລາຍລະອຽດປະເພດຂອງເອກະສານ: ດຳລັດ ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງກະຊວງຍຸຕິທຳເອກະສານລົງວັນທີ: 23-ພະຈິກ-2007ເລກທີຂອງເອກະສານ: 404
Online Viewinghttps://www.moj.gov.la/sites/default/files/%E0%BA%81%E0%BA%B0%E0%BA%8A%E0%BA%A7%E0%BA%87/documents/%E0%BA%94%E0%BA%B3%E0%BA%A5%E0%BA%B1%E0%BA%94-%E0%BA%A7%E0%BB%88%E0%BA%B2%E0%BA%94%E0%BB%89%E0%BA%A7%E0%BA%8D%E0%BA%81%E0%BA%B2%E0%BA%99%E0%BA%88%E0%BA%B1%E0%BA%94%E0%BA%95%E0%BA%B1%E0%BB%89%E0%BA%87-%E0%BB%81%E0%BA%A5%E0%BA%B0-%E0%BA%81%E0%BA%B2%E0%BA%99%E0%BB%80%E0%BA%84%E0%BA%B7%E0%BB%88%E0%BA%AD%E0%BA%99%E0%BB%84%E0%BA%AB%E0%BA%A7-%E0%BA%82%E0%BA%AD%E0%BA%87%E0%BA%81%E0%BA%B0%E0%BA%8A%E0%BA%A7%E0%BA%87%E0%BA%8D%E0%BA%B8%E0%BA%95%E0%BA%B4%E0%BA%97%E0%BA%B3/738/01.pdf | ດຳລັດ ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງກະຊວງຍຸຕິທຳ ເລກທີ 404 /ນຍ |
https://www.moj.gov.la/lo/node/739 | ໃນຕອນເຊົ້າຂອງວັນທີ 21 ທັນວາ 2016 ຢູ່ທີ່ຫ້ອງປະຊຸມຂອງກະຊວງຍຸຕິທໍາ ໄດ້ຈັດກອງປະຊຸມໄຕມາດທີສາມ ແລະ ສີ່ ຂອງໂຄງການຈັດຕັ້ງແຜນແມ່ບົດພັດທະນາລັດປົກຄອງດ້ວຍກົດໝາຍ ເພື່ອສະຫຼຸບວຽກງານກິດຈະກໍາຕ່າງໆ ແລະ ປຶກສາຫາລືທິດທາງແຜນການຕໍ່ໜ້າຂອງໂຄງການ ພາຍໃຕ້ການການເປັນປະທານຂອງ ທ່ານ ນະລົງລິດ ນໍລະສິງ ວ່າການຫົວໜ້າກົມແຜນການ ແລະ ການຮ່ວມມືສາກົນ ພ້ອມທັງເປັນຜູ້ຮັບຜິດຊອບຈັດຕັ້ງແຜນແມ່ບົດພັດທະນາ ລັດປົກຄອງດ້ວຍກົດໝາຍ ກະຊວງຍຸຕິທໍາ, ມີຜູ້ຕ່າງໜ້າຈາກບັນດາກົມ, ສະຖາບັນຍຸຕິທໍາແຫ່ງຊາດ, ສະພາທະນາຍຄວາມ ແຫ່ງ ສປປ ລາວ, ກະຊວງການຕ່າງປະເທດ, ສະພາແຫ່ງຊາດ, ຜູ້ຕາງໜ້າສະຫະພາບເອີຣົບ ປະຈໍາ ສປປ ລາວ, ຫົວໜ້າໜ່ວຍງານປົກຄອງອົງການສະຫະປະຊາຊາດເພື່ອການພັດທະນາ ປະຈໍາ ສປປ ລາວ, ສະຖານທູດຝຣັ່ງປະຈໍາ ສປປ ລາວ ແລະ ຮັກສາການຫົວໜ້າໜ່ວຍງານຢາເສບຕິດ ແລະ ປະຕິບັດກົດໝາຍ, ສະຖານທູດສະຫະ ລັດອາເມຣິກາ ປະຈໍາ ສປປ ລາວ.
ໃນກອງປະຊຸມ ທ່ານ ພຸດທະບັນດິດ ວາຣິນທຣະສັກ ຜູ້ປະສານງານໂຄງການແຜນແມ່ບົດພັດທະນາລັດປົກຄອງດ້ວຍກົດໝາຍ ໄດ້ສະຫຼຸບລາຍງານການຈັດຕັ້ງປະຕິບັດກິດຈະກຳ ໃນໄຕມາດທີສາມ ແລະ ສີ່ ໂດຍສະເພາະ ການຈັດຕັ້ງ ປະຕິບັດກິດຈະກໍາທີ່ພົ້ນເດັ່ນຂອງແຕ່ລະແຜນງານ ເປັນຕົ້ນ ການທາບທາມຮ່າງປະມວນກົດໝາຍອາຍາ ສະບັບທໍາອິດຂອງ ສ ປປລາວ, ວຽກງານໂຄສະນາ ແລະ ເຜີຍແຜ່ຂໍ້ມູນຂ່າວສານທາງດ້ານກົດໝາຍ, ວຽກງານຍຸຕິທໍາຮາກ ຖານ ແລະ ວຽກງານອື່ນໆທີ່ກ່ຽວຂ້ອງ. ຈາກນັ້ນຜູ້ເຂົ້າຮ່ວມກໍໄດ້ພ້ອມກັນຄົ້ນຄ້ວາ, ປຶກສາຫາລື, ປະກອບຄໍາຄິດຄໍາເຫັນໃສ່ທິດທາງແຜນການຕໍ່ໜ້າຂອງໂຄງການໂດຍສະເພາະຈະສຸມໃສ່ຈັດຕັ້ງປະຕິບັດບັນດາກິດຈະກໍາທີ່ຍັງຄົງຄ້າງ ຫຼື ມີລັກສະນະ ສືບຕໍ່ຈັດຕັ້ງປະຕິບັດຂອງແຜນງານຕ່າງໆ.
ໃນໂອກາດນີ້ ທ່ານ ນະລົງລິດ ນໍລະສິງ ຜູ້ຮັບຜິດຊອບຈັດຕັ້ງແຜນແມ່ບົດພັດທະນາລັດແຫ່ງກົດໝາຍ ກໍໄດ້ກ່າວສະແດງຄວາມຊົມເຊີຍ ພ້ອມທັງຕີລາຄາສູງຕໍ່ການສະໜັບສະໜູນໂຄງການຈັດຕັ້ງປະຕິບັດແຜນແມ່ບົດພັດທະນາລັດ ປົກຄອງດ້ວຍກົດໝາຍ ໂດຍສະເພາະແມ່ນຜູ້ໃຫ້ການຊ່ວຍເຫຼືອຕົ້ນຕໍແມ່ນສະຫະພາບເອີຣົບ, ອົງການສະຫະປະຊາຊາດເພື່ອການພັດທະນາ, ລັດຖະບານສະຫະລັດອາເມຣິກາ ແລະ ລັດຖະບານຝຣັ່ງ ທີ່ໄດ້ໃຫ້ການສະໜັບສະໜູນທາງດ້ານທຶນ ຮອນ ແລະ ວິຊາການໃຫ້ແກ່ການພັດທະນາຂະແໜງການຂອງກົດໝາຍ ແລະ ວຽກງານຍຸຕິທໍາຂອງ ສປປ ລາວ ໃນລະຍະຜ່ານມາ ແລະ ຫວັງວ່າຈະສືບຕໍ່ໃຫ້ການຊ່ວຍເຫຼືອສະໜັບສະໜູນຂະແໜງການກົດໝາຍ ແລະ ວຽກງານຍຸຕິທໍາຂອງ ສປປ ລາວ ໃຫ້ມີບາດກ້າວຂະຫຍາຍຕົວເປັນຮູບປະທໍາຍິ່ງໆຂຶ້ນ.
ຂ່າວ: ໄຊຍະສິດ ພາບ: ສົມຫວັງ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມໄຕມາດສາມ ແລະ ສີ່ ຂອງໂຄງການຈັດຕັ້ງແຜນແມ່ບົດພັດທະນາລັດປົກຄອງດ້ວຍກົດໝາຍ | ກອງປະຊຸມໄຕມາດສາມ ແລະ ສີ່ ຂອງໂຄງການຈັດຕັ້ງແຜນແມ່ບົດພັດທະນາລັດປົກຄອງດ້ວຍກົດໝາຍ |
https://www.moj.gov.la/lo/node/740 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 10-ມັງກອນ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 8/1/2017 EP1
ລາຍການເພື່ອສັງຄົມຍຸຕິທຳ 8/1/2017 EP2 | ລາຍການເພື່ອສັງຄົມຍຸຕິທຳ 8/1/2017 |
https://www.moj.gov.la/lo/node/741 | ກົມກວດກາກະຊວງຍຸຕິທຳ ໄດ້ລົງເຄື່ອນໄຫວ ແລະ ເຮັດວຽກຢູ່ແຂວງ ຫົວພັນ ໃນລະຫວ່າງວັນທີ 26 ຫາ 30 ທັນວາ 2016 ໂດຍການນຳພາຂອງ ທ່ານ ຄຳເພັດ ອຸ່ນເຮືອນ ຮອງຫົວໜ້າກົມກວດກາ ພ້ອມດ້ວຍ ຄະນະ. ການລົງເຄື່ອນໄຫວ ແລະ ເຮັດວຽກໃນຄັ້ງນີ້ ໄດ້ຮັບຟັງການລາຍງານສະພາບຂອງການຈັດຕັ້ງປະຕິບັດວຽກງານ ຂອງແຕ່ລະຂະແໜງການພາຍໃນພະແນກຍຸຕິທຳ ແຂວງ ຊຶ່ງໄດ້ຍົກໃຫ້ເຫັນດ້ານດີ, ຜົນງານທີ່ຍາດມາໄດ້ໃນລະຍະ ຜ່ານມາ ແລະ ພ້ອມກັນປະກອບຄຳຄິດເຫັນເພື່ອປັບປຸງແກ້ໄຂດ້ານອ່ອນ ຂໍ້ຄົງຄ້າງໃຫ້ດີຂຶ້ນໃນຕໍ່ໜ້າ. ນອກຈາກນັ້ນ, ຄະນະດັ່ງກ່າວຍັງໄດ້ລົງເຄຶ່ອນໄຫວ ແລະ ເຮັດວຽກງານນຳຫ້ອງການຍຸຕິທຳເມືອງຊຽງຄໍ້ ເພື່ອກວດກາ ເບິ່ງທຶນສົມທົບຂອງກະຊວງຍຸຕິທຳ ແລະ ແຂວງ ກ່ຽວກັບໂຄງການກໍ່ສ້າງຫ້ອງການຍຸຕິທຳ ເມືອງຊຽງຄໍ້ຕຶ່ມອີກ.
ການລົງເຄຶ່ອນໄຫວເຮັດວຽກຂອງຄະນະໃນຄັ້ງນີ້ ແມ່ນເພື່ອລົງຊຸກຍູ້ ແລະ ຕິດຕາມກວດກາການປະຕິບັດໜ້າທີ່ວຽກງານຮອບດ້ານຂອງພະແນກຍຸຕິທຳແຂວງຫົວພັນ ໃນແຕ່ລະລະຍະ ແລະ ແກ້ໄຂດ້ານອ່ອນຄົງຄ້າງ, ປາ ກົດການຫຍໍ້ທໍ້ຕ່າງໆໃຫ້ທັນການ, ຮັບປະກັນໃຫ້ລະບົບກົງຈັກການຈັດຕັ້ງ ແລະ ການປະຕິບັດໜ້າທີ່ວຽກງານຂອງພະແນກ ໄດ້ເຄື່ອນໄຫວຕາມສິດ, ໜ້າທີ່ ແລະ ພາລະບົດບາດ ທີ່ໄດ້ກຳນົດໄວ້ຕາມຂໍ້ຕົກລົງຂອງ ລັດຖະມົນຕີກະ ຊວງຍຸຕິທຳ ສະບັບເລກທີ 094, ລົງວັນທີ 28 ກໍລະກົດ 2008 ວ່າດ້ວຍການຈັດຕັ້ງ ແລະ ການເຄຶ່ອນໄຫວຂອງພະແນກຍຸຕິທຳແຂວງ, ນະຄອນຫຼວງ ເປັນຕົ້ນແມ່ນ ການຊີ້ນຳ-ນຳພາ, ຄຸ້ມຄອງບໍລິຫານ, ການແບ່ງງານ, ການແບ່ງຄວາມຮັບຜິດຊອບ ແລະ ການແກ້ໄຂວຽກງານຕ່າງໆ, ລວມທັງແບບແຜນວິທີເຮັດວຽກໃນລະຍະໃໝ່.
ໂດຍ: ພວງເພັດ ເພັດຍາວົງ, ນັກຂ່າວພະແນກຍຸຕິທຳແຂວງຫົວພັນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກົມກວດກາ ກະຊວງຍຸຕິທຳ ເຄື່ອນໄຫວ ແລະ ເຮັດວຽກຢູ່ແຂວງ ຫົວພັນ | ກົມກວດກາ ກະຊວງຍຸຕິທຳ ເຄື່ອນໄຫວ ແລະ ເຮັດວຽກຢູ່ແຂວງ ຫົວພັນ |
https://www.moj.gov.la/lo/node/742 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 17-ມັງກອນ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 15/1/2017 EP1
ລາຍການເພື່ອສັງຄົມຍຸຕິທຳ 15/1/2017 EP2 | ລາຍການເພື່ອສັງຄົມຍຸຕິທຳ 15/1/2017 |
https://www.moj.gov.la/lo/node/743 | ກະຊວງຍຸຕິທຳ ໄດ້ຈັດກອງປະຊຸມຄົ້ນຄວ້າ, ປຶກສາຫາລືຮ່າງກົດໝາຍວ່າດ້ວຍອົງການກາແດງລາວ ໃນວັນທີ 9 ມັງກອນ 2017 ໂດຍການເປັນປະທານຂອງ ທ່ານ ສຈ. ເກດ ກຽດຕິສັກ ຮອງລັດຖະມົນຕີກະຊວງຍຸຕິທຳ ເປັນກຽດເຂົ້າຮ່ວມຂອງ ທ່ານ ທອງພະຈັນ ສອນນະສິນ ຮອງປະທານອົງການກາແດງລາວ, ມີບັນດາທ່ານຫົວໜ້າ, ຮອງຫົວໜ້າກົມ, ພະແນກ ແລະ ພະນັກງານວິຊາການຂອງກົມກົດໝາຍ ກະຊວງຍຸຕິທຳ, ອົງການກາແດງ ລາວ, ຜູ້ຕາງໜ້າຈາກຫ້ອງວ່າການສຳນັກງານນາຍົກລັດຖະມົນຕີ ແລະ ສະພາແຫ່ງຊາດ ເຂົ້າຮ່ວມ.
ຈຸດປະສົງຂອງກອງປະຊຸມໃນຄັ້ງນີ້ ແມ່ນເພື່ອຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງກົດໝາຍ ວ່າດ້ວຍອົງການກາແດງລາວ ຊຶ່ງເປັນຮ່າງກົດໝາຍທີ່ສ້າງໃໝ່ ໃຫ້ມີເນື້ອໃນຄົບຖ້ວນຂຶ້ນຕື່ມ. ໃນກອງປະຊຸມ ຜູ້ເຂົ້າຮ່ວມຈາກພາກສ່ວນຕ່າງໆ ກໍໄດ້ພ້ອມກັນປະກອບຄຳເຫັນໃສ່ຮ່າງກົດໝາຍສະບັບດັ່ງກ່າວດ້ວຍຄວາມຮັບຜິດຊອບສູງ. ເນື້ອໃນກົດໝາຍ ປະກອບມີ 12 ພາກ, 7 ໝວດ ແລະ 74 ມາດຕາ ຊຶ່ງໄດ້ກຳນົດຫຼັກການ, ລະບຽບ ການ ແລະ ມາດຕະການກ່ຽວກັບການຈັດຕັ້ງ, ການເຄື່ອນໄຫວ, ການຄຸ້ມຄອງ ແລະ ການຕິດຕາມກວດກາວຽກງານກາແດງ ເພື່ອເຮັດໃຫ້ວຽກງານດັ່ງກ່າວມີຄວາມໜັກແໜ້ນເຂັ້ມແຂງ, ມີປະສິດທິພາບ ແລະ ປະສິດທິຜົນ ແນ ໃສ່ໃຫ້ການຊ່ວຍເຫຼືອດ້ານມະນຸດສະທຳ ແກ່ສັງຄົມ ໃຫ້ທີຄວາມວ່ອງໄວ ແລະ ທົ່ວເຖິງຍິ່ງຂຶ້ນ.
ຂ່າວ: ສີປະໄພ ພາບ: ສົມຫວັງ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກະຊວງຍຸຕິທຳ ຈັດກອງປະຊຸມຄົ້ນຄວ້າປຶກສາຫາລືຮ່າງກົດໝາຍວ່າດ້ວຍອົງການກາແດງລາວ | ກະຊວງຍຸຕິທຳ ຈັດກອງປະຊຸມຄົ້ນຄວ້າ, ປຶກສາຫາລືຮ່າງກົດໝາຍວ່າດ້ວຍອົງການກາແດງລາວ |
https://www.moj.gov.la/lo/node/744 | ຫ້ອງການຍຸຕິທຳເມືອງຈັນທະບູລີ ໄດ້ຈັດພິທີເປີດການຮຽນ-ການສອນ ຫຼັກສູດກົດໝາຍຊັ້ນຕົ້ນ ລະບົບ 3 ເດືອນ ຊຸດທີ VII ສົກປີ 2017 ໃຫ້ແກ່ບຸກຄະລາກອນຢູ່ກຸ່ມບ້ານ, ບັນດາບ້ານຕ່າງໆ ແລະ ຫ້ອງການອ້ອມຂ້າງເມືອງ ໃນວັນທີ 13 ມັງກອນ 2017 ຢູ່ທີ່ສະໂມສອນຫ້ອງວ່າການປົກຄອງເມືອງຈັນທະບູລີ ນະຄອນຫຼວງວຽງຈັນ ໂດຍການເປັນປະທານຂອງ ທ່ານ ເພັດສະໝອນ ສົງຄຳຈັນ ຫົວໜ້າຫ້ອງການຍຸຕິທຳເມືອງຈັນທະບູລີ ນະຄອນຫຼວງວຽງ ຈັນ, ເປັນກຽດເຂົ້າຮ່ວມໂດຍທ່ານ ຄຳພິທູນ ຈັນທະກູນ ຮອງເລຂາພັກເມືອງ, ຮອງເຈົ້າເມືອງໆຈັນທະບູລີ ຜູ້ຊີ້ນຳວຽກງານຍຸຕິທຳ, ມີທ່ານ ທອງສັນ ແກ້ວປະເສີດ ຮອງຫົວໜ້າພະແນກຍຸຕິທຳນະຄອນຫຼວງວຽງຈັນ, ບັນດາອຳ ນາດການປົກຄອງບ້ານ, ສະຫະພັນແມ່ຍິງບ້ານ, ຊາວໜຸ່ມບ້ານ ແລະ ພະນັກງານອ້ອມຂ້າງເມືອງຈັນທະບູລີເຂົ້າຮ່ວມ. ການຮຽນການສອນຄັ້ງນີ້ແມ່ນໃຊ້ເວລາ 3 ເດືອນ ຊຶ່ງເລີ່ມແຕ່ກາງເດືອນມັງກອນ ຫາ ກາງເດືອນ ເມສາ ປີ 2017.
ໃນພິທີ ຜູ້ເຂົ້າຮ່ວມໄດ້ຮັບຟັງການຜ່ານຂໍ້ຕົກລົງຂອງທ່ານເຈົ້າເມືອງວ່າດ້ວຍການອະນຸມັດເປີດການຮຽນ-ການສອນກົດໝາຍຊັ້ນຕົ້ນ ຊຸດທີ VII ສົກປີ 2017, ຂໍ້ຕົກລົງຂອງທ່ານເຈົ້າເມືອງວ່າດ້ວຍການແຕ່ງຕັ້ງຄະນະຮັບ ຜິດຊອບການຮຽນ-ການສອນ, ແຜນການຮຽນ-ການສອນຫຼັກສູດກົດໝາຍຊັ້ນຕົ້ນ ຊຸດທີ VII ສົກປີ 2017.
ຈຸດປະສົງຂອງການຮຽນ-ການສອນກົດໝາຍຊັ້ນຕົ້ນໃນເທື່ອນີ້ແມ່ນເພື່ອຈັດຕັ້ງຜັນຂະຫຍາຍຄຳແນະນຳຂອງລັດຖະມົນຕີກະຊວງຍຸຕິທຳ ກ່ຽວກັບການຈັດຕັ້ງປະຕິບັດວຽກງານຍຸຕິທຳຮາກຖານປີ 2017 ແລະ ເພື່ອເຮັດ ໃຫ້ອົງການປົກຄອງບ້ານ ແລະ ຄະນະແກ້ໄຂຂໍ້ຂັດແຍ່ງຂັ້ນບ້ານໄດ້ເຄື່ອນໄຫວວຽກງານຖືກຕ້ອງຕາມພາລະບົດບາດ, ສິດ ແລະ ໜ້າທີ່ຂອງຕົນ ແນໃສ່ໃຫ້ການບໍລິຫານບ້ານເຂົ້າສູ່ລະບຽບກົດໝາຍເທື່ອລະກ້າວ ເຮັດໃຫ້ກຸ່ມບ້ານ ແລະ ຮາກຖານບ້ານມີການພັດທະນາ, ມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ ແລະ ກາຍເປັນບ້ານປອດຄະດີ. ສະນັ້ນ, ຈຶ່ງໄດ້ມີການຮວບຮວມເອົາແນວທາງການເມືອງ ແລະ ບັນດາກົດໝາຍຕ່າງໆມາເປັນ ບ່ອນອີງ. ການຮຽນການສອນໃນຄັ້ງນີ້ ປະກອບມີ: ພາກທົ່ວໄປ ມີ 6 ວິຊາ, ພາກລົງເລິກບາງກົດໝາຍມີ 27 ວິຊາ, ພາກວຽກງານຍຸຕິທຳຮາກຖານ ມີ 3 ວິຊາ ແລະ ພາກເຕັກນິກການແຕ່ງເອກະສານ ລວມທັງໝົດມີ 30 ໜ່ວຍກິດ.
ໃນຕອນທ້າຍຂອງພິທີ ທ່ານ ຄຳພິທູນ ຈັນທະກູນ ຮອງເລຂາພັກເມືອງ, ຮອງເຈົ້າເມືອງໆຈັນທະບູລີ ໄດ້ໃຫ້ກຽດໂອ້ລົມຕໍ່ຜູ້ເຂົ້າຮ່ວມການຮຽນ-ການສອນໃນຄັ້ງນີ້ ຈົ່ງພ້ອມກັນຕັ້ງໃຈສຶກສາຮ່ຳຮຽນ, ແລກປ່ຽນປະສົບການ ແລະ ຍາດແຍ່ງເອົາຄວາມຮູ້ຄວາມສາມາດຈາກຄູ, ອາຈານ ເພື່ອນຳເອົາຄວາມຮູ້ຄວາມສາມາດທີ່ໄດ້ຮັບຈາກການຮຽນ-ການສອນນີ້ໄປນຳໃຊ້ເຂົ້າໃນການຈັດຕັ້ງປະຕິບັດວຽກງານໃຫ້ເກີດຜົນປະໂຫຍດສູງສຸດ.
ຂ່າວ: ສີປະໄພ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີເປີດການຮຽນ-ການສອນ ຫຼັກສູດກົດໝາຍຊັ້ນຕົ້ນ ລະບົບ 3 ເດືອນ ຊຸດທີ VII ສົກປີ 2017 ຂອງຫ້ອງການຍຸຕິທຳເມືອງຈັນທະບູລີ | ພິທີເປີດການຮຽນ-ການສອນ ຫຼັກສູດກົດໝາຍຊັ້ນຕົ້ນ ລະບົບ 3 ເດືອນ ຊຸດທີ VII ສົກປີ 2017 ຂອງຫ້ອງການຍຸຕິທຳເມືອງຈັນທະບູລີ |
https://www.moj.gov.la/lo/node/745 | ໃນຕອນເຊົ້າຂອງວັນທີ 16 ມັງກອນ 2017 ຢູ່ທີ່ຫ້ອງປະຊຸມຂອງກະຊວງຍຸຕິທຳ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ ຜູ້ຊີ້ນຳວຽກງານຈັດຕັ້ງປະຕິບັດຄຳຕັດສີນຂອງສານ ໄດ້ລົງເຮັດວຽກ ແລະ ປະຊຸມຮ່ວມ ກັບກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ, ໂດຍມີບັນດາທ່ານຄະນະກົມ, ຄະນະພະແນກ ແລະ ພະນັກງານວິຊາການຂອງກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ກະຊວງຍຸຕິທຳເຂົ້າຮ່ວມ.
ຈຸດປະສົງຂອງກອງປະຊຸມ ແມ່ນເພື່ອທົບທວນຄືນກ່ຽວກັບການເຄື່ອນໄຫວວຽກງານ ເປັນຕົ້ນແມ່ນການຊີ້ນຳ-ນຳພາ ກໍຄືການປະຕິບັດໜ້າທີ່ວິຊາສະເພາະຂອງຄະນະນຳ ແລະ ພະນັກງານ-ລັດຖະກອນ ຂອງກົມຄຸ້ມຄອງການ ຈັດຕັ້ງປະຕິບັດຄຳຕັດສີນຂອງສານ ແລະ ປຶກສາຫາລືກ່ຽວກັບແຜນການໃນຕໍ່ໜ້າ. ໃນກອງປະຊຸມ ທ່ານ ຄຳພອນ ສີປະເສີດ ຫົວໜ້າກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ກໍໄດ້ລາຍງານສະພາບການເຄື່ອນໄຫວ ວຽກງານຂອງອົງການຈັດຕັ້ງປະຕິບັດຄຳຕັດສີນຂອງສານ ເວົ້າລວມ ເວົ້າສະເພາະກໍແມ່ນຂອງກົມໃນໄລຍະຜ່ານມາ, ຈາກນັ້ນບັນດາທ່ານຄະນະກົມ, ຄະນະພະແນກ ຕະຫຼອດຮອດ ພະນັກງານ-ລັດຖະກອນ ກໍໄດ້ພ້ອມກັນປະກອບ ຄຳເຫັນໂດຍເນັ້ນໃສ່ບັນຫາຫຍຸ້ງຍາກ ແລະ ຂໍ້ຄົງຄ້າງຂອງການປະຕິບັດໜ້າທີ່ວຽກງານໃນລະຍະຜ່ານມາ.
ໃນຕອນທ້າຍຂອງກອງປະຊຸມ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ ກໍໄດ້ມີຄຳເຫັນໂອ້ລົມ ຊຶ່ງກ່ອນອື່ນທ່ານໄດ້ຍ້ອງຍໍຊົມເຊີຍບັນດາຄະນະນຳ ກໍຄືພະນັກງານ-ລັດຖະກອນຂອງກົມ ທີ່ໄດ້ເອົາໃຈໃສ່ປະຕິບັດ ໜ້າທີ່ການເມືອງທີ່ພັກ-ລັດມອບໝາຍໃຫ້ດ້ວຍຄວາມຮັບຜິດຊອບສູງ ຊຶ່ງເຮັດໃຫ້ຄຳຕັດສີນຂອງສານໃນຂອບເຂດທົ່ວປະເທດສ່ວນໃຫຍ່ໄດ້ຮັບການຈັດຕັ້ງປະຕິບັດຢ່າງຖືກຕ້ອງ, ສິ່ງສຳຄັນພາຍໃນກົມມີຄວາມສະຫງົບ ແລະ ສາມັກຄີດີ ແລະ ເພື່ອເຮັດໃຫ້ວຽກງານຈັດຕັ້ງປະຕິບັດຄຳຕັດສີນຂອງສານໃນຕໍ່ໜ້າໄດ້ເຄື່ອນໄຫວຢ່າງມີປະສິດທິຜົນນັ້ນ ທ່ານຍັງໄດ້ເນັ້ນໃຫ້ກົມຕ້ອງເອົາໃຈໃສ່ປັບປຸງແບບແຜນວິທີເຮັດວຽກໃຫ້ສອດຄ່ອງ, ເພີ່ມທະວີການລົງ ຊຸກຍູ້ ແລະ ຕິດຕາມການປະຕິບັດໜ້າທີ່ວຽກງານຂອງພະນັກງານຈັດຕັ້ງປະຕິບັດຄຳຕັດສີນຂອງສານຢູ່ທ້ອງຖິ່ນ. ຄົ້ນຄວ້າ, ເກັບກຳຂໍ້ມູນ ແລະ ລາຍງານຂັ້ນເທິງໃຫ້ວ່ອງໄວ ແລະ ຖືກຕ້ອງ ເພື່ອແກ້ໄຂໃຫ້ຖືກຕ້ອງ ແລະ ທັນ ຕາມກຳນົດເວລາ. ສິ່ງສຳຄັນທ່ານໄດ້ເນັ້ນໜັກໃຫ້ຄະນະນຳກໍຄືພະນັກງານ-ລັດຖະກອນຂອງກົມ ຕ້ອງປະຕິບັດໜ້າທີ່ດ້ວຍຄວາມຮັບຜິດຊອບສູງ, ມີຫົວຄິດປະດິດສ້າງ, ມີຄຸນນະທຳ, ຈັນຍາທຳສູງ ເຄື່ອນໄຫວວຽກງານຕ້ອງຢູ່ ບົນພື້ນຖານລະບຽບ-ກົດໝາຍ, ບໍ່ສວຍໃຊ້ໜ້າທີ່ເພື່ອຫາຜົນປະໂຫຍດແກ່ຕົນເອງ, ເພີ່ມທະວີການປະສານສົມທົບ ແລະ ການລາຍງານຂໍທິດຊີ້ນຳຈາກຂັ້ນເທິງໃຫ້ເປັນປົກກະຕິ, ບໍລິການປະຊາຊົນໃຫ້ວ່ອງໄວ, ມີປະສິດທິພາບ ແລະ ມີຄວາມຍຸຕິທຳ, ພ້ອມກັນກຳນົດທິດທາງແຜນການໃນການຈັດຕັ້ງປະຕິບັດຄຳຕັດສີນຂອງສານໃນຕໍ່ໜ້າ ທັງໝົດກໍເພື່ອຮັບປະກັນໃຫ້ຄຳຕັດສີນຂອງສານຈຳນວນຫຼວງຫຼາຍທີ່ຍັງຄ້າງໃນຂອບເຂດທົ່ວປະເທດ ສາມາດນຳ ມາຈັດຕັ້ງປະຕິບັດຢ່າງຖືກຕ້ອງ ແລະ ຫຼຸດຜ່ອນຫາງສຽງໃນແງ່ລົບຂອງສັງຄົມຕໍ່ອົງການຈັດຕັ້ງປະຕິບັດຄຳຕັດສີນຂອງສານ.
ຂ່າວ: ສີປະໄພ ພາບ: ສົມຫວັງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານຮອງລັດຖະມົນຕີກະຊວງຍຸຕິທຳ ພົບປະໂອ້ລົມພະນັກງານກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ | ທ່ານຮອງລັດຖະມົນຕີກະຊວງຍຸຕິທຳ ພົບປະໂອ້ລົມພະນັກງານກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ |
https://www.moj.gov.la/lo/node/746 | ຢູ່ສະໂມສອນກະຊວງຍຸຕິທຳ ໄດ້ຈັດກອງປະຊຸມຄົ້ນຄວ້າ, ປຶກສາຫາລືຮ່າງກົດໝາຍວ່າດ້ວຍການປົກປ້ອງຜູ້ຜະລິດພາຍໃນຂຶ້ນ ໃນວັນທີ 16 ມັງກອນ 2017 ໂດຍການເປັນປະທານຂອງ ທ່ານ ບຸນສະຫວາດ ບຸບຜາ ຮອງລັດຖະ ມົນຕີກະຊວງຍຸຕິທຳ, ເປັນກຽດເຂົ້າຮ່ວມຂອງ ທ່ານ ສົມຈິດ ອິນທະມິດ ຮອງລັດຖະມົນຕີກະຊວງອຸດສາຫະກຳ ແລະ ການຄ້າ, ມີບັນດາທ່ານຄະນະກົມ, ຄະນະພະແນກ ແລະ ພະນັກງານວິຊາການ ກົມກົດໝາຍກະຊວງຍຸຕິທຳ, ກະຊວງອຸດສາຫະກຳ ແລະ ການຄ້າ, ສະພາແຫ່ງຊາດ ແລະ ຫ້ອງວ່າການສຳນັກງານນາຍົກລັດຖະມົນຕີ ເຂົ້າຮ່ວມ.
ຈຸດປະສົງຂອງກອງປະຊຸມ ແມ່ນເພື່ອຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງກົດໝາຍວ່າດ້ວຍການປົກປ້ອງຜູ້ຜະລິດພາຍໃນ ຊຶ່ງຮ່າງກົດໝາຍສະບັບນີ້ ປະກອບມີ 9 ພາກ, 6 ໝວດ ແລະ 55 ມາດຕາ. ເນື້ອໃນຮ່າງກົດໝາຍ ໄດ້ກຳນົດຫຼັກການ, ລະບຽບການ ແລະ ມາດຕະ ການກ່ຽວກັບການຄຸ້ມຄອງ, ຕິດຕາມກວດກາສິນຄ້ານຳເຂົ້າທີ່ສົ່ງຜົນກະທົບຕໍ່ຜູ້ຜະລິດພາຍໃນເພື່ອປົກປ້ອງຜູ້ຜະລິດພາຍໃນ ພາຍໃຕ້ເງື່ອນໄຂການເຊື່ອມ ໂຍງເສດຖະກິດກັບພາກພື້ນ ແລະ ສາກົນ ແນໃສ່ສ້າງເງື່ອນໄຂໃຫ້ຜູ້ ຜະລິດພາຍໃນໄດ້ປັບປຸງຕົນເອງໃຫ້ມີຄວາມເຂັ້ມແຂງ, ແຂ່ງຂັນກັບສິນຄ້ານຳເຂົ້າ ແລະ ເຕີບໃຫຍ່ຂະຫຍາຍຕົວ ພ້ອມທັງປະກອບສ່ວນເຂົ້າໃນການພັດທະນາ ເສດຖະກິດ-ສັງຄົມຂອງຊາດອີກດ້ວຍ.
ຂ່າວ: ສີປະໄພ ພາບ: ສົມຫວັງ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມປຶກສາຫາລືຮ່າງກົດໝາຍວ່າດ້ວຍ ການປົກປ້ອງຜູ້ຜະລິດພາຍໃນ | ກອງປະຊຸມປຶກສາຫາລືຮ່າງກົດໝາຍວ່າດ້ວຍ ການປົກປ້ອງຜູ້ຜະລິດພາຍໃນ |
https://www.moj.gov.la/lo/node/747 | ຕອນບ່າຍຂອງວັນທີ 16 ມັງກອນ 2017 ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທໍາ ໄດ້ໃຫ້ການໂອ້ລົມ ແລະ ຊີ້ນໍາພະນັກງານກົມທະບຽນສານ ຊຶ່ງໃນໂອກາດດັ່ງກ່າວ ທ່ານ ກອງສີ ສາຍສຸດທາ ຮອງຫົວໜ້າກົມທະບຽນສານກໍໄດ້ລາຍງານການເຄື່ອນໄຫວປະຕິບັດວຽກງານທະບຽນສານ ໃນໄລຍະ 1 ປີຜ່ານມາໃຫ້ທ່ານຊາບ.
ກົມທະບຽນສານ ເປັນກົມໜຶ່ງທີ່ຂຶ້ນກັບກະຊວງຍຸຕິທໍາ ປະກອບມີ 3 ພະແນກຄື: ພະແນກຄຸ້ມຄອງບໍລິຫານ, ພະແນກຄຸ້ມຄອງທະບຽນສານທ້ອງຖິ່ນ ແລະ ພະແນກສັນຍາ-ເອະສານທົ່ວໄປ. ມີພະນັກງານທັງໝົດ 23 ຄົນ ຍິງ 9 ຄົນ, ມີຫ້ອງການປະຈໍາຢູ່ແຂວງ/ນະຄອນຫຼວງ 18 ຫ້ອງການ, ມີໜ່ວຍງານປະຈໍາຢູ່ແຕ່ລະເມືອງທົ່ວປະເທດ 87 ໜ່ວຍງານ (ແຕ່ຍັງບໍ່ທັນໄດ້ເຄື່ອນໄຫວມີ 28 ໜ່ວຍງານ ຍ້ອນບໍ່ທັນມີກາປະທັບ ແລະ ພະນັງານຮັບຜິດຊອບ).
ໃນສົກປີ 2015-2016 ແລະ 3ເດືອນຂ້າມຜ່ານ ກົມທະບຽນສານ ໄດ້ຄົ້ນຄວ້າຢັ້ງຢືນເອກະສານສັນຍາ ແລະ ເອກະສານອື່ນໆທັງໝົດ 10.783 ສະບັບ, ເກັບຄ່າທໍານຽມ ແລະ ຄ່າບໍລິການໄດ້ 550.942.000 ກີບ, ລົງໂຄສະນາເຜີຍແຜ່ກົດໝາຍ, ຄໍາສັ່ງຂອງນາຍົກ ແລະ ນິຕິກໍາຕ່າງໆ ກ່ຽວກັບວຽກງານທະບຽນສານຢູ່ພາກເໜືອໄດ້ 7 ແຂວງ ແລະ 37 ເມືອງ ມີຜູ້ເຂົ້າຮ່ວມຮັບຟັງທັງໝົດ 2.984 ຄົນ, ຍິງ 679 ຄົນ. ເກັບກໍາຂໍ້ມູນໃນການສ້າງຕັ້ງໜ່ວຍງານທະບຽນສານຂັ້ນເມືອງ ໄດ້ 29 ເມືອງ. ນອກຈາກນີ້, ຍັງໄດ້ສໍາເລັດການສ້າງປື້ມຄູ່ມືໂຄສະນາ, ຂຽນຕໍາລາຝືກອົບຮົມວຽກງານທະບຽນສານ ແລະ ນິຕິກໍາອື່ນໆຈໍານວນໜຶ່ງ.
ເພື່ອເຮັດໃຫ້ການປະຕິບັດວຽກງານມີຄວາມຖືກຕ້ອງ, ວ່ອງໄວ, ສອດຄ່ອງກັບກົດໝາຍ ແລະ ຕາມຄວາມເປັນຈິງຂອງສັນຍາ ທ່ານຮອງລັດຖະມົນ ໄດ້ໃຫ້ທິດຊີ້ນໍາແກ່ພະນັກກົມທະບຽນສານ ໄດ້ເອົາໃຈໃສ່ປະຕິບັດໜ້າທີ່ວຽກງານຂອງຕົນຕາມພາລະບົດບາດ ເປັນຕົ້ນແມ່ນ ວຽກຄຸ້ມຄອງມະຫາພາກ, ວຽກງານວິຊາສະເພາະໃນການຄົ້ນຄວ້າສັນຍາ, ເອກະສານອື່ນ ໃຫ້ຮັບປະກັນຄຸນນະພາບ ແລະ ສາມາດເຊື່ອຖືໄດ້ໃນສັງຄົມ. ພ້ອມທັງໃຫ້ສືບຕໍ່ລົງເກັບກໍາຂໍ້ມູນເພື່ອສ້າງຕັ້ງໜ່ວຍງານຢູ່ແຕ່ລະເມືອງໃຫ້ຄົບຖ້ວນ, ສ້າງແບບແຜນວິທີເຮັດວຽກໃຫ້ເປັນລະບົບ ແລ ເປັນເອກະພາບກັນລະຫວ່າງສູນກາງ ແລະ ທ້ອງຖິ່ນ, ສ້າງເງື່ອນໄຂຍົກລະດັບຄວາມຮູ້ຄວາມສາມາດໃຫ້ແກ່ພະນັກງານ ທະບຽນສານ ຊຶ່ງພະນັກງານທຸກຄົນຕ້ອງໄດ້ຜ່ານຝືກອົບຮົມເປັນລະບົບ ແລະ ຕໍ່ເນື່ອງ, ພ້ອມທັງສືບຕໍ່ໂຄສະນາວຽກງານດັ່ງກ່າວ ເພື່ອເຮັດໃຫ້ສັງຄົມໄດ້ຮັບຮູ້ ແລະ ເຂົ້າໃຈວຽກງານທະບຽນສານຫຼາຍຂຶ້ນ.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານຮອງລັດຖະມົນຕີ ພົບປະໂອ້ລົມພະນັກງານ ກົມທະບຽນສານ | ທ່ານຮອງລັດຖະມົນຕີ ພົບປະໂອ້ລົມພະນັກງານ ກົມທະບຽນສານ |
https://www.moj.gov.la/lo/node/749 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 23-ມັງກອນ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 22/1/2017 EP1
ລາຍການເພື່ອສັງຄົມຍຸຕິທຳ 22/1/2017 EP2 | ລາຍການເພື່ອສັງຄົມຍຸຕິທຳ 22/1/2017 |
https://www.moj.gov.la/lo/node/750 | ລາຍລະອຽດປະເພດຂອງເອກະສານ: ບົດສະຫຼຸບເອກະສານລົງວັນທີ: 26-ມັງກອນ-2017ເລກທີຂອງເອກະສານ: 24ເລກສະບັບປີຂອງເອກະສານ: 2017
Online Viewinghttps://www.moj.gov.la/sites/default/files/%E0%BA%81%E0%BA%B0%E0%BA%8A%E0%BA%A7%E0%BA%87/documents/%E0%BA%A7%E0%BA%BD%E0%BA%81%E0%BA%8D%E0%BA%B8%E0%BA%95%E0%BA%B4%E0%BA%97%E0%BA%B3%E0%BA%AE%E0%BA%B2%E0%BA%81%E0%BA%96%E0%BA%B2%E0%BA%99/%E0%BA%9A%E0%BA%BB%E0%BA%94%E0%BA%AA%E0%BA%B0%E0%BA%AB%E0%BA%BC%E0%BA%B8%E0%BA%9A/750/test.pdf | ບົດສະຫຼຸບການຈັດຕັ້ງປະຕິບັດວຽກງານຍຸຕິທຳ ສົກປີ 2015-2016 ແລະ ທິດທາງ, ແຜນຈຸດສຸມຽກງານຍຸຕິທຳປະຈຳປີ 2017 |
https://www.moj.gov.la/lo/node/751 | ໃນຕອນບ່າຍຂອງວັນທີ 16 ມັງກອນ 2017 ຢູ່ທີ່ກະຊວງຍຸຕິທໍາ ທ່ານ ໄຊສີ ສັນຕິວົງ ລັດຖະ ມົນຕີກະຊວງຍຸຕິທໍາ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ຈູແມ໋ງຫຸງ (CHU MANH HUNG) ຮອງອໍານວຍການມະ ຫາວິທະຍາໄລກົດໝາຍຮ່າໂນ່ຍ ພ້ອມດ້ວຍຄະນະ.
ຈຸດປະສົງຂອງການເຂົ້າຢ້ຽມຂໍ່ນັບໃນຄັ້ງນີ້ ແມ່ນເພື່ອລາຍງານສະພາບການຮ່ວມມືລະຫວ່າງ ສະຖາບັນຍຸຕິທໍາແຫ່ງຊາດຂອງ ສປປ ລາວ ແລະ ມະຫາວິທະຍາໄລກົດໝາຍຮ່າໂນ່ຍ ເພື່ອສືບຕໍ່ຈັດຕັ້ງຜັນຂະຫຍາຍບົດບັນ ທຶກການຮ່ວມມື ທີ່ໄດ້ເຊັນກັນໃນວັນທີ 27 ກັນຍາ 2016 ທີ່ຜ່ານມາໃຫ້ປາກົດຜົນເປັນຈິງ.
ໃນໂອກາດດັ່ງກ່າວ ທ່ານລັດຖະມົນຕີກະຊວງຍຸຕິທໍາແຫ່ງ ສປປ ລາວ ໄດ້ໃຫ້ການຕ້ອນຮັບຢ່າງອົບອຸ່ນພ້ອມທັງຕີລາຄາສູງຕໍ່ການເຂົ້າຢ້ຽມຂໍ່ານັບຂອງທ່ານ ຈູແມ໋ງຫຸງ ພ້ອມດ້ວຍຄະນະໃນຄັ້ງນີ້ ຊຶ່ງເປັນການປະກອບ ສ່ວນທີ່ສໍາຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືແບບພິເສດຂອງສອງຊາດລາວ-ຫວຽດນາມ ທີ່ມີມາແຕ່ດົນນານແລ້ວນັ້ນ ໃຫ້ນັບມືແໜ້ນແຟ້ນຂຶ້ນໄປເລື້ອຍໆ ເປັນຕົ້ນແມ່ນການປະກອບ ສ່ວນຂອງມະຫາວິທະຍາໄລກົດໝາຍຮ່າໂນ່ຍ ທີ່ໃຫ້ການຊ່ວຍເຫຼືອກະຊວງຍຸຕິທໍາ ກໍຄືສະຖາບັນຍຸຕິທໍາແຫ່ງຊາດຂອງ ສປປ ລາວ ໃນລະຍະຜ່ານມາ ນອກນັ້ນທັງສອງຝ່າຍກໍໄດ້ລາຍງານສະພາບຈຸດພິເສດ ພ້ອມທັງລາຍງານ ແຜນການເຄື່ອນໄຫວວຽກງານຍຸຕິທໍາໃນຂົງເຂດການສຶກສາ ແລະ ກໍ່ສ້າງບຸກຄະລາກອນນັກກົດໝາຍລະຫວ່າງສອງກະຊວງຍຸຕິທໍາລາວ-ຫວຽດນາມ ເວົ້າລວມ, ເວົ້າສະເພາະກໍຄືສະຖາບັນຍຸຕິທໍາແຫ່ງຊາດ ກະຊວງຍຸຕິທໍາ ແຫ່ງ ສປປ ລາວ ກັບ ມະຫາວິທະຍາໄລກົດໝາຍຮ່າໂນ່ຍ ກະຊວງຍຸຕິທໍາແຫ່ງ ສສ ຫວຽດນາມ ໃນລະຍະຜ່ານມາ ພ້ອມທັງຮ່ວມກັນປຶກສາຫາລືການພົວພັນຮ່ວມມືຊ່ວຍເຫຼືອເຊິ່ງກັນ ແລະ ກັນທີ່ຈະເກີດຂຶ້ນຕໍ່ໜ້າໃຫ້ນັບ ມື້ນັບຂະຫຍາຍຕົວຍິ່ງໆຂຶ້ນ.
ໃນຕອນທ້າຍຂອງການພົບປະ ທ່ານ ຈູແມ໋ງຫຸງ ກໍໄດ້ສະແດງຄວາມຂອບໃຈເປັນຢ່າງສູງຕໍ່ທ່ານ ລັດຖະມົນຕີກະຊວງຍຸຕິທໍາແຫ່ງ ສປປ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ອໍານວຍຄວາມສະດວກໃນ ການເຄື່ອນໄຫວຢ້ຽມຢາມ ແລະ ເຮັດວຽກໃນເທື່ອນີ້ປະສົບຜົນສໍາເລັດຕາມລະດັບຄາດໝາຍ.
ຂ່າວ: ໄຊຍະສິດ ພາບ: ຈັນທະວີສຸກ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີກະຊວງຍຸຕິທໍາ ຕ້ອນຮັບທ່ານຮອງອໍານວຍການມະຫາວິທະຍາໄລກົດໝາຍຮ່າໂນ່ຍ | ທ່ານ ລັດຖະມົນຕີກະຊວງຍຸຕິທໍາ ຕ້ອນຮັບທ່ານຮອງອໍານວຍການມະຫາວິທະຍາໄລກົດໝາຍຮ່າໂນ່ຍ |
https://www.moj.gov.la/lo/node/752 | ໃນຕອນເຊົ້າຂອງວັນທີ 17 ມັງກອນ 2017 ທີ່ກະຊວງຍຸຕິທຳ ໄດ້ເປີດກອງປະຊຸມຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງດຳລັດວ່າດ້ວຍ ກອງທຶນປົກປັກຮັກສາສິ່ງແວດລ້ອມ ໂດຍການເປັນປະທານຂອງ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ເປັນກຽດເຂົ້າຮວ່ມຂອງ ທ່ານ ນາງ ບຸນພາມາ ໂພທິສານ ຮອງຜູ້ອຳນວຍການກອງທຶນປົກປັກຮັກສາສິ່ງແວດລ້ອມ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ, ມີບັນດາຫົວໜ້າກົມ, ຮອງກົມ, ຫົວໜ້າພະແນກ, ຮອງພະແນກ ພ້ອມດ້ວຍພະນັກງານວິຊາການກົດໝາຍ ແລະ ພາກສວ່ນກຽ່ວຂ້ອງເຂົ້າຮວ່ມ.
ໃນກອງປະຊຸມຜູ້ເຂົ້າຮ່ວມກໍໄດ້ພ້ອມກັນຄົ້ນຄວ້າປຶກສາຫາລືແລກປຽ່ນບົດຮຽນ ແລະ ປະກອບຄຳຄິດຄຳເຫັນໃສ່ຮ່າງດຳລັດວ່າດ້ວຍ ກອງທຶນການປົກປັກຮັກສາສິ່ງແວດລ້ອມ ຢ່າງມີບັນຍາກາດຟົດຟື້ນ ແນ່ໃສ່ເຮັດໃຫ້ຮ່າງດຳລັດດັ່ງກ່າວ ມີເນື້ອໃນຄົບຖ້ວນສົມບູນ ແລະ ສາມາດຈັດຕັ້ງປະຕິບັດໄດ້ຢ່າງມີປະສິດທິພາບ ແລະ ປະສິດທິຜົນສູງ,
ຮ່າງດຳລັດດັ່ງກ່າວປະກອບມີ 5 ໝວດ 27 ມາດຕາ ຊື່ງໄດ້ກຳນົດບັນດາຫຼັການ, ລະບຽບການ ການຈັດຕັ້ງການເຄື່ອນໄຫວ, ການຄຸ້ມຄອງ ແລະ ການຕິດຕາມກວດກາກອງທຶນປົກປັກຮັກສາສິ່ງແວດລ້ອມ ເພື່ອລະດົມຂົນຂວາຍທຶນຈາກພາຍໃນ ແລະ ຕ່າງປະເທດ ແນ່ໃສ່ສະສົມທຶນເພື່ອຕອບສະໜອງໃຫ້ແກ່ວຽກງານຄຸ້ມຄອງຊັບພະຍາກອນທຳມະຊາດ ແລະ ປົກປັກຮັກສາສິ່ງແວດລ້ອມແບບຍືນຍົງ ປະກອບສ່ວນເຮັດໃຫ້ແຜນພັດທະນາເສດຖະກິດສັງຄົມແຫ່ງຊາດ ບັນລຸຕາມທິດສີຂຽວ ແລະ ຍືນຍົງ.
ຂ່າວ ອ່ອນຄຳ ໄຊຍະວົງ, ພາບ ສົມຫັວງ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມຄົ້ນຄວ້າປຶກສາຫາລື ແລະ ປະກອບຄຳເຫັນໃສ່ຮ່າງດຳລັດວ່າດ້ວຍ ກອງທຶນປົກປັກຮັກສາສິ່ງແວດລ້ອມ | ກອງປະຊຸມຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງດຳລັດວ່າດ້ວຍ ກອງທຶນປົກປັກຮັກສາສິ່ງແວດລ້ອມ |
https://www.moj.gov.la/lo/node/753 | ໃນຕອນເຊົ້າຂອງວັນທີ 18 ມັງກອນ 2017 ຢູ່ທີ່ກະຊວງຍຸຕິທໍາ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທໍາ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ສາສະດາຈານ ອາເຟດສ໌ ໂອເລີ (Alfred Oehlers) ຜູ້ປະຈໍາການສູນຄົ້ນຄ້ວາດ້ານຄວາມໝັ້ນຄົງຂົງເຂດອາຊີ-ປາຊີຟິກ ຂອງສະຫະລັດອາເມຣິກາ ພ້ອມດ້ວຍຄະນະ ເນື່ອງໃນໂອກາດທີ່ໄດ້ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ລະຫວ່າງວັນທີ 16-20 ມັງກອນ 2017.
ໃນໂອກາດດັ່ງກ່າວ ທ່ານຮອງລັດຖະມົນຕີກະຊວງຍຸຕິທໍາແຫ່ງ ສປປ ລາວ ໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການເຂົ້າຢ້ຽມຂໍ່ານັບຂອງ ທ່ານ ສາສະດາຈານ ອາເຟດສ໌ ໂອເລີ ພ້ອມດ້ວຍຄະນະໃນຄັ້ງນີ້ ຊຶ່ງເປັນການປະກອບສ່ວນທີ່ສໍາຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືລະຫວ່າງກະຊວງຍຸຕິທໍາແຫ່ງ ສປປ ລາວ ກັບ ສູນຄົ້ນຄ້ວາດ້ານຄວາມໝັ້ນຄົງປະຈໍາຂົງເຂດອາຊີ-ປາຊີຟິກຂອງສະຫະ ລັດອາເມຣິກາ ໃຫ້ນັບມື້ນັບແໜ້ນແຟ້ນຂຶ້ນກວ່າເກົ່າ ພ້ອມກັນນັ້ນ ທັງສອງຝ່າຍກໍໄດ້ລາຍງານສະພາບຈຸດພິເສດ ແລະ ການເຄື່ອນໄຫວວຽກງານໃຫ້ກັນຊາບ ໂດຍສະເພາະແມ່ນການປຶກສາຫາລືໃນວຽກງານການເຂົ້າຮ່ວມ ກອງປະຊຸມ ແລະ ຝຶກອົບຮົມຂອງສູນຄົ້ນຄ້ວາດ້ານຄວາມໝັ້ນຄົງປະຈໍາຂົງເຂດອາຊີ-ປາຊີຟິກຂອງສະຫະລັດອາເມຣິກາ ເປັນຕົ້ນແມ່ນກອງປະ ຊຸມກ່ຽວກັບວຽກຕ້ານການໃຊ້ຄວາມຮຸນແຮງໃນພາກພື້ນອາຊີຕາເວັນອອກ ສ່ຽງໃຕ້ ແລະ ກອງປະຊຸມອື່ນໆທີ່ກ່ຽວຂ້ອງ ຊຶ່ງມີຄວາມສໍາຄັນຕໍ່ຂົງເຂດຍຸຕິທໍາຂອງສປປລາວເວົ້າລວມ, ເວົ້າສະເພາະຕໍ່ວຽກງານຂອງກະຊວງຍຸຕິທໍາ ທີ່ຈໍາເປັນຈະຕ້ອງມີການຮ່ວມມືກັບສູນຄົ້ນຄ້ວາດັ່ງກ່າວ ເພື່ອສົ່ງເສີມ ແລະ ພັດທະນາວຽກງານຂອງກະຊວງຍຸຕິທໍາໃຫ້ດີຂຶ້ນກວ່າເກົ່າ.
ໃນຕອນທ້າຍຂອງການພົບປະ ທ່ານ ສາສະດາຈານ ອາເຟດສ໌ ໂອເລີ ກໍໄດ້ສະແດງຄວາມຂອບໃຈເປັນຢ່າງສູງຕໍ່ທ່ານຮອງລັດຖະມົນຕີກະຊວງຍຸຕິທໍາແຫ່ງ ສປປ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ອໍານວຍ ຄວາມສະດວກທຸກດ້ານແກ່ການເຄື່ອນໄຫວເຮັດວຽກຢູ່ ສປປ ລາວ ແລະ ພ້ອມທີ່ຈະໃຫ້ການຮ່ວມມື ແລະ ຊ່ວຍເຫຼືອດ້ານຕ່າງໆໃນຂົງເຂດວຽກງານຍຸຕິທໍາໃນຕໍ່ໜ້າ.
ຂ່າວ: ໄຊຍະສິດ ພາບ: ຈັນທະວີສຸກ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານຮອງລັດຖະມົນຕີກະຊວງຍຸຕິທໍາ ຕ້ອນຮັບ ສາສະດາຈານປະຈໍາສູນຄົ້ນຄ້ວາດ້ານຄວາມໝັ້ນຄົງປະຈໍາຂົງເຂດອາຊີ-ປາຊີຟິກ | ທ່ານຮອງລັດຖະມົນຕີກະຊວງຍຸຕິທໍາ ຕ້ອນຮັບ ສາສະດາຈານປະຈໍາສູນຄົ້ນຄ້ວາດ້ານຄວາມໝັ້ນຄົງປະຈໍາຂົງເຂດອາຊີ-ປາຊີຟິກ |
https://www.moj.gov.la/lo/node/754 | ໃນຕອນເຊົ້າຂອງວັນທີ 19 ມັງກອນ 2017 ກະຊວງຍຸຕິທຳ ໄດ້ຈັດພິທີປະກາດການຈັດຕັ້ງ ແລະ ມອບຮັບໜ້າທີ່ຂອງກະຊວງຍຸຕິທຳຂຶ້ນຢ່າງເປັນທາງການ ໂດຍພາຍໃຕ້ການເປັນປະທານຂອງ ທ່ານ ໄຊສີ ສັນຕິວົງ ກຳມະການສູນກາງພັກ ລັດຖະມົນຕີກະຊວງຍຸຕິທຳ, ມີບັນດາຮອງລັດຖະມົນຕີ, ຫົວໜ້າຫ້ອງການ, ບັນດາຫົວໜ້າກົມ, ຫົວໜ້າສູນ, ຫົວໜ້າສະຖາບັນຍຸຕິທຳແຫ່ງຊາດ, ຮອງຫົວໜ້າຫ້ອງການ, ຮອງຫົວໜ້າກົມ, ຮອງຫົວໜ້າສູນ, ຮອງຫົວໜ້າສະຖາບັນ, ຫົວໜ້າພະແນກຮອງພະແນກ ຕະຫຼອດຮອດພະນັກງານ-ລັດຖະກອນຂອງກະຊວງຍຸຕິທຳ ເຂົ້າຮວ່ມ ຈຳນວນ 299 ທ່ານ.
ໃນພິທີດັ່ງກ່າວ ທ່ານ ບຸນທາ ຊົງເຢີທ່າວ ກຳມະການພັກກະຊວງ, ຫົວໜ້າກົມຈັດຕັ້ງ ແລະ ພະນັກງານ ໄດ້ຂຶ້ນຜ່ານດຳລັດຂອງນາຍົກລັດຖະມົນຕີວ່າດ້ວຍການສັບຊ້ອນ ແລະ ແຕ່ງຕັ້ງ ຫົວໜ້າ, ຮອງຫົວໜ້າຫ້ອງການ,ບັນດາກົມ, ສູນແກ້ໄຂຂໍ້ຂັດແຍ່ງທາງດ້ານເສດຖະກິດ ແລະ ສະຖາບັນຍຸຕິທຳແຫ່ງຊາດ, ພ້ອມທັງ ຜ່ານມະຕິຕົກລົງຂອງຄະນະບໍລິຫານງານພັກກະຊວງວ່າດ້ວຍການແຕ່ງຕັ້ງເລຂາໜວ່ຍພັກຫ້ອງການ, ບັນດາກົມ ແລະ ສະຖາບັນ ດັ່ງມີລາຍຊື່ ລຸ່ມນີ້: 1. ສັບຊ້ອນ ທ່ານ ພູທອນ ແກ້ວດວງມະນີ ກຳມະການຄະນະພັກກະຊວງ, ຫົວໜ້າຫ້ອງການກະຊວງ ເປັນຫົວໜ້າກົມໂຄສະນາເຜີຍແຜ່ກົດໝາຍ, 2. ສັບຊ້ອນທ່ານ ຄຳພອນ ສີປະເສີດ ກຳມະການຄະນະພັກກະຊວງ ຫົວໜ້າກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ເປັນຫົວໜ້າຫ້ອງການກະຊວງ,3. ສັບຊ້ອນ ທ່ານ ບຸນຕາ ສ.ຜາບມີໄຊ ກຳມະການຄະນະພັກກະຊວງ ຫົວໜ້າກົມສົ່ງເສີມລະບົບຍຸຕິທຳ ເປັນຫົວໜ້າສະຖາບັນຍຸຕິທຳແຫ່ງຊາດ, 4. ສັບຊ້ອນ ທ່ານ ປອ ຈອມຄຳ ບຸບຜາລີວັນ ຫົວໜ້າສະຖາບັນຍຸຕິທຳແຫ່ງຊາດ ເປັນຫົວໜ້າກົມສົ່ງເສີມລະບົບຍຸຕິທຳ, 5. ສັບຊ້ອນ ທ່ານ ເກດສະໜາ ພົມມະຈັນ ກຳມະການຄະນະພັກກະຊວງ, ຫົວໜ້າກົມກວດກາ ແລະ ປະເມີນຜົນນິຕິກຳ ເປັນຫົວໜ້າກົມຮວ່ມມືສາກົນ, 6. ສັບຊ້ອນ ແລະ ແຕ່ງຕັ້ງ ທ່ານ ນະລົງລິດ ນໍລະສິງ ວ່າການຫົວໜ້າກົມຮວ່ມມືສາກົນ ເປັນຫົວໜ້າກົມກວດກາ ແລະ ປະເມີນຜົນນິຕິກຳ, 7. ແຕ່ງຕັ້ງ ທ່ານ ກອງສີ ສາຍສຸດທາ ຮອງຫົວໜ້າກົມທະບຽນສານ ໄປເປັນຫົວໜ້າກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ, 8. ແຕ່ງຕັ້ງ ທ່ານ ສີສຸພັນ ທອງສາຍທາລາ ຫົວໜ້ພະແນກສັນຊາດ ກົມສົ່ງເສີມລະບົບຍຸຕິທຳ ຂຶ້ນເປັນຮອງຫົວໜ້າກົມສົ່ງເສີມລະບົບຍຸຕິທຳ, 9. ແຕ່ງຕັ້ງ ທ່ານ ນາງ ເພັດສະໃໝ ໄຊມົງຄຸນ ຫົວໜ້າພະແນກຄຸ້ມຄອງບໍລິຫານ ສະຖາບັນຍຸຕິທຳແຫ່ງຊາດ ຂຶ້ນເປັນຮອງຫົວໜ້າສະຖາບັນຍຸຕິທຳແຫ່ງຊາດ; ການປັບປຸງກົງຈັກການຈັດຕັ້ງຄັ້ງນີ້ ກໍເພື່ອເຮັດໃຫ້ການຈັດຕັ້ງມີຄວາມໜັກແໜ້ນ ແລະ ເຂັ້ມແຂງ, ສາມາດປະຕິບັດພາລະບົດບາດຂອງກະຊວງຍຸຕິທຳຢ່າງມີປະສິດທິພາບ ແລະ ປະສິດທິຜົນ.
ມອບ-ຮັບ ຫົວໜ້າຫ້ອງການກະຊວງ ລະຫວ່າງ ທ່ານ ພູທອນ ແກ້ວດວງມະນີ ຫົວໜ້າຫ້ອງການກະຊວງຜູ້ເກົ່າ (ຊ້າຍມື) ແລະ ທ່ານ ຄຳພອນ ສີປະເສີດ ຫົວໜ້າຫ້ອງການກະຊວງຜູ້ໃໝ່ (ຂວາມື)
ມອບ-ຮັບ ຫົວໜ້າກົມໂຄສະນາເຜີຍແຜ່ກົດໝາຍ ລະຫວ່າງ ທ່ານ ບຸນຊ່ວງ ທະວີສັກ ວ່າການຫົວໜ້າກົມຜູ້ເກົ່າ (ຊ້າຍມື) ແລະ ທ່ານ ພູທອນ ແກ້ວດວງມະນີ ຫົວໜ້າກົມຜູ້ໃໝ່ (ຂວາມື)
ມອບ-ຮັບ ຫົວໜ້າກົມການຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ລະຫວ່າງ ທ່ານ ຄຳພອນ ສີປະເສີດ ຫົວໜ້າກົມຜູ້ເກົ່າ (ຊ້າຍມື) ແລະ ທ່ານ ກອງສີ ສາຍສຸດທາ ຫົວໜ້າກົມຜູ້ໃໝ່ (ຂວາມື)
ມອບ-ຮັບ ຫົວໜ້າສະຖາບັນຍຸຕິທຳແຫ່ງຊາດ ແລະ ຫົວໜ້າກົມສົ່ງເສີມລະບົບຍຸຕິທຳ ລະຫວ່າງ ທ່ານ ປອ. ຈອມຄຳ ບຸບຜາລີວັນ (ຊ້າຍມື) ແລະ ທ່ານ ບຸນຕາ ສ. ພາບມີໄຊ (ຂວາມື)
ມອບ-ຮັບ ຫົວໜ້າກົມກວດກາ ແລະ ປະເມີນຜົນນິຕິກຳ ແລະ ກົມຮ່ວມມືສາກົນ ລະຫວ່າງ ທ່ານ ນະລົງລິດ ນໍລະສິງ (ຊ້າຍມື) ແລະ ທ່ານ ເກດສະໜາ ພົມມະຈັນ (ຂວາມື)
ໃນຕອນທ້າຍຂອງພິທີ ທ່ານ ໄຊສີ ສັນຕິວົງ ກຳມະການສູນກາງພັກ, ລັດຖະມົນຕີກະຊວງຍຸຕິທຳ ກໍໄດ້ໃຫ້ກຽດໂອ້ລົມຕໍ່ພິທີ ຊື່ງກ່ອນອື່ນທ່ານກໍໄດ້ກ່າວຍ້ອງຍໍຊົມເຊີຍຕໍ່ຜົນສຳເລັດທີ່ທາງຫ້ອງການ, ບັນດາກົມ, ສູນ ແລະ ສະຖາບັນ ຍາດມາໄດ້ໃນລະຍະຜ່ານມາ. ພ້ອມນັ້ນ, ຍັງໄດ້ຮຽກຮ້ອງໃຫ້ຜູ້ທີ່ໄດ້ຮັບການສັບຊ້ອນ ແລະ ແຕ່ງຕັ້ງໃນຄັ້ງນີ້ ຈົ່ງໄດ້ເອົາໃຈໃສ່ຍົກສູງຄວາມຮັບຜິດຊອບຕໍ່ໜ້າທີ່ການເມືອງຂອງຕົນ ແລະ ຕັ້ງໜ້າເສີມຂະຫຍາຍມູນເຊື້ອອັນດີງາມຂອງຫ້ອງການ, ບັນດາກົມ, ສູນ ແລະ ສະຖາບັນ ແລະ ເຮັດສຳເລັດໜ້າທີ່ ທີ່ການຈັດຕັ້ງມອບໝາຍໃຫ້ໄດ້ຮັບຜົນສຳເລັດ.
ຂຽນຂ່າວ: ອ່ອນຄຳ ໄຊຍະວົງ ພາບ: ສົມຫວັງ, ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທຳ ຈັດພິທີການປະກາດການຈັດຕັ້ງ ແລະ ມອບຮັບໜ້າທີ່ | ກະຊວງຍຸຕິທຳ ຈັດພິທີການປະກາດການຈັດຕັ້ງ ແລະ ມອບຮັບໜ້າທີ່ |
https://www.moj.gov.la/lo/node/755 | ໃນວັນທີ 20 ມັງກອນ 2017 ທີ່ຜ່ານມາ ຄະນະພັກ-ຄະນະນຳກະຊວງຍຸຕິທຳ ໄດ້ລົງຊຸກຍູ້ວຽກງານກໍ່ສ້າງຕຶກກະຊວງຍຸຕິທຳຫຼັງໃໝ່ ຕັ້ງຢູ່ບ້ານໂນນສະອາດ, ເມືອງໄຊທານີ, ນະຄອນຫຼວງວຽງຈັນ ນຳໂດຍທ່ານ ໄຊສີ ສັນຕິວົງ ກຳມະການສູນກາງພັກ, ເລຂາຄະນະພັກ, ລັດຖະມົນຕີກະຊວງຍຸຕິທຳ ມີບັນດາທ່ານຮອງລັດຖະມົນຕີ, ຫົວໜ້າຫ້ອງການ, ຫົວໜ້າ-ຮອງຫົວໜ້າກົມ, ຫົວໜ້າ-ຮອງຫົວໜ້າພະແນກ, ຕາງໜ້າສາມອົງການຈັດຕັ້ງມະຫາຊົນ ກະຊວງຍຸຕິທຳ ແລະ ຜູ້ອຳນວຍການ ພ້ອມດ້ວຍວິຊາການ ລັດວິສາຫະກິດກໍ່ສ້າງ ແລະ ຕິດຕັ້ງໄຟຟ້າຄົບວົງຈອນໄຊສົມບູນ ເຂົ້າຮ່ວມ.
ໃນການລົງຊຸກຍູ້ວຽກງານກໍ່ສ້າງຕຶກກະຊວງຍຸຕິທຳຫຼັງໃໝ່ໃນຄັ້ງນີ້ ທ່ານລັດຖະມົນຕີພ້ອມດ້ວຍຄະນະ ກໍໄດ້ຮັບຟັງການລາຍງານຄວາມຄືບໜ້າຂອງການກໍ່ສ້າງຕຶກກະຊວງຍຸຕິທຳຫຼັງໃໝ່ ຊຶ່ງໄດ້ເລີ່ມກໍ່ສ້າງໃນກາງເດືອນ ສິງຫາ ປີ 2013 ເປັນຕົ້ນມາ ແລະ ມາຮອດປັດຈຸບັນສາມາດສ້າງໄດ້ ເກົ້າສິບກວ່າສ່ວນຮ້ອຍ.
ຫຼັງຈາກນັ້ນ ທ່ານລັດຖະມົນຕີກະຊວງຍຸຕິທຳ ກໍໄດ້ກ່າວມີຄຳເຫັນ ກ່ອນອື່ນທ່ານກໍໄດ້ຍ້ອງຍໍລັດວິສາຫະກິດກໍ່ສ້າງ ແລະ ຕິດຕັ້ງໄຟຟ້າຄົບວົງຈອນໄຊສົມບູນ ທີ່ໄດ້ກໍ່ສ້າງຕຶກກະຊວງຍຸຕິທຳຫຼັງໃໝ່ທີ່ໃກ້ຈະສຳເລັດແລ້ວ ພ້ອມກັນນັ້ນ ທ່ານກໍໄດ້ໃຫ້ທິດຊີ້ນຳ ແລະ ຊຸກຍູ້ການກໍ່ສ້າງເສັ້ນທາງເຂົ້າ, ເດີ່ນຈອດລົດ, ກຳແພງຂອງກະຊວງ, ຫໍພັກຕຳຫຼວດ ແລະ ປ້ອມຍາມ ຊຶ່ງທ່ານໄດ້ເນັ້ນວ່າ ຈະຕ້ອງໄດ້ມີການປຶກສາຫາລື ແລະ ປະສານສົມທົບກັບ ພາກສ່ວນທີ່ກ່ຽວຂ້ອງເປັນຕົ້ນແມ່ນ ສະພາແຫ່ງຊາດ, ຫ້ອງວ່າການສຳນັກງານນາຍົກລັດຖະມົນຕີ, ກະຊວງແຜນການ ແລະ ການລົງທຶນ, ກະຊວງການເງິນ, ກະຊວງໂຍທາທິການ ແລະ ຂົນສົ່ງ, ອົງການກວດສອບແຫ່ງລັດ ແລະ ພາກສ່ວນອື່ນທີ່ກ່ຽວຂ້ອງ ໃນການຂຶ້ນແຜນງົບປະມານກໍ່ສ້າງເສັ້ນທາງເຂົ້າ, ເດີ່ນຈອດລົດ , ກຳແພງຂອງກະຊວງ, ຫໍພັກຕຳຫຼວດ ແລະ ປ້ອມຍາມ ໃຫ້ສຳເລັດອີກດ້ວຍ.
ຂ່າວ: ສີປະໄພ ພາບ: ສົມຫວັງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຄະນະພັກ-ຄະນະນຳ ກະຊວງຍຸຕິທຳລົງຊຸກຍູ້ວຽກງານກໍ່ສ້າງຕຶກກະຊວງຍຸຕິທຳຫຼັງໃໝ່ | ຄະນະພັກ-ຄະນະນຳ ກະຊວງຍຸຕິທຳລົງຊຸກຍູ້ວຽກງານກໍ່ສ້າງຕຶກກະຊວງຍຸຕິທຳຫຼັງໃໝ່ |
https://www.moj.gov.la/lo/node/756 | ໃນວັນທີ່ 23 ມັງກອນ 2017 ນີ້; ພະແນກການຕ່າງປະເທດສົມທົບກັບພະແນກຍຸຕິທຳແຂວງຫົວພັນ ແລະ ອົງການປົກຄອງເມືອງຊຳເໜືອ ໄດ້ນຳເອົາເສື້ອກັນໜາວຈຳນວນ 62 ຜືນ ລວມມູນຄ່າ 3.720.000 ກີບ ມາມອບໃຫ້ໂຮງ ຮຽນມັດຖະຍົມສົມບູນຜາຖີ່ ເພື່ອປະກອບໃນການຕ້ານໄພໜາວ ໃຫ້ແກ່ນ້ອງນ້ອຍນັກຮຽນຜູ້ທຸກຍາກຂາດເຂີນ ແລະ ຜູ້ດ້ອຍໂອກາດທີ່ຢູ່ໂຮງຮຽນມັດທະຍົມສົມບູນຜາຖີ່, ພິທີມອບຮັບໄດ້ຈັດຂຶ້ນຢູ່ທີ່ໂຮງຮຽນມັດທະຍົມສົມບູນຜາຖີ່. ໂດຍມີ ທ່ານ ວົງໄຊ ຍະສີງທອນ ຫົວໜ້າພະແນກການຕ່າງປະເທດແຂວງ, ທ່ານ ສົມພອນ ອີນຄະວິໄລ ຫົວໜ້າພະແນກຍຸຕິທຳແຂວງ ແລະ ທ່ານ ກິໂກໂນວັນ ບຸນສົງຄາມ ຮອງເລຂາພັກເມືອງ, ຮອງເຈົ້າເມືອງຊຳເໜືອ ເປັນຜູ້ມອບ ແລະ ຕາງໜ້າຮັບໂດຍ ທ່ານ ບຸນມີ ທິບພະວົງ ອຳນວຍການໂຮງຮຽນມັດທະຍົມສົມບູນຜາຖີ່, ຊື່ງເຄື່ອງທີ່ນຳມາມອບໃນຄັ້ງນີ້ ແມ່ນໄດ້ມາຈາກການຊ່ວຍເຫຼືອຂອງສະຖານກົງສູນ ສປ ຈີນ ປະຈຳພາກເໜືອຂອງລາວ, ແຂວງຫຼວງພະບາງ.
ໂດຍ: ພວງເພັດ ເພັດຍາວົງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພະແນກການຕ່າງປະເທດສົມທົບກັບພະແນກຍຸຕິທຳແຂວງ ແລະ ອົງການປົກຄອງເມືອງຊຳເໜືອ ມອບເຄື່ອງຕ້ານໄພໜາວໃຫ້ແກ່ໂຮງຮຽນມັດທະຍົມສົມບູນຜາຖີ່ | ພະແນກການຕ່າງປະເທດສົມທົບກັບພະແນກຍຸຕິທຳແຂວງ ແລະ ອົງການປົກຄອງເມືອງຊຳເໜືອ ມອບເຄື່ອງຕ້ານໄພໜາວໃຫ້ແກ່ໂຮງຮຽນມັດທະຍົມສົມບູນຜາຖີ່ |
https://www.moj.gov.la/lo/node/757 | ພະແນກຍຸຕິທຳແຂວງຫົວພັນ ໄດ້ລົງເຄື່ອນໄຫວ ແລະ ເຮັດວຽກຢູ່ເມືອງຊ່ອນ ໃນວັນທີ 24 ມັງກອນ 2017 ໂດຍການນຳພາຂອງ ທ່ານ ສົມພອນ ອິນຄະວິໄລ ຫົວໜ້າພະແນກຍຸຕິທຳແຂວງ ພ້ອມດ້ວຍຄະນະ. ໃນ ການເຄື່ອນໄຫວ ແລະ ລົງເຮັດວຽກໃນຄັ້ງນີ້ ຄະນະໄດ້ຮັບຟັງການລາຍງານສະພາບຂອງການຈັດຕັ້ງປະຕິບັດວຽກງານຮອບດ້ານຂອງຫ້ອງການຍຸຕິທຳເມືອງ ຊື່ງໄດ້ຍົກໃຫ້ເຫັນຜົນງານດ້ານດີທີ່ຍາດມາໄດ້ໃນລະຍະຜ່ານມາ ແລະ ດ້ານອ່ອນທີ່ຈະຕ້ອງໄດ້ປັບປຸງແກ້ໄຂໃນຕໍ່ໜ້າ. ຕະຫຼອດລະຍະຜ່ານມາ ຫ້ອງການຍຸຕິທຳເມືອງຊ່ອນ ໄດ້ສຸມໃສ່ໃນການສຶກສາອົບຮົມການເມືອງ-ແນວຄິດໃຫ້ແກ່ພະນັກງານມີຄວາມອຸນອຽນທຸ່ນທ່ຽງ, ສຸມທຸກສະຕິປັນຍາເຂົ້າ ໃນການຈັດຕັ້ງປະຕິບັດວຽກງານໃຫ້ໄດ້ຮັບຜົນສຳເລັດ ແລະ ມີປະສິດທິພາບສູງ. ໂດຍສະເພາະ ກໍແມ່ນວຽກງານຍຸຕິທຳຮາກຖານທີ່ເປັນວຽກງານບູລິມະສິດສຳຄັນຂອງຂະແໜງຍຸຕິທຳ ໃນນັ້ນລວມມີວຽກງານການຮຽນ-ການສອນກົດໝາຍ ຊັ້ນຕົ້ນ ລະຍະ 3 ເດືອນ, ວຽກງານການສ້າງບ້ານ ແລະ ຄອບຄົວປອດຄະດີ, ວຽກງານການໂຄສະນາເຜີຍແຜ່ກົດໝາຍ ແລະ ວຽກງານອື່ນໆ.
ໃນໂອກາດນີ້; ທ່ານ ສົມພອນ ອິນຄະວິໄລ ຫົວໜ້າພະແນກຍຸຕິທຳແຂວງ ໄດ້ໃຫ້ກຽດໂອ້ລົມ ກ່ອນອື່ນໝົດເພິ່ນໄດ້ສະແດງຄວາມຍ້ອງຍໍຊົມເຊີຍຕໍ່ກັບຄະນະນຳຂອງຫ້ອງການ ແລະ ພະນັກງານວິຊາການ ທີ່ໄດ້ສຸມໃສ່ ການຈັດຕັ້ງປະຕິບັດວຽກງານໃນລະຍະຜ່ານມາ, ໂດຍສະເພາະການຈັດຕັ້ງປະຕິບັດວຽກງານຍຸຕິທຳຮາກຖານໃຫ້ໄດ້ຮັບຜົນສຳເລັດ. ໃນຕອນທ້າຍຂອງກອງປະຊຸມ ພະແນກຍຸຕິທຳແຂວງ ກໍໄດ້ມອບປື້ມກົດໝາຍຈຳນວນ 100 ກ່ວາຫົວໃຫ້ແກ່ຫ້ອງການຍຸຕິທຳເມືອງຊ່ອນ ເພື່ອນຳໄປແຈກຢາຍໃຫ້ແກ່ບັນດາການນຳເມືອງ, ຫ້ອງການ ແລະ ກຸ່ມບ້ານຂອງເມືອງຊ່ອນ ໂດຍແມ່ນ ທ່ານ ສົມພອນ ອິນຄະວິໄລ ຫົວໜ້າພະແນກຍຸຕິທຳແຂວງເປັນ ຜູ່ກ່າວມອບ, ຕາງໜ້າຮັບໂດຍ ທ່ານ ຈັນພອນ ເລືອງຄຳດີ ຫົວໜ້າຫ້ອງການຍຸຕິທຳເມືອງຊ່ອນ ຊື່ງປຶ້ມກົດໝາຍທີ່ນຳມາມອບໃນຄັ້ງນີ້ ປະກອບມີປຶ້ມກົດໝາຍຂົງເຂດປົກຄອງ, ກົດໝາຍຂົງເຂດແຮງງານ ແລະ ຊັບພະຍາກອນທຳມະຊາດ, ກົດໝາຍຂົງເຂດວັດທະນາທຳ-ສັງຄົມ, ປຶ້ມແບບຮຽນກົດໝາຍຊັ້ນຕົ້ນ, ປຶ້ມສັງລວມກົດໝາຍ 2010 – 2012 ແລະ ເອກະສານຄູ່ມືໃນການໂຄສະນາສຶກສາອົບຮົມກົດໝາຍຈຳນວນໜຶ່ງ.
ໂດຍ: ພວງເພັດ ເພັດຍາວົງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພະແນກຍຸຕິທຳເຄື່ອນໄຫວ ແລະ ເຮັດວຽກຢູ່ເມືອງຊ່ອນ | ພະແນກຍຸຕິທຳເຄື່ອນໄຫວ ແລະ ເຮັດວຽກຢູ່ເມືອງຊ່ອນ |
https://www.moj.gov.la/lo/node/758 | ໃນອາທິດທີ່ຜ່ານມາ ຢູ່ກະຊວງຍຸຕິທຳ ໄດ້ຈັດກອງປະຊຸມກວດກາຄວາມສອດຄ່ອງຂອງຮ່າງກົດໝາຍວ່າດ້ວຍ ຊັບພະຍາກອນນ້ຳ ສະບັບປັບປຸງຂຶ້ນ ໂດຍການເປັນປະທານຂອງ ທ່ານ ໄພວີ ສີບົວລິພາ ຮອງລັດຖະມົນຕີກະ ຊວງຍຸຕິທຳ, ເປັນກຽດເຂົ້າຮ່ວມຂອງ ທ່ານ ນາງ ມອນມະນີ ຍອຍບົວກ່ອງ ຮອງລັດຖະມົນຕີກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ, ມີບັນດາ ຄະນະກົມ, ຄະນະພະແນກ, ພະນັກງານວິຊາການກົມກົດໝາຍ ກະຊວງຍຸຕິທຳ, ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ຈຸດປະສົງຂອງກອງປະຊຸມໃນຄັ້ງນີ້ ແມ່ນເພື່ອຄົ້ນຄວ້າປຶກສາຫາລື ແລະ ປັບປຸງຮ່າງກົດໝາຍວ່າດ້ວຍ ຊັບພະຍາກອນນ້ຳ. ໃນກອງປະຊຸມ ຄະນະຮັບຜິດຊອບໄດ້ສະເໜີກ່ຽວກັບໂຄງຮ່າງຂອງຮ່າງກົດໝາຍສະບັບດັ່ງກ່າວ ຊຶ່ງຮ່າງກົດໝາຍວ່າດ້ວຍ ຊັບພະຍາກອນນ້ຳສະບັບທຳອິດ ໄດ້ຮັບການຮັບຮອງ ແລະ ປະກາດໃຊ້ໃນປີ 1996 ປະກອບມີ 10 ໝວດ, 49 ມາດຕາ. ສຳລັບຮ່າງກົດໝາຍສະບັບປັບປຸງນີ້ປະກອບມີ 13 ພາກ, 6 ໝວດ, 86 ມາດ ຕາ ຊຶ່ງໄດ້ກຳນົດຫຼັກການ, ລະບຽບການ ແລະ ມາດຕະການ ກ່ຽວກັບການຄຸ້ມຄອງ, ປົກປັກຮັກສາ, ນຳໃຊ້, ພັດທະນາ ແລະ ຂຸດຄົ້ນຊັບພະຍາກອນນ້ຳ ລວມທັງການສະກັດກັ້ນ ແລະ ຕ້ານຜົນເສຍຫາຍ ພ້ອມທັງບູລະນະຟື້ນ ຟູເຂດທີ່ໄດ້ຮັບຜົນກະທົບຈາກນ້ຳ ເພື່ອຮັບປະກັນຄຸນນະພາບ ແລະ ປະລິມານຊັບພະຍາກອນນ້ຳໃຫ້ຍືນຍົງ, ປະກອບສ່ວນເຂົ້າໃນການພັດທະນາເສດຖະກິດ-ສັງຄົມ, ຄວາມໝັ້ນຄົງຂອງຊາດ ໂດຍບໍ່ກໍ່ຄວາມເສຍຫາຍຕໍ່ສິ່ງ ແວດລ້ອມອີກດ້ວຍ.
ຫຼັງຈາກນັ້ນ ຜູ້ເຂົ້າຮ່ວມກໍໄດ້ພ້ອມກັນຄົ້ນຄວ້າ ແລະ ປະກອບຄຳເຫັນໃສ່ຮ່າງກົດໝາຍວ່າດ້ວຍ ຊັບພະຍາກອນນ້ຳ ດ້ວຍຄວາມຮັບຜິດຊອບສູງ ແລະ ເຕັມໄປດ້ວຍບັນຍາກາດທີ່ຟົດຟື້ນ ເພື່ອເຮັດໃຫ້ຮ່າງກົດໝາຍວ່າ ດ້ວຍຊັບພະຍາກອນນ້ຳສະບັບປັບປຸງ ມີຄວາມຄົບຖ້ວນ ແລະ ສົມບູນຂຶ້ນກວ່າເກົ່າ.
ຂ່າວ: ສີປະໄພ ພາບ: ສຸກສາຄອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມກວດກາຄວາມສອດຄ່ອງຂອງຮ່າງກົດໝາຍວ່າດ້ວຍ ຊັບພະຍາກອນນ້ຳ ສະບັບປັບປຸງ | ກອງປະຊຸມກວດກາຄວາມສອດຄ່ອງຂອງຮ່າງກົດໝາຍວ່າດ້ວຍ ຊັບພະຍາກອນນ້ຳ ສະບັບປັບປຸງ |
https://www.moj.gov.la/lo/node/759 | ໃນວັນທີ 25 ມັງກອນ 2017 ຫ້ອງການຍຸຕິທຳເມືອງຫາດຊາຍຟອງ ໄດ້ຈັດພິທີເປີດການຮຽນ-ການສອນກົດໝາຍຊັ້ນຕົ້ນ ຊຸດທີ VI ຢູ່ທີ່ສະມສອນເມືອງຫາດຊາຍຟອງ ໃຫ້ແກ່ເລຂາພັກບ້ານ, ນາຍບ້ານ ແລະ ພະນັກ ງານຫຼັກແຫຼ່ງພາຍໃນເມືອງ ໂດຍການເປັນປະທານຂອງ ທ່ານ ທອງສັນ ແກ້ວປະເສີດ ຮອງຫົວໜ້າພະແນກຍຸຕິທຳນະຄອນຫຼວງວຽງຈັນ, ເປັນກຽດເຂົ້າຮວ່ມຂອງ ທ່ານ ຄຳແກ່ງ ດວງພະຈັນ ຄະນະປະຈຳພັກເມືອງ, ຮອງເຈົ້າເມືອງຫາດຊາຍຟອງ, ມີບັນດາຫົວໜ້າ, ຮອງຫົວໜ້າຫ້ອງການ, ເລຂາພັກບ້ານ, ນາຍບ້ານ ຕະຫຼອດພະນັກງານ-ລັດຖະກອນພາຍໃນເມືອງ ເຂົ້າຮວ່ມຢ່າງພ້ອມພຽງ.
ໃນພິທີທ່ານ ບຸນເພັງ ກ້ານແກ້ວ ຫົວໜ້າຫ້ອງການຍຸຕິທຳເມືອງຫາດຊາຍຟອງໄດ້ຂຶ້ນຜ່ານຂໍ້ຕົກລົງຂອງເຈົ້າເມືອງ ເມືອງຫາດຊາຍຟອງ ວ່າດ້ວຍການອະນຸມັດໃຫ້ເປີດການຮຽນກົດໝາຍຊັ້ນຕົ້ນ ຊຸດທີ VI ໃຫ້ແກ່ເລຂາພັກບ້ານ, ນາຍບ້ານ ແລະ ພະນັກງານຫຼັກແຫຼ່ງພາຍໃນເມືອງຫາດຊາຍຟອງ. ຈຸດປະສົງ ຂອງການເປີດການຮຽນ-ການສອນກົດໝາຍຊັ້ນຕົ້ນ ເພື່ອເປັນການຜັນຂະຫຍາຍເນື້ອໃນຈິດໃຈ ຄຳແນະນຳຂອງລັດຖະມົນຕີກະຊວງຍຸຕິທຳ ວ່າດ້ວຍການຈັດຕັ້ງປະຕິບັດວຽກງານຍຸຕິທຳຮາກຖານ ແລະ ເພື່ອເຮັດໃຫ້ອົງການປົກຄອງບ້ານ ໄດ້ເຄື່ອນໄຫວວຽກງານຖືກຕ້ອງຕາມພາລະບົດບາດ, ສິດ ແລະ ໜ້າທີ່ຂອງຕົນ, ບໍລິຫານບ້ານເຂົ້າສູ່ລະບຽບກົດໝາຍເທື່ອລະກ້າວ, ເຮັດໃຫ້ກຸ່ມບ້ານ ແລະ ຮາກຖານບ້ານມີການພັດທະນາ, ມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ. ສຳລັບວິຊາສິດສອນໃນຄັ້ງນີ້ ໄດ້ແບ່ງອອກເປັນ 37 ວິຊາ, 31 ໜວ່ຍກິດ ລະຍະເວລາການສິດສອນ ທັງໝົດ 465 ຊົ່ວໂມງ.
ໃນຕອນທ້າຍຂອງພິທີ ທ່ານ ຄຳແກ່ງ ດວງພະຈັນ ຮອງເຈົ້າເມືອງຫາດຊາຍຟອງ ກໍໄດ້ໃຫ້ກຽດໂອ້ລົມຕໍ່ພິທີໂດຍທ່ານໄດ້ເໜັ້ນໜັກເຂົ້າຮ່ວມການຮຽນກົດໝາຍຊັ້ນຕົ້ນໃນຄັ້ງນີ້ ຈົ່ງພ້ອມກັນຕັ້ງໃຈສຶກສາຄົ້ນຄວ້າຮໍ່າຮຽນ,ແລກປຽ່ນຄຳຄິດຄຳເຫັນ ແລະ ຍາດແຍ່ງຄວາມຮູ້, ຄວາມສາມາດນຳຄູອາຈານ ເພື່ອນຳເອົາຄວາມຮູ້, ຄວາມສາມາດທີ່ໄດ້ຮັບການຝຶກອົບຮົມໄປຈັດຕັ້ງປະຕິບັດເຂົ້າໃນໜ້າທີ່ວຽກງານໃນຂອບເຂດທີ່ຕົນເອງຮັບຜິດຊອບໃຫ້ເກີດຜົນປະໂຫຍດສູງສຸດ.
ຂຽນຂ່າວ: ອ່ອນຄຳ ໄຊຍະວົງ ພາບ: ສົມຫວັງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຫ້ອງການຍຸຕິທຳເມືອງຫາດຊາຍຟອງຈັດພິທີເປີດ ການຮຽນ-ການສອນກົດໝາຍຊັ້ນຕົ້ນ ຊຸດທີ VI ປະຈຳສົກປີ 2017 | ຫ້ອງການຍຸຕິທຳເມືອງຫາດຊາຍຟອງຈັດພິທີເປີດ ການຮຽນ-ການສອນກົດໝາຍຊັ້ນຕົ້ນ ຊຸດທີ VI ປະຈຳສົກປີ 2017 |
https://www.moj.gov.la/lo/node/760 | ໃນວັນທີ 27 ມັງກອນ 2017 ໜ່ວຍກຳມະບານຮາກຖານ ກົມໂຄສະນາເຜີຍແຜ່ກົດໝາຍ, ກະຊວງຍຸຕິທຳ ຮ່ວມກັບ ໜ່ວຍກຳມະບານຮາກຖານ ກົມຄົ້ນຄວ້າວິທະຍາສາດ ແລະ ປະຫວັດສາດ, ກະຊວງປ້ອງກັນຄວາມສະຫງົບ ໄດ້ຈັດກິດຈະກຳກິລາບານເຕະສາມັກຄີຂຶ້ນ ຢູ່ທີ່ເດີນບານເຕະໃນຮົ່ມກະແລ ໂດຍມີສະມາຊິກກຳມະບານຮາກຖານ ແລະ ພະນັກງານຈາກທັງສອງພາກສ່ວນເຂົ້າຮ່ວມຢ່າງພ້ອມພຽງ.
ຈຸດປະສົງໃນການຈັດກິດຈະກຳຄັ້ງນີ້ ເພື່ອເປັນການສ້າງຂະບວນການຕ້ອນຮັບວັນສ້າງຕັ້ງກຳມະບານລາວ ຄົບຮອບ 61 ປີ ( 1 ກຸມພາ 1956-1 ກຸມພາ 2017) ໃຫ້ມີຄວາມຄຶກຄື້ນ ແລະ ເປັນການສ້າງຄວາມສາມັກຄີລະຫວ່າງສອງພາກສ່ວນໃຫ້ມີຄວາມແໜ້ນແຟ້ນຍິ່ງຂຶ້ນ; ໃນໂອກາດດັ່ງກ່າວ ໜ່ວຍກຳມະບານຮາກຖານ ກົມໂຄສະນາເຜີຍແຜ່ກົດໝາຍ, ກະຊວງຍຸຕິທຳ ກໍໄດ້ນຳເອົາປື້ມກົດໝາຍສີ່ຂົງເຂດ ຈຳນວນ 2 ຊຸດ ລວມທັງໝົດຈຳນວນ 8 ຫົວ ແລະ ປະຕິທິນ ປີ 2017 ຈຳນວນ 10 ອັນ ມອບໃຫ້ ໜ່ວຍກຳມະບານຮາກຖານ ກົມຄົ້ນຄວ້າວິທະຍາສາດ ແລະ ປະຫວັດສາດ, ກະຊວງປ້ອງກັນຄວາມສະຫງົບ ເພື່ອນຳໃຊ້ເຂົ້າໃນວຽກງານວິຊາສະເພາະຂອງກົມກອງໃຫ້ມີປະສິດທິຜົນຍິ່ງຂຶ້ນ.
ການຈັດກິດຈະກຳຄັ້ງນີ້ ແມ່ນເຕັມໄປດ້ວຍບັນຍາກາດທີ່ຟົດຟື້ນເບີກບານມ່ວນຊື່ນຕັ້ງແຕ່ຕົ້ນຈົນຈົບ; ຊຶ່ງຜົນຂອງການແຂ່ງຂັນ ແມ່ນໜ່ວຍກຳມະບານຮາກຖານ ກົມຄົ້ນຄວ້າວິທະຍາສາດ ແລະ ປະຫວັດສາດ, ກະຊວງປ້ອງກັນຄວາມສະຫງົບ ເປັນຝ່າຍເອົາຊະນະ ໜ່ວຍກຳມະບານຮາກຖານ ກົມໂຄສະນາເຜີຍແຜ່ກົດໝາຍ, ກະຊວງຍຸຕິທຳ ໄປໄດ້ 7 ປະຕູຕໍ່ 6.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ສ້າງຂະບວນການກິລາບານເຕະສາມັກຄີ ເພື່ອຕ້ອນຮັບວັນສ້າງຕັ້ງກຳມະບານລາວ ຄົບຮອບ 61 ປີ ( 1 ກຸມພາ 1956-1 ກຸມພາ 2017) | ສ້າງຂະບວນການກິລາບານເຕະສາມັກຄີ ເພື່ອຕ້ອນຮັບວັນສ້າງຕັ້ງກຳມະບານລາວ ຄົບຮອບ 61 ປີ ( 1 ກຸມພາ 1956-1 ກຸມພາ 2017) |
https://www.moj.gov.la/lo/node/761 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 30-ມັງກອນ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 29/1/2017 EP1
ລາຍການເພື່ອສັງຄົມຍຸຕິທຳ 29/1/2017 EP2 | ລາຍການເພື່ອສັງຄົມຍຸຕິທຳ 29/1/2017 |
https://www.moj.gov.la/lo/node/762 | ໃນທ້າຍອາທິດຜ່ານມາ ຢູ່ທີ່ພະແນກຍຸຕິທຳແຂວງອຸດົມໄຊ ໄດ້ຈັດພິທີປະຖະກະຖາເລົ່າມູນເຊື້ອວັນສ້າງຕັ້ງສະຫະພັນກຳມະບານລາວ ວັນທີ 1 ກຸມພາ 1956-1 ກຸມພາ 2017 ຄົບຮອບ 61 ປີຂຶ້ນ. ໂດຍການເປັນປະທານ ຂອງ ທ່ານ ຄຳແສນ ຊາວມົ້ງວື ເລຂາໜ່ວຍພັກ ຫົວໜ້າພະແນກຍຸຕິທຳແຂວງອຸດົມໄຊ, ເປັນກຽດເລົ່າມູນເຊື້ອຂອງ ທ່ານ ລໍຂຸນລໍ ຮອງປະທານສະຫະພັນກຳມະບານແຂວງ, ມີຄະນະກຳມະບານຮາກຖານສານປະຊາຊົນແຂວງ ພ້ອມດ້ວຍສະມາຊິກກຳມະບານພາຍໃນພະແນກ ແລະ ຮາກຖານ ແຕ່ລະອົງການເຂົ້າຮ່ວມ.
ໃນພິທີທ່ານຮອງປະທານສະຫະພັນກຳມະບານແຂວງ ໄດ້ຍົກໃຫ້ເຫັນເຫດການສຳຄັນທາງປະຫວັດສາດຂອງຊາດລາວ, ການກຳເນີດ ແລະ ເຕີບໃຫ່ຍຂະຫຍາຍຕົວ, ມູນເຊື້້ອ ແລະ ຜົນງານອັນພົ້ນເດັ່ນໃນລະຍະ 61 ປີ ຂອງການຈັດຕັ້ງ ແລະ ການເຄື່ອນໄຫວວຽກງານຂອງສະຫະພັນກຳມະບານລາວ ຊຶ່ງກຳມະບານລາວ ແມ່ນໂຕແທນແຫ່ງການປົກປ້ອງສິດ ແລະ ຜົນປະໂຫຍດອັນຊອບທຳຂອງກຳມະກອນ ກໍຄື ຊາວຜູ້ອອກແຮງງານລາວບັນ ດາເຜົ່າ, ໄດ້ປະກອບສ່ວນເຂົ້າໃນພາລະກິດປະຕິວັດ ແລະ ປະຕິບັດສອງໜ້າທີ່ຍຸດທະສາດ ຄື: ປົກປັກຮັກສາ ແລະ ສ້າງສາພັດທະນາປະເທດຊາດ, ປະກອບສ່ວນຢ່າງຕັ້ງໜ້າເຂົ້າໃນການພັດທະນາເສດຖະກິດ-ສັງຄົມ ເຮັດໃຫ້ ປະເທດຊາດມີຄວາມສະຫງົບໂດຍພື້ນຖານ, ເສດຖະກິດຂະຫຍາຍຕົວຢ່າງຕໍ່ເນື່ອງ, ຊີວິດການເປັນຢູ່ຂອງກຳມະກອນ ກໍຄື ຊາວຜູ້ອອກແຮງງານໄດ້ຮັບການພັດທະນາດີຂຶ້ນເທື່ອລະກ້າວ.
ວທ ອຸ່ນເຮືອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພະແນກຍຸຕິທຳແຂວງອຸດົມໄຊ ຈັດພິທີປາຖະກະຖາວັນສ້າງຕັ້ງສະຫະພັນກຳມະບານລາວ ຄົບຮອບ 61 ປີ | ພະແນກຍຸຕິທຳແຂວງອຸດົມໄຊ ຈັດພິທີປາຖະກະຖາວັນສ້າງຕັ້ງສະຫະພັນກຳມະບານລາວ ຄົບຮອບ 61 ປີ |
https://www.moj.gov.la/lo/node/763 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 06-ກຸມພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 5/2/2017 EP1
ລາຍການເພື່ອສັງຄົມຍຸຕິທຳ 5/2/2017 EP2 | ລາຍການເພື່ອສັງຄົມຍຸຕິທຳ 5/2/2017 |
https://www.moj.gov.la/lo/node/764 | ລາຍລະອຽດປະເພດຂອງເອກະສານ: ຂໍ້ຕົກລົງ ຂອງນາຍົກລັດຖະມົນຕີເອກະສານລົງວັນທີ: 06-ມັງກອນ-2016ເລກທີຂອງເອກະສານ: 1ເລກສະບັບປີຂອງເອກະສານ: 1
Online Viewinghttps://www.moj.gov.la/sites/default/files/%E0%BA%81%E0%BA%BB%E0%BA%A1%E0%BA%AA%E0%BA%BB%E0%BB%88%E0%BA%87%E0%BB%80%E0%BA%AA%E0%BA%B5%E0%BA%A1%E0%BA%A5%E0%BA%B0%E0%BA%9A%E0%BA%BB%E0%BA%9A%E0%BA%8D%E0%BA%B8%E0%BA%95%E0%BA%B4%E0%BA%97%E0%BA%B3/documents/%E0%BA%99%E0%BA%B4%E0%BA%95%E0%BA%B4%E0%BA%81%E0%BA%B3/%E0%BA%82%E0%BB%8D%E0%BB%89%E0%BA%95%E0%BA%BB%E0%BA%81%E0%BA%A5%E0%BA%BB%E0%BA%87-%E0%BA%82%E0%BA%AD%E0%BA%87%E0%BA%99%E0%BA%B2%E0%BA%8D%E0%BA%BB%E0%BA%81%E0%BA%A5%E0%BA%B1%E0%BA%94%E0%BA%96%E0%BA%B0%E0%BA%A1%E0%BA%BB%E0%BA%99%E0%BA%95%E0%BA%B5/764/1-2.pdf | ຂໍ້ຕົກລົງຂອງນາຍົກລັດຖະມົນຕີວ່າດ້ວຍການສ້າງຕັ້ງຄະນະແກ້ໄຂຂໍ້ຂັດແຍ່ງຂັ້ນບ້ານ |
https://www.moj.gov.la/lo/node/765 | ໃນວັນທີ 8 ກຸມພາ 2017 ກະຊວງຍຸຕິທຳ ໄດ້ຈັດກອງປະຊຸມປັບປຸງຮ່າງຂໍ້ຕົກລົງວ່າດ້ວຍ ການຈັດຕັ້ງປະຕິບັດວຽກງານຈົດໝາຍເຫດທາງລັດຖະການຂຶ້ນ ຢູ່ທີ່ໂຮງແຮມພູນຊັບ ທ່າລາດ, ແຂວງວຽງຈັນ ໂດຍການເປັນປະທານຂອງ ທ່ານ ພູທອນ ແກ້ວດວງມະນີ ຄະນະພັກກະຊວງ, ຫົວໜ້າກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ, ມີທ່ານ ຮອງຫົວໜ້າກົມ, ຮອງຫົວໜ້າຫ້ອງວ່າການປົກຄອງແຂວງ ແລະ ພະແນກຍຸຕິທຳແຂວງຈາກ 5 ແຂວງ, ຜູ້ຕາງໜ້າຈາກ 4 ກະຊວງ ແລະ 2 ອົງການລັດເຂົ້າຮ່ວມທັງໝົດ 22 ທ່ານ ຍິງ 6 ທ່ານ ຊຶ່ງກອງປະຊຸມຈະດຳເນີນໄປຈົນເຖິງວັນທີ 10 ກຸມພາ 2017.
ໃນກອງປະຊຸມທ່ານປະທານ ໄດ້ກ່າວຈຸດປະສົງ ແລະ ເປີດກອງປະຊຸມ ເພື່ອຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງຂໍ້ຕົກລົງວ່າດ້ວຍ ການຈັດຕັ້ງປະຕິບັດວຽກງານຈົດໝາຍເຫດທາງລັດຖະການ ໂດຍສະເພາະ ແມ່ນການກຳນົດກ່ຽວກັບນິຕິກຳ ແລະ ຮ່າງນິຕິກຳທີ່ຈະລົງໃນຈົດໝາຍເຫດທາງລັດຖະການ, ການກຳນົດໜ່ວຍງານປະສານງານວຽກງານຈົດໝາຍເຫດທາງລັດຖະການ ແລະ ອື່ນໆ ເພື່ອເຮັດໃຫ້ການຈັດຕັ້ງປະຕິບັດວຽກງານດັ່ງກ່າວມີຄວາມສະດວກຂຶ້ນກວ່າເກົ່າ.
ຈາກນັ້ນຄະນະຮັບຜິດຊອບ ໄດ້ສະເໜີກ່ຽວກັບພາບລວມຂອງຂໍ້ຕົກລົງໂດຍສົມທຽບກັບພາກປະຕິບັກຕົວຈິງ, ໂຄງປະກອບຂອງຮ່າງຂໍ້ຕົກລົງ. ພາຍຫຼັງທີ່ໄດ້ສະເໜີແລ້ວ ບັນດາຜູ້ເຂົ້າຮ່ວມກໍໄດ້ພ້ອມກັນຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງຂໍ້ຕົກລົງວ່າດ້ວຍ ການຈັດຕັ້ງປະຕິບັດວຽກງານຈົດໝາຍເຫດທາງລັດຖະການ ດ້ວຍຄວາມຮັບຜິດຊອບສູງ ເພື່ອເຮັດໃຫ້ຮ່າງຂໍ້ຕົກລົງສະບັບດັ່ງກ່າວມີເນື້ອໃນລະອຽດ, ຄົບຖ້ວນ, ສົມບູນ ແລະ ສາມາດຈັດຕັ້ງປະຕິບັດໄດ້.
ຂ່າວ: ສີປະໄພ, ພາບ: ຊາຍພິມພອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກະຊວງຍຸຕິທຳ ຈັດກອງປະຊຸມປັບປຸງຮ່າງຂໍ້ຕົກລົງວ່າດ້ວຍ ການຈັດຕັ້ງປະຕິບັດວຽກງານຈົດໝາຍເຫດທາງລັດຖະການ | ກະຊວງຍຸຕິທຳ ຈັດກອງປະຊຸມປັບປຸງຮ່າງຂໍ້ຕົກລົງວ່າດ້ວຍ ການຈັດຕັ້ງປະຕິບັດວຽກງານຈົດໝາຍເຫດທາງລັດຖະການ |
https://www.moj.gov.la/lo/node/766 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 13-ກຸມພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 12/2/2017 EP1
ລາຍການເພື່ອສັງຄົມຍຸຕິທຳ 12/2/2017 EP2 | ລາຍການເພື່ອສັງຄົມຍຸຕິທຳ 12/2/2017 |
https://www.moj.gov.la/lo/node/767 | ລາຍລະອຽດປະເພດຂອງເອກະສານ: Videosເອກະສານລົງວັນທີ: 14-ກຸມພາ-2017ເລກທີຂອງເອກະສານ: 1
Video Link
ຢຸດເສບຢາເສບຕິດບໍ່ແມ່ນເລື່ອງຍາກ ຕອນທີ່ EP1
ຢຸດເສບຢາເສບຕິດບໍ່ແມ່ນເລື່ອງຍາກ ຕອນທີ່ EP2
ຢຸດເສບຢາເສບຕິດບໍ່ແມ່ນເລື່ອງຍາກ ຕອນທີ່ EP3 | ຢຸດເສບຢາເສບຕິດບໍ່ແມ່ນເລື່ອງຍາກ |
https://www.moj.gov.la/lo/node/768 | ກະຊວງຍຸຕິທໍາ ຈັດປາຖະກະຖາຫວນຄືນມູນເຊື້ອວັນສ້າງຕັ້ງກໍາມະບານລາວ ຄົບຮອບ 61 ປີ (1/2/1956-1/2/2017) ຂຶ້ນໃນວັນທີ 9 ກຸມພາ 2017 ໃຫ້ກຽດປາຖະກະຖາໂດຍ ທ່ານ ປອ. ເສີມສຸກ ສິມພະວົງ ຮອງລັດຖະ ມົນຕີກະຊວງຍຸຕິທໍາ ມີປະທານ, ຮອງປະທານກໍາມະບານ ກະຊວງຍຸຕິທໍາ, ຫົວໜ້າ-ຮອງຫົວໜ້າກົມ, ຫົວໜ້າຫ້ອງການ, ຫົວໜ້າສູນ, ຫົວໜ້າສະຖາບັນ ແລະ ສະມາຊິກກໍາມະບານເຂົ້າຮ່ວມຢ່າງພ້ອມພຽງ.
ໂອກາດນີ້ ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທໍາ ໄດ້ເລົ່າຄືນມູນເຊື້ອປະຫວັດຄວາມເປັນມາຂອງວັນສໍາຄັນດັ່ງກ່າວ ແລະ ຍົກໃຫ້ເຫັນບາງຕອນສໍາຄັນວ່າ ພາຍຫຼັງທີ່ປະເທດຊາດໄດ້ຮັບການປົດປ່ອຍ ແລະ ສະຖາປະນາ ສປປ ລາວ ໃນວັນທີ 2 ທັນວາ 1975 ເປັນຕົ້ນມາ ສະຫະພັນກໍາມະບານລາວ ທີ່ເປັນອົງການຕາງໜ້າໃຫ້ແກ່ຊົນຊັ້ນກໍາມະກອນ ແລະ ຊາວຜູ້ອອກແຮງງານ ໄດ້ຕັ້ງໜ້າປະກອບສ່ວນເຂົ້າໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ໂດຍສະເພາະ ແມ່ນລະຍະປ່ຽນແປງໃໝ່ຮອບດ້ານຢ່າງມີຫຼັກການຂອງພັກ, ສະຫະພັນກໍາມະບານ ໄດ້ເອົາໃຈໃສ່ຢ່າງຕັ້ງໜ້າໃນການສຶກສາອົບຮົມການເມືອງ-ແນວຄິດໃຫ້ແກ່ສະມາຊິກກໍາມະບານ, ກໍາມະກອນ ແລະ ຊາວຜູ້ອອກແຮງງານບັນດາເຜົ່າທຸກຊັ້ນຄົນໃນສັງຄົມ.
ທັງນີ້ ເພື່ອເຮັດໃຫ້ສະມາຊິກກໍາມະບານ ເຫັນໄດ້ມູນເຊື້ອປະຫວັດຄວາມເປັນມາແຫ່ງການເຕີບໃຫຍ່ຂະຫຍາຍຕົວຂອງວັນສ້າງຕັ້ງກໍາມະບານລາວ ຕະຫຼອດລະຍະ 61 ປີຜ່ານມາ ແລະ ເປັນການປູກຈິດສໍານຶກໃຫ້ແກ່ສະມາ ຊິກກໍາມະບານ ໄດ້ຮັບຮູ້ ແລະ ເຂົ້າໃຈເນື້ອໃນວັນສໍາຄັນດັ່ງກ່າວຢ່າງເລິກເຊິ່ງ ເພື່ອນໍາໄປຜັນຂະຫຍາຍເຂົ້າໃນວຽກງານ ແລະ ໜ້າທີ່ຄວາມຮັບຜິດຊອບຂອງຕົນໃຫ້ມີຜົນສໍາເລັດ.
ຂ່າວ: ໄຊຍະສິດ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ປາຖະກະຖາວັນສ້າງຕັ້ງກໍາມະບານລາວ ຄົບຮອບ 61 ປີ | ປາຖະກະຖາວັນສ້າງຕັ້ງກໍາມະບານລາວ ຄົບຮອບ 61 ປີ |
https://www.moj.gov.la/lo/node/769 | ໃນວັນທີ 10 ກຸມພາ 2017 ທີ່ຜ່ານມາ ຢູ່ທີ່ສະໂມສອນເມືອງໄຊເສດຖາ ໄດ້ຈັດພິທີເປີດການຮຽນ-ການສອນກົດໝາຍຊັ້ນຕົ້ນ ໃຫ້ແກ່ເລຂາພັກບ້ານ, ນາຍບ້ານ ແລະ ພະນັກງານຫຼັກແຫຼ່ງພາຍໃນເມືອງ ໂດຍການເປັນປະ ທານຂອງ ທ່ານ ບຸນເພັງ ສີນະວົງພອນ ຄະນະພັກນະຄອນຫຼວງວຽງຈັນ ຫົວໜ້າພະແນກຍຸຕິທໍານະຄອນຫວງວຽງຈັນ, ເປັນກຽດເຂົ້າຮ່ວມຂອງ ທ່ານ ຖະໜອມ ທໍາທອງ ເລຂາພັກເມືອງ ເຈົ້າເມືອງໆໄຊເສດຖາ, ມີບັນດາຫົວ ໜ້າ, ຮອງຫົວໜ້າຫ້ອງການ, ເລຂາພັກບ້ານ, ນາຍບ້ານ ຕະຫຼອດພະນັກງານ-ລັດຖະກອນພາຍໃນເມືອງເຂົ້າຮ່ວມ ຈໍານວນ 53 ທ່ານ, ຍິງ 12 ທ່ານ.
ໃນພິທີ ທ່ານ ວັນນະລາ ລືນາມມະຈັກ ວ່າການຫົວໜ້າຫ້ອງການຍຸຕິທໍາເມືອງໄຊເສດຖາ ໄດ້ຂຶ້ນຜ່ານຂໍ້ຕົກລົງຂອງເຈົ້າເມືອງໄຊເສດຖາ ວ່າດ້ວຍການອະນຸມັດໃຫ້ເປີດການຮຽນກົດໝາຍຊັ້ນຕົ້ນ ຊຸດທີ VI ໃຫ້ແກ່ເລຂາ ພັກບ້ານ, ນາຍບ້ານ ແລະ ພະນັກງານຫຼັກແຫຼ່ງພາຍໃນເມືອງໄຊເສດຖາ. ຈຸດປະສົງຂອງການເປີດການຮຽນ-ການສອນກົດໝາຍຊັ້ນຕົ້ນ ກໍເພື່ອເປັນການຜັນຂະຫຍາຍເນື້ອໃນຄໍາແນະນໍາຂອງລັດຖະມົນຕີກະຊວງຍຸຕິທໍາ ວ່າດ້ວຍການຈັດຕັ້ງປະຕິບັດວຽກງານຍຸຕິທໍາຮາກຖານ ແລະ ເພື່ອເຮັດໃຫ້ອົງການປົກຄອງບ້ານ ໄດ້ເຄື່ອນໄຫວວຽກງານຖືກຕ້ອງຕາມພາລະບົດບາດ, ສິດ ແລະ ໜ້າທີ່ຂອງຕົນ, ບໍລິຫານບ້ານເຂົ້າສູ່ລະບຽບກົດໝາຍເທື່ອ ລະກ້າວ, ເຮັດໃຫ້ກຸ່ມບ້ານ ແລະ ຮາກຖານບ້ານ ມີການພັດທະນາ, ມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ. ສໍາລັບວິຊາທີ່ນໍາມາສິດສອນໃນຄັ້ງນີ້ ແມ່ນໄດ້ຮວບຮວມເອົາບັນດາກົດໝາຍໃນສີ່ຂົງເຂດ ໂດຍແບ່ງອອກເປັນ 37 ວິຊາ, 30 ໜ່ວຍກິດ. ມີລະຍະເວລາການສິດສອນ ທັງໝົດ 450 ຊົ່ວໂມງ.
ໃນຕອນທ້າຍພິທີ ທ່ານ ຖະໜອມ ທໍາທອງ ເລຂາພັກເມືອງ ເຈົ້າເມືອງໆໄຊເສດຖາ ໄດ້ໃຫ້ກຽດໂອ້ລົມຕໍ່ພິທີໂດຍທ່ານໄດ້ເນັ້ນໜັກເຂົ້າໃຫ້ຜູ້ຮ່ວມການຮຽນກົົດໝາຍຊັ້ນຕົ້ນໃນຄັ້ງນີ້ ຈົ່ງພ້ອມກັນຕັ້ງໃຈສຶກສາຄົ້ນຄວ້າຮໍ່າ ຮຽນ, ແລກປ່ຽນຄໍາຄິດຄໍາເຫັນ ແລະ ຍາດແຍ່ງເອົາຄວາມຮູ້ຄວາມສາມາດນໍາຄູອາຈານ ເພື່ອຈະໄດ້ເອົາໄປໝູນໃຊ້ເຂົ້າໃນວຽກງານຕົວຈິງໃຫ້ເກີດຜົນປະໂຫຍດຫຼາຍທີ່ສຸດ.
ຂ່າວ: ໄຊຍະສິດ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຫ້ອງການຍຸຕິທໍາເມືອງໄຊເສດຖາ ຈັດພິທີເປີດ ການຮຽນ-ການສອນກົດໝາຍຊັ້ນຕົ້ນ ຊຸດທີ VII ປະຈໍາສົກປີ 2017 | ຫ້ອງການຍຸຕິທໍາເມືອງໄຊເສດຖາ ຈັດພິທີເປີດການຮຽນ-ການສອນກົດໝາຍຊັ້ນຕົ້ນ ຊຸດທີ VII ປະຈໍາສົກປີ 2017 |